Ras Online - އައްޑޫސިޓީ މީދޫ އާއި ހުޅުދޫގެ މަޝްރޫޢުތައް އަލުން ފަށައިފި\nއައްޑޫސިޓީ މީދޫ އާއި ހުޅުދޫގެ މަޝްރޫޢުތައް އަލުން ފަށައިފި\nއަހުމަދު ޝާހް 10 މާރިޗު 2021\nހުޅުދޫ ބަނދަރު ހެދުމުގެ މަސައްކަތް ކުރިޔަށް ދަނީ،\nއައްޑޫސިޓީ ހުޅުމީދޫ އެމް.ޓީ.ސީ.ސީ ސައިޓްގައި މަސައްކަތް ކުރަމުންދިޔަ މުވައްޒަފުންގެ ތެރެއިން ބައެއް މުވައްޒަފުން ކޮވިޑަށް ޕޮޒިޓިވްވުމުގެ ސަބަބުން ޕްރޮޖެކްޓްގެ މަސައްކަތްތައް މެދުކަނޑާލާފައި އޮތުމަށްފަހު، މީދޫ އާއި ހުޅުދޫގެ މަޝްރޫޢުތަކުގެ މަސައްކަތްތައް އަލުން ފަށައިފިއެވެ.\nމިގޮތުން، ސ. މީދޫ ބަނދަރު ތަރައްޤީ ކުރުމުގެ މަޝްރޫޢުގެ މަސައްކަތް މިއަދު ވަނީ ފަށާފައެވެ. މިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރގެ ފަރާތުން އެމްޓީސީސީ އާއި ހަވާލުކޮށްގެން ކުރިއަށްގެންދާ މި މަޝްރޫޢުއަކީ 4.35 މިލިއަން ރުފިޔާގެ މަޝްރޫޢެކެވެ. މި މަޝްރޫޢު ނިމޭނެ ކަމަށް ލަފާކުރެވޭ ތާރީޚަކީ 25 މާރޗް 2021 ވަނަ ދުވަހެވެ.\nމީދޫ ގެ އެހެނިހެން މަޝްރޫޢުތަކަށް ބަލާލާއިރު، ގޮނޑުދޮށް ހިމާޔަތްކުރުމުގެ މަޝްރޫޢު މިމަސްތެރޭ ފަށާގޮތަށްވަނީ ހަމަޖެހިފައެވެ.\nހުޅުދޫ ގައި އެމްޓީސީސީން ކުރިއަށްގެންދާ މަޝްރޫޢުތަކަށް ބަލާލާއިރު، ސ. ހުޅުދޫ ބަނދަރު ތަރައްޤީ ކުރުމުގެ މަޝްރޫއުގެ ދަށުން، ބަނދަރުގެ މަގަތު ފާލަމުގެ މަސައްކަތް މިއަހަރުގެ އޭޕްރީލް މަސްތެރޭ ފަށާގޮތަށްވަނީ ހަމަޖެހިފައެވެ. ހުޅުދޫ ބަނދަރު ތަރައްޤީ ކުރުމުގެ މަޝްރޫޢުއަކީ 1.65 މިލިއަން ރުފިޔާގެ މަޝްރޫޢުއެކެވެ.\nރާއްޖޭގެ އެކި ސަރަޙައްދުތަކުގައި ކުރިއަށްގެންދާ މަގުހެދުމުގެ މަޝްރޫޢުތަކަކީވެސް އެމްޓީސީސީން ވަރަށް އިސްކަންދީގެން ކުރިއަށްގެންދާ މަޝްރޫޢުތަކެކެވެ. މިގޮތުން، ހުޅުދޫ ރައްޔިތުންގެ އިންތިޒާރަށް ނިމުންގެނެސްދީ ހުޅުދޫ ބަހާއުއްދީން މަގުހެދުމުގެ މަޝްރޫޢު، މިއަހަރުގެ އޭޕްރީލް މަސްތެރޭ ނިންމުމަށް ވަނީ އަމާޒު ކޮށްފައެވެ.\nއެމްޓީސީސީގެ މަޝްރޫޢުތަކަކީ އެހެނިހެން ސިނާޔަތްތަކަށްވެސް ލުއިފަސޭހައަކަށް ކުރިއަށްގެންދާ މަޝްރޫޢުތަކެކެވެ. އައްޑޫ ސިޓީގައި ހުންނަ ފިޝަރީޒް ކޮމްޕްލެކްސްއަށް މުދާއަރުވާ ބޭލުމަކީ ދަތިކަމަކަށްވާތީ، ސ. ހުޅުމީދޫ މިފްކޯ ބަނދަރު ތަރައްޤީ ކުރުމުގެ މަޝްރޫޢުގެ ފުރަތަމަ ފިޔަވަހި ސަރުކާރުން ވަނީ އެމްޓީސީސީއާ ހަވާލުކޮށްފައެވެ. މި މަޝްރޫޢުގެ ދަށުން، ނެރު ފުންކުރުމުގެ މަސައްކަތް މިމަސްތެރޭ ފެށިގެންދާނެއެވެ.\nއެމްޓީސީސީއަކީ އެއްވަގުތެއްގައި ރާއްޖޭގެ އެކިކަންކޮޅުތަކުގައި މަޝްރޫޢުތައް ހިންގަމުން އަންނަ ކުންފުންޏެކެވެ. ކޮވިޑްގެ ބަލިމަޑުކަމުގައި ކުންފުންޏަށް ދިމާވާ ތަފާތު ގޮންޖެހުންތަކާއިއެކުވެސް، ކުންފުނީގެ އަމާޒަކީ ނިންމަން ކަނޑައަޅާފައި އޮންނަ މުއްދަތަށް މަޝްރޫޢުތައް ނިންމުމެވެ. މިގޮތުން އެމްޓީސީސީގެ 40 އަހަރުގެ ދިގު މާޒީގައި އެންމެ ގިނަ މަޝްރޫޢުތައް ނިންމި އަހަރަކީ 2020 ވަނަ އަހަރެވެ. އަދި މިހިނގާ 2021 ވަނަ އަހަރަކީވެސް ގިނަ މަޝްރޫޢުތަކެއް ނިންމާ ކާމިޔާބު އަހަރަކަށް ހެދުމަކީ އެމްޓީސީސީގެ އަމާޒެވެ. މިވަގުތުވެސް އެމްޓީސީސީން 47 ޕްރޮޖެކްޓެއްގެ މަސައްކަތް ރާއްޖޭގެ އެކި ކަންކޮޅުތަކުގައި ކުރިއަށް ގެންދެއެވެ.


މާޅޮސްމަޑުލު އުތުރުބުރީ އުނގޫފާރު މެޖިސްޓްރޭޓްކޯޓް\n- ސަރވިސް އެލަވަންސް -/3000 (ތިންހާސް ރުފިޔާ)\n- ޖުޑީޝަލް އެލަވަންސްގެ ގޮތުގައި މުސާރައިގެ %35\nމަޤާމުގެ މަސައްކަތްކުރުމުގެ ހުނަރާއި ޤާބިލުކަން ސާބިތުކޮށްދިނުމާއެކު، ޝަރީޢަތާއި ޤާނޫނު ނުވަތަ ޤާނޫނުން، ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލުކޮށްފައިވުން.\n1- ކޯޓަށް ހުށަހަޅާ މައްސަލަތައް ދިރާސާކުރުން.\n2- މައްސަލަތައް ދިރާސާކުރަން ބޭނުންވާ މަޢުލޫމާތުތައް އެއްކުރުން.\n3- މައްސަލަތަކާ ގުޅިގެން އިދާރީގޮތުން އޮފީސްތަކަށް ލިޔަންޖެހޭ ސިޓީތައް ލިޔުމާއި، މައްސަލަތަކާ ގުޅިގެން އެކިމަޢުލޫމާތުތައް ސާފުކުރުމަށް ޑިޕާޓްމަންޓުންނާއި އެކި އޮފީސްތަކުން ފޮނުވާ ސިޓީތަކަށް ޖަވާބު ތައްޔާރުކުރުން.\n4- މައްސަލަތަކުގައި ކޯޓަށް ހާޒިރުވާ ފަރާތްތަކުން ޗުއްޓީ ހޯދުމަށް އެދޭނަމަ ހަމަޖެހިފައިވާ ޤަވާއިދުން ޗުއްޓީގެ ކަންތައް ހަމަޖެއްސުން.\n5- މައްސަލަތަކުގެ ރިޕޯޓް ތައްޔާރުކުރުމާއި، މެޖިސްޓްރޭޓަށް އެހީތެރިވުން.\n6- ޝަރީޢަތުގެ މަޖިލީހުގައި ނެގޭ ރިކޯޑިންގެ ބަޔާންތައް ދުވަހުން ދުވަހަށް ލިޔެ ތައްޔާރުކުރުން.\n7- ޝަރީޢަތުގެ މަޖިލިހަށް މައްސަލައިގެ ފައިލް ވެއްދުމުގެ ކުރިން އެ މައްސަލައެއް ދެން ބަލާނެ ދުވަހަކާއި ގަޑި ހޯދުން.\n8- މީގެ އިތުރުން، ކޯޓުގެ އިސް މެޖިސްޓްރޭޓާއި ވެރިން އަންގާ، ކޯޓުގެ ކޮންމެ މަސައްކަތެއް ކުރުން.\n9- ވަޒީފާގެ ވާޖިބުތައް، ކޯޓު ހިންގުމާއހަވާލުވެހުންނަ، އެންމެ އިސް ފަނޑިޔާރެއްގެ މަޝްވަރާއާއެކު، ތެދުވެރިކަމާއި ފަރުވާތެރިކަމާއެކު އަދާކުރުން.\n- ޝަރުޢީ ދާއިރާގެ ވަޒީފާއަށް އެދޭ ފޯމު (ފޯމު ލިބެން ހުންނާނީ މި ކޯޓުގެ ކައުންޓަރުން).\n- ލިބިފައިވާ ތައުލީމީ ސެޓުފިކެޓުތަކުގެ ކޮޕީ (އަސްލާ އެއްގޮތްކަމުގެ ތައްގަނޑުޖެހި، މޯލްޑިވްސް ކޮލިފިކޭޝަން އޮތޯރިޓީން އެކްރެޑިޓްކޮށްފައިވާ ސެޓުފިކެޓެއް ހުށަހަޅާނަމަ، ސެޓުފިކެޓާއެކު ޓްރާސްކްރިޕްޓް ހުށަހެޅުން).\n- އަދާކުރި ނުވަތަ އަދާކުރަމުންދާ ވަޒީފާގެ ތަޖުރިބާ ދަލީލުކޮށްދޭ ލިޔުން ހުށަހަޅާނަމަ، މަޤާމުގައި ވީ ދުވަހާއި، މަޤާމުގެ ނަމާއި، ރޭންކާއި، އަދާކުރާ މަސްއޫލިއްޔަތު އެނގޭނެ ރަސްމީ ލިޔުމެއް.\n- މުއްދަތު ހަމަނުވާ އައި. ޑީ. ކާޑުގެ ސާފު ކޮޕީ.\nމި މަޤާމަށް ޝައުޤުވެރިވާ، ޝަރުޠު ފުރިހަމަވާ ފަރާތްތަކުން 2014 ނޮވެންބަރު 13 ވާ ބުރާސްފަތިދުވަހުގެ މެންދުރުފަހުގެ 14:00 ގެ ކުރިން، މަތީގައި ބަޔާންކޮށްފައިވާ ތަކެއްޗާއެކު މި ކޯޓަށް ހުށަހެޅުން ނުވަތަ މި ކޯޓުގެ އީމެއިލަށް ([email protected]) މެއިލްކުރުން އެދެމެވެ. ޝަރުޠު ހަމަނުވާ ފަރާތްތަކުގެ ފޯމު ބަލައެއް ނުގަނެވޭނެއެވެ.\n4 މުޙައްރަމް 1436


ރާއްޖެ އާއި އިންޑިއާއަކީ ފުޓްބޯޅައިގައި އަބަދުވެސް ވާދަވެރި ދެ ގައުމެވެ. އެ ވާދަވެރިކަން ދެ ގައުމުގެ ކުލަބުތަކުގެ މެދުގައިވެސް އޮވެއެވެ. މި ސަރަހައްދުން އޭއެފްސީ ކަޕުގެ ފައިނަލު ބުރަށް ދިއުމުގެ ފުރުސަތު\nއަވަސް.އެމްވީ - 2018-05-16 14:43:56\nދިރާގުގެ ތަފާތު ކުލަތަކުން، އާ މަންޒަރެއް\nއަބަދު ވެސް އެންމެ މޮޅަށް، އެންމެ ސަޅިކޮށް މަސައްކަތް ކުރާ އެއް ކުންފުންޏަކަށް ދިރާގު ވާނެ އެވެ. މިއީ އެހެން ކުންފުނި ތަކަށް އެއްގޮތަކަށްވެސް ބުނެވޭ "ބުރަ" ބަހެއް ނޫނެވެ. ދިރާގަށް 30 އަހަރު ފުރެންދާއިރު\nއަވަސް.އެމްވީ - 2018-05-16 14:42:19\nފަހު ވަގުތާ ޖެހެންދެން ނަޝީދު!\nއޭޕްރިލް 30، 2005 ވަނަ އަހަރު ރައީސް ނަޝީދު ރާއްޖެ ވަޑައިގެން އޭރު އޮންނަ މިނިވަން މަޖައްލާއެއް ކަމަށްވާ، "އައްޑުވަސް" ގައި ލިޔުއްވަމުން ވިދާޅުވީ މިހެންނެވެ؛ "އަޅުގަނޑު ޕާޓީގެ ލީޑަރުކަމެއް، ރާއްޖޭގެ ވެރިކަމެއް\nއަވަސް.އެމްވީ - 2018-05-16 11:31:34\nއިޒްރޭލުގެ ގަތުލު އާންމު ނަޝީދު ކުށްވެރި ކުރައްވައިފި\nއިޒްރޭލުގައި ހުންނަ އެމެރިކާ އެމްބަސީ ގުދުސްގައި ހުޅުވުމާ ދެކޮޅަށް އަޑުއުފުލަމުން ދިޔަ ފަލަސްތީނުގެ މީހުންގެ ތެރެއަށް އިޒްރޭލު ސިފައިން ބަޑިޖަހައި 100 އެއްހާ މީހުން މަރާލުމަކީ އެއްގޮތަކަަށް ވެސް ބަލައި\nއަވަސް.އެމްވީ - 2018-05-16 11:31:11\nޔޫއޭއީގެ އަމީރު ގިނަ އަދަދެއްގެ ގައިދީންނަށް މާފުދެއްވައިފި\nޔުނައިޓެޑް އަރަބި އެމިރޭޓްސް، ޔޫއޭއީގެ ޖަލުތަކުގައި ތިބި ކުށްވެރިންގެ ތެރެއިން 1000 އަށް ވުރެ ގިނަ ގައިދީން މިނިވަން ކުރުމަށް އެ ގައުމުގެ ވެރިޔާ، ޝައިހް ހަލީފާ ބިން ޒައިދު އަލް ނަހްޔާން އަމުރު ކުރައްވައިފި\nއަވަސް.އެމްވީ - 2018-05-16 10:05:22\n"ޑެޑްޕޫލް 2" ފޭން ސްކްރީނިން\nމާވެލް އެންޓަޓެއިންމަންޓް އަދި ޓްވިއެންޓިއެތުސެންޗަރީ ފޮކްސް ގުޅިގެން 2016 ވަނަ އަހަރު ގެނެސްދިން ފިލްމު "ޑެޑްޕޫލް" ގެ ދެ ވަނަ ފިލްމު މިއަދު އާންމުކޮށް ރިލީޒް ކުރާނެ އެވެ. ފިލްމު އާންމުކޮށް ރިލީޒް ކުރުމުގެ\nއަވަސް.އެމްވީ - 2018-05-16 09:55:20\nމެލޭޝިޔާއިން އަންވަރު އިބްރާހިމް މިނިވަންކޮށްފި\nމެލޭޝިއާގެ ބޮޑު ވަޒީރުގެ ކުރީގެ ނައިބު އަންވަރު އިބްރާހިމަށް އެ ގައުމުގެ ރަސްގެފާނު މާފު ދެއްވައި އޭނާ މިއަދު މިނިވަންކޮށްފި އެވެ. ދާދި ފަހުން ބޭއްވުނު މެލޭޝިޔާގެ އާންމު އިންތިހާބުގައި އިދިކޮޅު ކޯލިޝަނުން\nއަވަސް.އެމްވީ - 2018-05-16 09:42:05\nމާލޭގެ އެންމެ ރަތް ސަރަހައްދުތައް!\nސުއިޒަލޭންޑާއި ނިއުޔޯކަށް ރާއްޖެ ހަދަން މަސައްކަތް ކުރަނީ އެވެ. އެކަން ކުރަން ބޮޑެތި އިމާރާތްތައް މައްޗަށް ނަގަނީ އެވެ. މަގުތައް ހަދަނީ އެވެ. އެކަމަކު އެ ގައުމުތަކުގައި މި ފަދަ "ތަފާތު ކުލަ" ތަކެއް ފެނުން\nއަވަސް.އެމްވީ - 2018-05-16 09:25:37\nރޯދަ ފެށުމުން ބޭނުންވާނެ ބައެއް ސާމާނު ގަންނަ ބާޒާރަށް ދިއައީ އެވެ. މުޅި ބާޒާރު ގާތްގަނޑަކަށް އޮތީ ފުރިފަ އެވެ. މީހުން ގިނަ އެވެ. މާރުކޭޓަށް ވަނތް ތަނުން ލޮލުން ދިލަ ނަގާހެން ވެސް ހީވާން ފެށި އެވެ. ވާގޮތް\nއަވަސް.އެމްވީ - 2018-05-16 09:25:15\n"ކަރާ" ޖެހި ރޯދަ ޕްރޮމޯ: ވިއްކަނީ ކަރަލެއް ނޫން!\nރޯދައިގެ ބަރަކާތާއެކު ދިވެހިންނަށް މިއޮތީ ރޯދަ ޕްރޮމޯޝަންގެ މޫސުން މަރުހަބާ ކިޔާފަ އެވެ. ބަދިގޭގައި ބޭނުންކުރާ ތަށި ސަމްސަލުން ފެށިގެން ކޮޓަރި ފިނިކުރާ އޭސީއާ ހަމަޔަށް ފިހާރަތަކުގައި ހުރީ ސޭލް އަޅުވާފަ\nއަވަސް.އެމްވީ - 2018-05-16 09:16:56\nގައުމީ ކީޕަރުގެ އަންގި، އިމްރާން މުހައްމަދު އެޅުމުގެ ކުރިން، އެއް ވަނަ ކީޕަރަކީ، ކ. ހުރާގެ އިސްހާގް އީސާ އެވެ. މަޑުމައިތިރި މިޒާޖުގެ އިސްހާގަކީ، ގައުމީ ޓީމުގެ ގޯލްގައި ހަރަކާތް އަވަސް ކީޕަރެކެވެ. ހާއްސަކޮށް\nއަވަސް.އެމްވީ - 2018-05-16 09:09:45\nރޯދަ މަހު އެންމެ ޑިމާންޑް އުފުލޭނީ ކަރާ އެވެ. ކޮންމެ އަހަރަކު ވެސް އެކަން ވަނީ އެގޮތަށެވެ. ރޯދަ މަހުގެ ބާޒާރަށް ބަލާއިރު މި އަހަރު ދިވެހި އުފެއްދުންތައް ނިސްބަތުން މަދެވެ. ހާއްސަކޮށް ކަރާ ވަރަށް މަދެވެ.\nއަވަސް.އެމްވީ - 2018-05-16 09:09:21\nބޮޑެތި އިސްލާމީ ގައުމުތަކަށް ރޯދަ މަސް ފެށޭނީ ބުރާސްފަތި ދުވަހު\nބޮޑެތި އިސްލާމީ ގައުމުތަކަށް މާދަމާ 1439 ވަނަ އަހަރުގެ ރަމަޟާން މަހުގެ ހަނދު މިރޭ ނުފެނުމާ ގުޅިގެން، މިއަހަރުގެ ރޯދަ މަހުގެ ފުރަތަމަ ދުވަހަކީ މޭ 17 ވާ ބުރާސްފަތި ދުވަސް ކަމަށް ކަނޑައަޅައިފި އެވެ. އެގޮތުން\nއަވަސް.އެމްވީ - 2018-05-16 00:04:40\nރައީސްގެ ނަސޭހަތް: ރޯދަމަހު އިސްލާމީ ރިވެތި އަހުލާގު ދައްކަވާ\nރަމަޟާން މަަހުގެ ދުވަސްތަކާ ރޭތަކުގެ ބޭނުން ހެޔޮގޮތުގައި ހިފުމަށާއި ރިވެތި އަހުލާގުގެ މަތީގައި ތިބުމަށް ރައީސުލްޖުމްހޫރިއްޔާ އަބުދުﷲ ޔާމީނު އަބުދުލް ގައްޔޫމު ދިވެހިންނަށް އިލްތިމާސް ކުރައްވައިފި އެވެ.\nއަވަސް.އެމްވީ - 2018-05-15 23:12:07\nވެމްކޯއިން ރޯދައަށް އަގުހެޔޮކޮށް ކާށި، ކުރުނބާ ވިއްކަނީ\nކުނި މެނޭޖްކުރުމުގެ މަސައްކަތް ކުރާ ދައުލަތުގެ ކުންފުނި ވެމްކޯއިން މި ފެށުނު ރޯދަމަހު މާލޭގައި އަގުހެޔޮކޮށް ކާށްޓާއި ކުރުނބާ އަދި ގަބުޅި ވިއްކަން ފަށައިފި އެވެ. ފިޝަރީޒް މިނިސްޓްރީން ބުނީ ވެމްކޯއާއި އެމިނިސްޓްރީ\nއަވަސް.އެމްވީ - 2018-05-15 22:47:01\nޑެނީ އަލްވޭޒް ބާކީކޮށް ބްރެޒިލް ސްކޮޑު އިއުލާންކޮށްފި\nރަޝިޔާގައި ބާއްވާ ވޯލްޑް ކަޕަށް ބްރެޒިލްގެ ކޯޗު ޓިޓޭ 23 ކުޅުންތެރިންގެ ސްކޮޑެއް އިއުލާން ކޯށްފި އެވެ. ގްރޫޕް އީގެ ފުރަތަމަ މެޗުގައި ސްވިޒަލެންޑާ ދެކޮޅަށް ނިކުންނަ ބްރެޒިލް ޓީމުގެ ސްކޮޑުން ފުރުސަތު ނުލިބޭ\nއަވަސް.އެމްވީ - 2018-05-15 21:58:04\nމުލަ ރޯދަ ދުވަހަކީ މާދަމާ ކަމަށް ކަނޑައަޅައިފި\nމިހިނގާ 1439 ވަނަ އަހަރުގެ ރަމަޟާން މަހުގެ ފުރަތަމަ ދުވަހަކީ މާދަމާ، 16 ވާ ބުދަ ދުވަސް ކަމަށް ފަލަކީ އިލްމްގެ މައްޗަށް ބުރަވެ ހަނދު ކޮމިޓީ އިން ނިންމުމާ ގުޅިގެން، މާދަމާ އަކީ މިއަހަރުގެ ފުރަތަމަ ރޯދަ ދުވަސް\nއަވަސް.އެމްވީ - 2018-05-15 21:36:14\nމަނަދޫ ކައުންސިލުން ރޯދައަށް ރައްޔިތުންނަށް މަސްދަޅު ބަހައިފި\nރޯދަ ހަދިޔާއެއްގެ ގޮތުން ނ. މަނަދޫ ކައުންސިލުން އެރަށުގެ ރައްޔިތުންނަަށް މަސްދަޅު ބަހައިފިއެވެ. މަނަދޫ ކައުންސިލްގެ ރައީސް މުހައްމަދު އުމަރު އަވަސް އަށް މިއަދު ވިދާޅުވީ ރަށު ކައުންސިލްގެ ހަރަދުގައި އެރަށުގެ\nއަވަސް.އެމްވީ - 2018-05-15 20:34:58\nދައުވާ ސާފުނުވާ ކަމަށްބުނެ މަހުލޫފްގެ ގިނަ ހުށަހެޅުންތަކެއް\nމާފުށީ ޖަލު ސަރަހައްދުގައި މުޒާހަރާ ކުރި މައްސަލާގަ ގަލޮޅު ދެކުނު ދާއިރާގެ މެންބަރު އަހުމަދު މަހުލޫފްގެ މައްޗަށް އުފުލާފައިވާ ޓެރަރިޒަމްގެ ދައުވާ ސާފު ނުވާ ކަމަށްބުނެ މަހުލޫފްގެ ވަކީލުންގެ ފަރާތުން ގިނަ\nއަވަސް.އެމްވީ - 2018-05-15 20:15:30\nރޯދަ މަަހަށް އުރީދޫ ވަރަށް ހާއްސަ\nބަރަކާތްތެރި ރަމަޟާން މަހުގެ ހެޔޮ އެދުމާ ތަހުނިޔާ އެންމެހާ ދިވެހި ރައްޔިތުންނަށް ފޮނުވައި، ރަމަޟާން މަހުގެ އުފަލުގައި އުރީދޫގެ ކަސްޓަމަރުންނަށް ހާއްސަ ހިދުމަތްތަކާއި ޕްރޮމޯޝަން ތަކެއް ފަށައިފި އެވެ. އުރީދޫގެ\nއަވަސް.އެމްވީ - 2018-05-15 20:14:39\nޕޯޗްގަލުން ބަރޯސާ ވާނީ ރޮނާލްޑޯއަކަށް ނޫން\nމަޝްހޫރު އެޓޭކިން ފޯސްއަކާއެކު ވޯލްޑްކަޕުގައި ވާދަ ކުރާ ޕޯޗުގަލްގެ ފުރަތަމަ މަރުހަލާގެ ސްކޮޑް އިއުލާން ކޮށްފި އެވެ. ޕޯޗުގަލްގެ އެޓޭކިން ފޯސްގައި އެންމެ ވަރުގަދަ ނަމަކީ ރޮނާލްޑޯ އެވެ. ނަމަވެސް ޕޯޗްގަލްގައި\nއަވަސް.އެމްވީ - 2018-05-15 18:29:52\nއަމާޒަކީ ޕްރައިމަރީގައި ނަޝީދަށް ބައިލައްކަ ވޯޓު ހޯދުން: މެނޭޖަރު\nކުރީގެ ރައީސް މުހައްމަދު ނަޝީދު އަމާޒު ހިފާފައި ވަނީ އެމްޑީޕީގެ 50،000 މީހުންގެ ވޯޓާއެކު ރިޔާސީ ޕްރައިމަރީ ކާމިޔާބު ކުރެވުން ކަމަށާއި އެކަމުން ވެސް ރައީސް ނަޝީދު ރިޔާސީ އިންތިހާބުގައި ބައިވެރި ކުރަން ޖެހޭނެކަން\nއަވަސް.އެމްވީ - 2018-05-15 18:26:40\nގަލޮޅު ދެކުނު ދާއިރާގެ މެންބަރު އަހުމަދު މަހުލޫފްގެ މައްޗަށް އުފުލާފައިވާ ހިނގާފައި ނުވާ ކަމެއް ހިނގައިފި ކަމުގެ މައުލޫމާތު ގާނޫނު ތަންފީޒުކުރާ އިދާރާއަކަށް ދިނުމުގެ ކުށުގެ ދައުވާއިން ދިފާއުވުމަށް އެއްވެސް\nއަވަސް.އެމްވީ - 2018-05-15 18:20:55\nވަން މެލޭޝިއާ ޑިވެލޮޕްމެންޓް ފަންޑް (1 އެމްޑީބީ) އިން ގެއްލުނު ބިލިޔަނަކަށް ވުރެ ގިނަ ޑޮލަރުގެ މައްސަލައިގައި ކުރީގެ ބޮޑުވަޒީރު ނަޖީބުއް ރައްޒާގާ ދެކޮޅަށް ދައުވާ ކުރެވޭނެ ކަމުގެ ޔަގީންކަން އެބަ އޮތް ކަމަށް\nއަވަސް.އެމްވީ - 2018-05-15 18:17:58\nފަލަސްތީނުގެ ޣަައްޒާއާ އިޒްރޭލު ގުޅޭ ބޯޑަރު ސަރަހައްދުގައި މުޒާހަރާ ކުރަމުން ދިޔަ ހަތިޔާރެއް ނެތް ފަލަސްތީނު މީހުންގެ ގަޔަށް އިޒްރޭލު ސިފައިން ބަޑި ޖަހައި އޭގެ ތެރެއިން 58 މީހުން މަރައިލި ގަތުލު އާއްމު\nއަވަސް.އެމްވީ - 2018-05-15 17:49:05\nއއ. ހަނިމާދޫ އާއި އައްޑޫ ސިޓީ މަރަދޫގެ ބަންދަރު ހެދުމުގެ މަސައްކަތާއި އއ. ރަސްދޫގެ ބޭރުތޮށިލުމުގެ މަސައްކަތް ކުރުމަށް މޯލްޑިވްސް ޓްރާންސްޕޯޓް ކޮންޓްރެކްޓިން ކޮމްޕެނީ (އެމްޓީސީސީ)އާ ހަވާލުކޮށްފި އެވެ. ހައުސިން\nއަވަސް.އެމްވީ - 2018-05-15 17:37:39\n12 މެންބަރުންގެ މައްސަލަ: ޕީޖީއަށް އޮޅުންތައް ބޮޑުވެ ދައުވާ ބޭރުކުރަން ގޮތް ނިންމަނީ\nޕްރޮސިކިއުޓާ ޖެނަރަލް، ޕީޖީގެ ފަރާތުން ރައްޔިތުންގެ މަޖިލީހުގެ 12 މެންބަރެއްގެ މައްޗަށް އުފުލާފައިވާ ގާނޫނު ތަންފީޒުކުރަން ހުރި މުވައްޒަފަކަށް ގަސްދުގައި ހުރަސް އެޅުމުގެ ދައުވާގައި ޕީޖީއަށް ހެދިފައިވާ\nއަވަސް.އެމްވީ - 2018-05-15 16:51:30\nރޯދައަށް ބާޒާރު ހަލަބޮލިވެފައި\nރޯދަމަސް ފެށެން ދުވަހަކަށް ވެފައިވާއިރު މާލޭގެ ބާޒާރުމަތި މިވަނީ ތޮއްޖެހިފައެވެ. ރޯދައަށް ބާޒާރު ކުރުމަށާއި ރަށްރަށް ކާބޯތަކެތި ފުރުވުމަށްޓަކައި ގިނަ ބަޔަކު ދަނީ ބާޒާރުމަތީގައި ހަރަކާތްތެރިވަމުންނެވެ.\nއަވަސް.އެމްވީ - 2018-05-15 16:35:52\nމަގު ހެދުމުގެ މަސައްކަތް ރޯދަމަހު ކުރާނީ ހަ ގަޑިއިރު: މިނިސްޓްރީ\nޗައިނަ މޯލްޑިވްސް ފްރެންޑްޝިޕް ބްރިޖަށް ދާ "ރިންގް ރޯޑް" ހަދަމުން އަންނަ މުވައްޒިފުން މަސައްކަތް ކުރަން ޖެހޭނީ ހަ ގަޑިއިރާ ބައި ކަމަށް ހައުސިން މިނިސްޓްރީ އިން ބުނެފި އެވެ. ހައުސިން މިނިސްޓްރީ އިން މިހެން\nއަވަސް.އެމްވީ - 2018-05-15 16:31:28\nއާޓިފިޝަލް ބީޗު ހަދަން 13 މިލިއަނަށް އެމްޓީސީސީއަށް!\nމާލޭ އިރުމަތީ ފަރާތުގައި ހުންނަ އާޓިފިޝަލް ބީޗު ތަރައްގީ ކުރުމަށް މޯލްޑިވްސް ޓްރާންސްޕޯޓް އެން ކޮންޓްރެކްޓިން ކޮމްޕެނީ (އެމްޓީސީސީއަށް)އަށް ހަވާލުކޮށްފި އެވެ. ހައުސިން މިނިސްޓްރީގައި މިއަދު ބޭއްވި ސޮއި\nއަވަސް.އެމްވީ - 2018-05-15 16:12:44


Dharifulhu Maraalumah Eheeve Dhiny Social Worker Eh - Vaguthu\nދަރިފުޅު މަރާލުމަށް އެހީވެދިނީ ސޯޝަލް ވޯކާރ އެއް\nއެޑޮޕްޓު ކޮށްފައިވާ އަންހެން ދަރިފުޅު، އޭނާގެ ލޯބިވެރިއާއާއި ގުޅިގެން ރޭޕް ކޮށް މަރާލާފައިވަނީ ކުޑަކުދިންގެ "ވެލްފެއަ ވޯކާ" އެއް ކަމަށް ހާމަ ވެއްޖެއެވެ.\n14 އަހަރުގެ ގްރޭސް ޕެކާ މަރާލުމުގައި ބައިވެެރިވެ، ރޭޕް ކުރި އިރު ބަލަހައްޓައިގެން ހުރީ 44 އަހަރުގެ ގްރޭސް ގެ އެޑޮޕްޓިވް މަންމަ ކަމުގައިވާ ސާރާ ޕެކާ އެވެ. ގްރޭސް ރޭޕް ކޮށް އަނިޔާ ކުރުމަށް ފަހު އޭނާ މަރާލާފައިވަނީ ސަރާގެ 44އަހަރުގެ ލޯބިވެރިޔާ ޖެކޯބް ސުލިވިއަން އެވެ. މިދެމީހުން ވަނީ ގްރޭސް މަރާލުމަށްފަހު އޭނާގެ ހަށިގަނޑު ޕެންސައިލްވޭނިއާގެ ޖަންގަލި ތެރެއަށް އެއްލާލާފައެވެ.\nޖެކޯބް ހައްޔަރުކޮށްފައިވަނީ ބަކްސް ކަައުންޓީ ޑިޓެކްޓިވްސް އިންނެވެ. އަދި އޭނާގެ މައްޗަަށް ރޭޕް އާއި ގަސްދުގައި މީހަކު މަރާލި ކަމުގެ ތުހުމަތު ކުރެވިފައިވެއެވެ. މީގެ އިތުރުން ސަރާ ގެ މައްޗަށް ކޮށްފައިވާ ތުހުމަތަކީ ކްރިމިންނަލް ހޯމިސައިޑް އާއި ރޭޕް އަދި އަނިޔާ ކުރާ ކަމިގެ މައްސަލައެވެ.\nކޯޓްގެ ލިޔެކިޔުންތަކުގައިވާ ގޮތުން، ސަރާ އަދި ޖެކޯބް ވަނީ 2015 އިންފެށިގެން ގްރޭސް މަރާލުމުގެ މަސައްކަތް ކުރަން ފަށާފައެވެ. ފާއިތުވެ ދިޔަ އަހަރު ޖުލައި 8 ގައި ގްރޭސް ގޮވައިގެން އެމީހުންގެ އައު ގެއަށް ބަދަލުވިިކަމަށް ވެސް ޖެކޯބް ވަނީ އެއްބަސް ވެފައެވެ.\nޖެކޯބް ބުނެފައިވާ ގޮތުން މީގެ ކުރިންވެސް އޭނާ ވަނީ ގްރޭސް ރޭޕް ކޮށްފައެވެ. އަދި މިކަމާ ވަރަށް ހިތްހަމަޖެހިގެން ހުރެ ސާރާ ބަލަން ހުންނަ ކަމުގައިވެސް އޭނާ ބުނެއެވެ.އަދި އެކިފަހަރު މަތިން އަނިޔާ ކޮށްފައިވާނެ ކަމަށް ވެސް ޖެކޯބް އެއްބަސް ވިއެވެ. މީގެ އިތުރުން ގްރޭސް މަރާލުމަށްޓަކައި އެމީހުން ވަނީ ޑްރަގް ތަކެއް ކެއުމަށް މަޖުބޫރު ކޮށްފައެވެ. އޯވަޑޯސް ވެގެން މަރުވާނެ ކަމަށް އުންމީދު ކުރިނަމަވެސް އޭގެ ފަހުން ގްރޭސް ފެނުމުން ޖެކޯބް، އޭނާ މަރާލީ ކަރުގައި ހިފަި ނޭވާ ހާސް ކޮށްލުމަށްފަހު ކަމަށް ކޯޓުގެ ލިޔުންތަކުގައި ވެއެވެ.\nގްރޭސް މަރާލުމަށްފަހު4މަހެއްހާ ދުވަސް ވަންދެން ބުޅަލުގެ ބޮޑުކަމުދާ ތަކެތި އެޅާފައި ހުރި ކަމަށްވެސް ފުލުހުން ވަނީ ބުނެފައެވެ. އަދި ޖެކޯބް ވަނީ އޭނާ އަށް މައާފް ކުރުމަށް ވެސް އެދިފައެވެ. އެހެންނަމަވެސް ކޯޓުން ވަނީ އެމީހުންގެ ބެއިލް އިންކާރުކޮށްފައެވެ.


ރައީސުލްޖުމްހޫރިއްޔާ، އިންތިޤާލީ އިންސާފުގެ ޤާނޫނުގެ ދަށުން ޗީފް އޮމްބަޑްސްޕަރސަން އަދި އޮމްބަޑްސްޕަރސަންގެ މަޤާމަށް ބޭފުޅުން ޢައްޔަންކުރައްވައިފި - The President's Office\n15 ޖަނަވަރީ 2021، ރިފަރެންސް: 2021-010\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، ޗީފް އޮމްބަޑްސްޕަރސަންގެ މަޤާމަށް ނ. މާފަރު އީޓުޖެހިގެ ޢަބްދުއްސަލާމް ޢާރިފް، އަދި އޮމްބަޑްސްޕަރސަންގެ މަޤާމަށް ގއ. ކަނޑުހުޅުދޫ ބްލޫރޯޒް އަލްއުސްތާޛާ ޖިހާދާ އަނީސްއާއި، ހ. ފެހިއާލާ މަރްޔަމް ލައިޒާ މިއަދު ޢައްޔަންކުރައްވައިފިއެވެ. މި ތިން ބޭފުޅުން އެ މަޤާމުތަކަށް ޢައްޔަންކުރައްވާފައި ވަނީ އިންތިޤާލީ އިންސާފުގެ ޤާނޫނު ގެ ހަވަނަ މާއްދާގެ (ހ) އަދި (ށ) ގައިވާ ގޮތުގެމަތީންނެވެ.\nއޮމްބަޑްސްޕަރސަންގެ މަޤާމަށް ޢައްޔަންކުރެއްވި އަލްއުސްތާޛާ ޖިހާދާ އަނީސް އެންމެފަހުން އަދާކުރެއްވީ ޕްރޮސެކިއުޓަރ ޖެނެރަލްގެ އޮފީހުގެ އެސިސްޓެންޓް ޕްރޮސެކިއުޓަރ ޖެނެރަލްގެ މަޤާމެވެ. އޭގެ ކުރިން ޕްރޮސެކިއުޓަރ ޖެނެރަލްގެ އޮފީހާއި އަދި އެޓާރނީ ޖެނެރަލްގެ އޮފީހުގެ އިތުރުން ކަސްޓަމްސް އިންޓެގްރިޓީ ކޮމިޝަނުގެ އިސް މަޤާމުތަކެއް އެ ކަމަނާ ފުރުއްވާފައިވެއެވެ. އަލްއުސްތާޛާ ޖިހާދާ އަނީސް ވަނީ މޯލްޓާގެ އައި.އެމް.އޯ. އިންޓަނޭޝަނަލް މެރިޓައިމް އިންސްޓިޓިއުޓުން މާސްޓަރސް އޮފް ލޯސް އިން އިންޓަރނޭޝަނަލް މެރިޓައިމް ލޯ ހާސިލުކުރައްވާފައެވެ.


SunOnline: #SUN VAAHAKA: Dear lilly 20\nޑިއަރ ލިލީ 20\nއައިޝާ ނަސީމް 21 Sep 2020, 08:08\nމާތްﷲ އެކަލޭގެފާނަށް ރުއްސުންލެއްވި އަބޫ ހުރައިރަތުގެ ފާނުގެ ކިބައިން ރިވާވެގެން ވެއެވެ. އެކަލޭގެފާނު ވިދާޅުވިއެވެ. ރަސޫލާﷺ ހަދީސް ކުރެއްވިއެވެ. ( ކޮންމެ މުހިއްމު ކަމެއް ފެށުމުގައި ﷲގެ އިސްމުފުޅުގެ ބަރަކާތުން އެކަމެއް ނުފަށައިފިނަމަ އެއީ އުނި. ބަރަކާތެއް ނެތް ކަމެއްކަމުގައި ނޫނީ ނުވާ ހުއްޓެވެ. )\nކޮޓަރިތެރޭ މީހުން ތައް ވާހަކަދައްކާ އަޑު އިވިފައި ކެމީލާ ހުރީ ފާޚާނާއިން ނިކުންނަން ޖެހިލުންވެފައެވެ. ފޯނު އަތުގައި އޮތުމުން ޒައިރާއަށްވެސް ވައިބާ ކޮށްފައި ބޭރުގައި އުޅެނީ ކޮން ބަޔެއްތޯ އަހާލައިފިއެވެ. ޚަބަރެއްނުވެ ހުއްޓާ އަރީޖް ގުޅާފައި ދިން ހިތާމަވެރި ޚަބަރުން ކެމީލާ ހުއްޓުން އެރިއެވެ. މަރަކީ ހާދަ ގާތުގައިވާ އެއްޗެކެވެ. އޭނައާއި ތާނީ މަރާއި ހަގުރާމަކުރަމުން ދަނިކޮށް ސިއްހަތު ސަލާމަތުން ހުރި ޒުވާނަކު ކުއްލިއަކަށް މި ދުނިޔެއާއި އަލްވަދާއު ކީއެވެ. އަރީޖްއަށް ހިތްވަރުދޭން ބޭނުންކުރާނެ ލަފުޒުތަކެއް ނުވިސްނުނަސް އޭނަ ހިތްވަރު ދިނެވެ. އަރީޖްގެ ދޮންބެއަށް ރަހުމަތް ލެއްވުމަށް އެދި ދުޢާކުރެވުނެވެ.\nބަލިވެ އުޅުނަސް އޭނަ އެގެއަށް ދާނެއެވެ. ސަބަބަކީ އޭނަ ނިކަމެތިވީ ދުވަހު އެންމެ އަޅައިލި އެކުވެރިއަކީ އަރީޖްއަށް ވީތީއެވެ. ހޮސްޕިޓަލުގައި އޮންނައިރު ގަވާއިދުން ޒައިރާ އަދި މާމައަށް ކާން ގެންގޮސްދެއެވެ. ޒައިރާއަށް ވަޒީފާއަށް ދެވޭނެހެން ގަޑި ބަހާލައިގެން މަންމައާއި އަރީޖް އޭނަގެ ގާތުގައި ވަގުތު ހޭދަކުރިއެވެ. ބޭނުންވާ ސާމާނުތައް ގެނެސް އަޅާލީ ހަމަ ދައްތައަކުވެސް ކޮށްދޭނެ ފަދައިންނެވެ. ހޮސްޕިޓަލް ބިލްތައް ބޮޑުކަމުން އަރީޖްގެ ދޮންބެގާތު ބުނެގެން ފައިސާގެ ބޮޑެތި އެހީތައްވެސް ވެދިނެވެ. ކޮންމެހެން އިހުސާންތެރިވީމަ އެއް ނޫނެވެ. އޭނަގެ އެންމެ ގާތް އެކުވެރިއަކަށް ވެދީ ސްކޫލްގައި އޭނަ ހިމާޔަތްކޮށްދިން ކުއްޖަކީވެސް އަރީޖްއެވެ.\nއާތިކާމެން ނުކުތުމާއެކު ފަރުދާގެ އަނެއްފަރާތުގައި ތާނީ މާ ފޯރިގަދަވެގެން އުޅޭހެން ހީވެފައި ޒައިރާ ތެދުވެގެންގޮސް ބަލައިލިއެވެ.\n"ތާނީ. އެއީ ސެލެބްރިޓީއެއްތަ؟ މާ އެކްސައިޓްވެފައިހެން ހީވާތީ އަހައިލީ...."\n"އޯ...ސީރިޔަސްކޮށް ނޭގުނުތަ؟ އެއީ ފަސްޓްލޭޑީ އާތިކާ. ޕްރެޒިޑެންޓްގެ ހަނގު އަބިކަނބަލުން...."ޖެނިފާ ޖަވާބު ދިނެވެ. ތާނީ މޫނު ބަނަކޮށްލައިގެން އޮތްތަން ފެނި ޒައިރާ ފޫހިވިއެވެ. ބައެއް ކުދިން ބަލިވީމަ މޫޑީވާ ވަރެކެވެ. އޭނައަށް ފެންނަނީ ކެމީލާއެވެ. ހިތްވަރުގަދަކަމާއި އެކު އަބަދު ހިނިތުންވެލައިގެން އޮންނަ ލޯބި ކޮއްކޮއެވެ. ކެމީލާ މާ ލަސްވާތީ ދޮރުގައި ތަޅައިގެންފާ ގޮވަންފެށި އަޑަށް ކެމީލާ ދޮރު ހުޅުވާލައިފިއެވެ. އޭރު ކެމީލާގެ ލޯވެސް ވަނީ ކަރުނުން ފުރިފައެވެ.\n"ދޮންތާ. އަރީޖްގެ ބޭބެ ފީނަންގޮސް އުޅެނިކޮށް ނިޔާވެއްޖެ. ކޮންމެހެންވެސް ބޭނުން އެގެއަށް ދާން. ނަރުސްކުއްޖެއްގެ ގާތު ބުނެލާފައި ހިނގާ ދަމާ...."\n"ކީއްކުރަން ބުނަންވީ. ގޮއްސަ އާދެވިދާނެ"\n"އޯކޭ ހެދުން ލައިގެން އަންނާނަން.." ކެމީލާ އަވަހަށް ހެދުން ބަދަލުކުރާން ފެށިއެވެ.\nސަހަރާ ކައިރީ ހުއްޓާ ކެމީލާ އަނބުރައިގަނެގެން ވެއްޓުމުން އެމްބިއުލެންސަށް ގުޅައިގެން ގެންނާން ޖެހުމުން ކިޔާން ޒައިރާ ގެންގޮސް އަޑުލިއެވެ. ގަވާއިދުތައް މުގުރުމުން ބައެއްފަހަރު ހިތާމަވެރި ހާދިސާތައް ހިގާފާނެކަމަށާއި އެއީ ކޫލްކަމެއް ނޫންކަން ވިސްނައިދިނެވެ. ޒައިރާވެސް ކަންބޮޑުވިއެވެ. އެފަދަކަމެއް ނުކުރާނެކަމުގެ ޔަގީންކަން ދިނެވެ. ކިރިޔާ ވަރު ޖެހި ލޯ ހުޅުވައިލެވޭ ވަރުވުމުން ކެމީލާ ނަމާދުކުރި މަންޒަރު ބަލަން ތާނީވެސް ހައިރާންވެފައި އޮތެވެ. އަޅުވެރިކަމަށް ހެދެނީތާއެވެ. ވިޝާއާއި ވާދައަށް ކަން ނޭގެއެވެ. މިވަރުން ދަންޏާ އަބާޔާވެސް ލާނެކަން ގައިމެވެ. އޭނަ ގިނަފަހަރު އޮންނަނީ ސީރީޒްއެއް ބަލާށެވެ. ނޫނީ މިއުޒިކް އަޑުއެހުމުގައެވެ. ދޭތެރެއަކުން ކުރިން ނަމާދެއްކޮށްލިޔަސް ބަލި ވުމުން އަމުދުން ނަމާދުކުރާކަށް ހިތަކަށް ނާރައެވެ. ބަލިވެއްޖެއްޔާ އޭނަގެ ކަމަކީ ނިދުމާއި ފިލްމުބެލުންފަދަ ކަންތައްތަކެވެ.\nއަމީރުގެ އުނގުގައި ބައިންދައިގެން ރުގުޔާކޮށް ނިމުނުއިރު ލޫކާއަށް އޮތީ ނިދިފައެވެ. އެންމެން ސިޓިންރޫމްގައި ވާހަކަދައްކާލަން ތިއްބެވެ. އަމީރުއާއި ޝުވޭކާރު އަދި ޝައުންއާއި އެލީނާގެ އިތުރުން ވިޝާވެސް ސޯފާތަކުގައި އިށީދެގެންނެވެ. ނީވްވެސް އަމީރުގެ ވާހަކަ އަހާހިތުން އަނެއް ފަޅީގައި މަޑުކޮށްލައިގެން ހުއްޓެވެ. ދީނީ ނަސޭހަތުން އޭނައަށްވެސް ފައިދާކުރާތީއެވެ.\n"ދޮންތާ. އައި ތިންކް އެސްފީނާ އެޖެހުނީ ދޮންތި އެންމެފަހުން އިންސްޓަކުރި ފޮޓޯ ފެނުނީމަ. މީހުން ޖޭވީކަން ނޭގޭ. އަނެއްކާ ލޫކްގެ އިސްތަށިގަނޑު ރީތިވެގެން ނޫޅޭ ކުއްޖަކު ސްކޫލްގައިވެސް ނޫޅޭ..."\n"މި ފެމިލީ ކިތަންމެ ކުދިންނެއްގެ ރީތި ހެއާ އޮވެއެއްނު. ދެން ކީއްވެ ލޫކާއާއި އެކަނި އެސްފީނާޖެހެން ވީ؟ " އެލީނާ އެހިއެވެ.\n"ސަބަބަކީ ދަރިފުޅުގެ އުފާވެރިކަން އެހެން މީހުންނަށް އެންގުން. މާތްﷲ ތިދެކުދިންގެ ކައިވެނީގައި ބަރަކާތް ލައްވާށި. ޔަގީނުންވެސް ތިޔަ ދެކުދިން އުފަލުގައި އުޅޭތަން ފެނުނީމަ ބައްޕަމެންނަށް އެއަށް ވުރެ ބޮޑު އުފަލެއް ނުލިބޭ އެކަމަކު އެހެންމީހުން ދެކޭގޮތް ތަފާތުވާނެ.................." އަމީރު ބުނުއްވިއެވެ.\nއެކަމާއިބެހޭގޮތުން އަމީރުގެ ދަރުސް އަޑުއަހަން ޖެހުނެވެ. އެއީ ހަގީގަތެކެވެ. އެސްފީނާއަކީ އޮތް އެއްޗެކެވެ. ރަސޫލާ ސައްލަﷲ އަލައިހި ވަސައްލަމް ވަސައްލަމް ހަދީސްކުރައްވާފައިވަނީ ސިހުރަށްވުރެވެސް ނުރައްކާތެރިކަމެއް ކަމުގައެވެ. ވިހަ ލޮލުން މީހަކު މަރައިލަފާނެއެވެ. ހަޔާތް ބަރުބާދުކޮށްލާނެއެވެ. ކާމިޔާބާއި އެމީހާގެ ސެލްފީތަކާއި ދާ ތަންތަނާއި ކާ އެއްޗެހި މީސްމީޑިއާގައި ހިއްސާކުރުމަކީ ބިރުވެރިކަމެކެވެ. ސަބަބަކީ ވަރަށް ގިނަ ބަޔަކަށް އެކަން ހަޖަމުނުވެ ހަސަދަވެރިވާނެތީއެވެ. އެމީހަކަށް އެ ކަމެއް ދެއްވަނީ މާތްﷲގެ އިރާދަފުޅުން ކަމުގައިވިޔަސް އެކަމާ ހަސަދަވެރިވެ ހިތް ނުބައިކުރާ ކިތަންމެ ބަޔަކު ގާތް މީހުންގެ ތެރޭވެސް އުޅެދާނެއެވެ. އެއްވެސް އިތުރު ބަޔަކަށް ތިމާގެ ޒާތީ ދިރިއުޅުން ހިއްސާ ކުރުމަކީ މޮޔަކަމެކެވެ. އަމިއްލަ ނަފުސަށް ދެވޭ އަނިޔާއެކެވެ. ތިމާގެ ލޯބިވާ މީހުންނަށްވެސް މެއެވެ. ދަރިންނަށްވެސް މެއެވެ. ޚާއްސަކޮށް ތިމާއަށް ލިބޭ އުފަލާއިމެދު އުފާނުވާ ބަޔަކަށް ވީހާވެސް ސިއްރުކުރަން ޖެހޭނެއެވެ. އެމީހުންގެ ނަފްރަތާއި ހަސަދަވެރިކަން ތިމާ ޑިޕްރެޝަންއަށް ވައްޓާލާ ތިމާއަށް ލިބިފައިވާ ހުރިހާ ނިއުމަތް ގެއްލިގެން ހިނގައިދާ ސަބަބަކަށް ވެދާނެއެވެ. ހިތްތިރިކޮށް އެހެން މީހުންގެ ސަމާލުކަން ދަމައިގަންނަން ނަހަދާ ތިމާގެ އުފާވެރި ދިރިއުޅުން އަމިއްލަ އެއްޗެއްގެ ގޮތުގައި ބާއްވާށެވެ. އަމިއްލަ ހިތްހަމަޖެހުމާއި އުފަލަށްޓަކާ ދިރިއުޅޭށެވެ.\n"ކުދިންނަނީ މާތް ﷲ ހަވާލުކުރައްވާ އަމާނާތެއް. އެކުދިން ހުރިހާ ނުރައްކަލަކާއި ޖިންނި ޝައިތާނުން އަދި އެހެން ނުބައި ކަންތައްތަކުން ސަލާމަތް ކޮށްދިނުމަކީ މައިންބަފައިންގެ ޒިންމާއެއް. ފެންނަ އަދި ނުފެންނަ ބާރުތަކުން ދަރިން ސަލާމަތްވާނެ ގޮތްތައް ރަސޫލު ސައްލަﷲ އަލައިހި ވަސައްލަމް ވަނީ ދަސްކޮަށް ދެއްވާފައި. އެއީ ހެނދުނާއި ހަވީރު އަދި ގެއިން ނިކުންނަ އިރު ކުދިންނަށް ހެޔޮ ދުޢާކުރުން. ކުދިން ނިދަން ވީމަ ފަލަގިނާސި ސޫރަތާއި ކުރުސި ކިޔަވާ އަތަށް ފުމެލާފައި ކުދިންގެ ގައިގާ ފިރުމުން. ކިތަންމެ ކުޑަޔަސް ފާޚާނާއަށް ވަންނައިރު ކުދިންނަށް ދުޢާކުރުވަން އާދަކުރުވުން. އަދި މަޣުރިބުގެ ތިރީސް މިނިޓްކުރިންނާއި ބަންގިއަށްފަހު ގަޑިއެއް ހާއިރު ފަހުން ނޫނީ ކުދިން ބޭރަށް ނުނެރުން ....."އަމީރު ގެ ވާހަކަތައް ކަނުލާ އަހަން ތިބިއިރު ސިޓިންރޫމަށް ވެރިވެފައިވަނީ ހިމޭންކަމެވެ.\nއެލީނާ ކޮޓަރިއަށް ވަދެފައި އެނދަށް ބަންޑުން ވެއްޓިގަތެވެ. ދެފައި ތަޅައިގަތެވެ. ފަޔަށް ތަދުވެ ރިއްސަންފެށުމުން ހަމަޖެހިލާފައި އެނދުގެ ހެޑްބޯޑަށް ލެނގިލިއެވެ. ފޯނު ނެގިއެވެ. ބައްޕައާއި މަންމައަށް އޭނައާއި ޝައުންގެ ކައިވެނި ފެންނަނީ ފިނިފެންމަލުގެ ދާނެއްކަމުގައެވެ. އޭނަ ދައްކުވައިދިނީ އެގޮތަށެވެ. ނަމަވެސް ހަގީގަތަކީ އޭގެ ދިމާ އިދިކޮޅެވެ. އެލީނާގެ ނަފްރަތުގެ އަމާޒަކަށް ކިޔާންވެސް ވިއެވެ. އޭނަ ކިޔާންއަށް ވީޑިއޯއެއް ފޮނުވިއެވެ. އޭގައި ފެނުނީ އެލްފް ބުޅަލުގެ ފަރި ހިނގުމުގައި ކޮޓަރިއަށް ވަންތަނެވެ. އެލީނާ މާބްލްމަތީ ބޭއްވި ކިއުކަމްބާ ފެނުމާއެކު ކަރަންޓު ޝޮކެއް ޖެހުނުހެން ސިހިފައި އެލްފް ފުންމައިގަތެވެ. އެލީނާ ހީހީ ބަނޑުގައި ގޮށްލާވަރުވިއެވެ. ދެތިންފަހަރު އޭނަ އެލްފް ސިއްސައިލަން ކިއުކަމްބާ އެގޮތަށް އެތަންމިތާ ބޭއްވިއެވެ. އެލްފްދެކެ އެހާ ވަރަށް ލޯބިވާ މީހަކަށް އެ މަންޒަރުން އަސަރުކުރާނެކަން ޔަގީނެވެ. ކިޔާން ލައްވާ އެއްޗެކޭ ބުނުވަން އެލީނާ ކުރި މަސައްކަތްވީ ބޭކާރެވެ.\n"ކިޔާން ވަރަށް އުފާވޭތަ؟ ޝައުން އަހަރެން ވަރިކޮށްފި...." އެލީނާ މެސެޖްކުރިއެވެ.\n"ވަޓް؟ " ކިޔާންގެ ޖަވާބު ވަގުތުން އައެވެ. އެލީނާ ހިނި އައެވެ.\n"އާނ. މިހާރު އެ ހުރަސް ނެތުނީ. އަހަރެން މިނިވަނަކަށް ވެއްޖެ. ކިޔާން ދައްކަން އުޒުރެއްވެސް މިހާރަކު ނީންނާނެ....." އެލީނާ އެހެން ހުރިހާ ހިތާމައަކާއި ޚިޔާލެއް ހުސްކޮށްފައި ކިޔާންއާއި ވާހަކަދެއްކީ އޭނައަށް އަލިކަމެއް ފެނޭތޯއެވެ. އަށްއަހަރުވާންދެން ކުރި އިންތިޒާރުގެ ނިމުން ގެންނަ ވަގުތު ޖެހުނީއެވެ.\n"ޔޫ އާ ރޯންގް. ނުބައި މެސެޖެއް ނުނަގާ. ދުވަހެއްގެ ކޮޅުންވެސް އަހަރެން އެލީނާގެ ލައިފަކަށް ނާންނާނަން. ތިއީ އަބަދުވެސް ޝައުންގެ ހައްގެއްކަމުގައި އަހަރެން ދެކޭނީ. މިރޭ ނިދޭނެ ކަމެއްވެސް ނޭގެ. އަހަންނާއިހެދި އޭ ޝޭންގެ ދިރިއުޅުން ހަލާކުވީ. ކިހިނެއް އަހަރެން އަމިއްލަ ނަފުސަށް މާފުދޭނީ؟ އެލީނާ ނުބައި ހީއެއް ކޮށްގެން އަހަރެން ލިބިދާނެކަމަށް ތި މޮޔަ ނިންމުން ނުނިންމާ. ގޯ ބެކް ޓު ޝޭން. ކުރިން ވާހަކަދެއްކި ވަރަށްވެސް މިއަދުން ފެށިގެން އެލީނާއާއި ވާހަކައެއް ނުދައްކާނަން.....އައި ސްވިއާ..." ކިޔާން ގެ ޖުމްލަތަކުން އެލީނާގެ ހިތަށް ލިބުނު މާޔޫސްކަން އިތުރުވިއެވެ.\n"ކިޔާން. ދަންޏާ މި ސުވަލުގެ ޖަވާބު ދީފައި ދޭ. ކީއްވެ އަހަންނާއި ރައްޓެހިވީ؟ ކީއްވެ އެރޭ އަހަންނަށް ފޯސްކޮށްގެން.................." އެލީނާ ތަފްސީލު ކިޔާދިނެވެ.\n"ޑޭމް ޔޫ އެލީނާ. ކީއްވެ ދޮގުހަދަނީ؟ ކީއްވެ ވާހަކަތަކެއް ހަދައިގެން އަހަރެންގެ ރެޕިއުޓޭޝަން ގެއްލުވައިލަން އުޅެނީ؟ އާ ޔޫ އައުޓް އޮފް ޔޯ މައިންޑް ފޯ *** ސޭކް...." ކިޔާން ގުޅާފައި ހަޅޭއްލަވައިގަތެވެ. ރުޅިންގޮސް ފަޅައިގެންދާނެ ކަހަލައެވެ.\n"އެންމެ ރަގަޅު އަހަންނާއ ރައްޓެހިވިކަމަށްވެސް ޑިނައި ކުރީތަ؟ އަދި ބޭވަފާތެރިވެ ދިޔަކަމަށްވެސް ޑިނައި ކުރަނީތަ؟ ޝައުންއަށް ހުރިހާ ވާހަކަތަކެއް ކިޔާދޭނަން." އެލީނާ ބިރުވެސް ގަތެވެ. ހުރިހާ ފިރިހެނުންވެސް ހާދަ ރުޅިގަދައެވެ. އެކަމަކު ޝައުން ތަންކޮޅެއް މަޑުމައިތިރިއެވެ. ކިޔާންދެކެ ކުޑަކޮށް ފޫހިވާގޮތްވެސް ވިއެވެ. ދޮގުހެދުމަކީ އޭނަ ހާދަ ފޫހިވާކަމެކެވެ. ކިޔާން އޭނަ ދޮގުހަދާ ކަމަށް ބުނަނީ ކީއްވެހެއްޔެވެ. ޝައުންއާއި އޮތް އެކުވެރިކަން އޭނަގެ ލޯތްބަށްވުރެ މުހިއްމުވެ ލޯބި ގުރުބާން ކުރީތާއެވެ.\n"އަހަރެން ރައްޓެހިވިން. އެކަމަކު އެއީ އެލީނާ އަހަންނަށް އޮޅުވައިލިކަން އެނގެންދެން. މީހަކާއި އިން ވާހަކަ ނުބުނެ އަހަންނާއި ރައްޓެހިވީ. އެލީނާގެ ފިރިމީހާއަކީ ޝައުންކަން އެގުމުން އަހަރެން ދިޔައީ. ސާފުވެއްޖެ؟ " ކިޔާން އެންމެފަހުން އެއްބަސްވިއެވެ.\n"ދެން އަނެއް ބަޔަށް އެއްބަސްނުވަނީ ޝޭންއާއި އޮތް އެކުވެރިކަން ކެނޑިދާނެތީތަ؟ ވަޓް އިފް ދަ ކިޑްސް އާ ޔޯސް؟ " އެލީނާ ވެސް ބާރަކަށް ވާހަކަދެއްކިއެވެ.\n"ކޯޓަށްވެސް ގެންދާނަން.." އެލީނާ އިންޒާރުކުރިއެވެ.\nކިޔާން ފޯނު ނިވާލައިފިއެވެ.\nޝައުން އެކަނިމާއެކަނި ޑޮކްޓަރސް ލައުންޖްގައި ކޮފީ ބޯން އިނީ ޚިޔާލަކަށް ގެއްލިފައެވެ. ކުރިއަށްވުރެ ސީރިޔަސްވެ އެހެންމީހުންނާއި ދުރުހެލިވެ އަމިއްލައަށް ވަށާ ތޮށްޓެއް ލައިގެން އެތޮށި ތެރޭ އުޅެން ބޭނުންވާފަދައެވެ. ޔަގީނުންވެސް ބަސްމަދުވެ ހިނިތުންވާން ނޭގޭފަދައެވެ. ގިނަވަގުތު އުޅެނީ މަސައްކަތުގައި ބަދެވިގެންނެވެ.\n"ރުގުޔާ ކުރީމަ ރަގަޅު..." ޝައުން ކޮފީ ކޯވަރެއް ބޯލިއެވެ.\n"ދެން ކޮންކަމަކާ ކަންބޮޑުވެފަ. ޝެއާ ވިތް މީ...." ކިޔާން ވެސް ކޮފީ މެޝިނުން ކޮފީއެއް އެޅިއެވެ.\n"ނަތިން. މިހާރު ބަލިމީހުން ލަސްވެފައި ތިބޭނީ. ކާންޓް ކީޕް ދެމް ވެއިޓިން..." ޝައުން ކޮފީތަށި ސިންކަށް ލާފައި އޭނަގެ ކޯޓު ނެގިއެވެ. ކިޔާންގެ ހިތްވެސް ހުއްޓުނުފަދައެވެ. ޝައުންއަށް އެނގުނީބާވައެވެ. އެލީނާ ކިޔާދިނީ ބާވައެވެ. ނޭވާ ބޭރަށް ލާންވެސް ނޭގިފައި ހުރި ވަގުތުކޮޅަކަށްފަހު ކިޔާން ކޮފީ އަކަށްފަހު ކޮފީއެއް ބޯން ފެށުމުން ސިކުނޑިއަށް ކުޑަ ލުއިކަމެއް ލިބުނެވެ.\nސޯފިޔާ ކެމީލާއޮތް ކޮޓަރިއަށް ވަންއިރު އެނދުމަތީގައި އިށީދެގެން މަޑު ރާގަކަށް ގުރުއާން ކިޔަވާން އިންއިރު އަޑުއަހާ މީހުންގެ ގައިން ހީބިހިނަގާނެއެވެ. ގައިމު ސޯފިޔާއަށް ވީ އެފަދަ ގޮތެކެވެ. އަމިއްލަ އަތުގައި މަޑުމަޑުން ފިރުމާލާފައި އެކުއްޖާއާއި ކައިރިވުމާއެކު އިސްއުފުލާ ބަލާލައިފިއެވެ. ދުނިޔެއިން ފެނުނު އެންމެ މައުސޫމް ނޫރާނީ މޫނެވެ. އެ ކެރެމެލް ލޯވެސް ހިނިތުންވާފަދައެވެ. ތުންފަތުގައި ފަނޑު ހިނިތުންވުމެކެވެ. ހޮސްޕިޓަލުގެ ލައިލެކް ގައުން ލައްވާފައި އިންއިރު އިސްތަށިގަނޑު އޮތީ ގަތާފައެވެ. ކެމީލާ ހީލުމުން ކޮލަށް އެޅުނު އަޑިކޮޅާއެކު ސޯފިޔާއަށްވެސް ހިނިތުންވެލެވިއްޖެއެވެ.\n"ވައަލައިކުމުއް ސަލާމް." ސޯފިއާ އަމިއްލަ ތައާރަފެއް ދިނުމުން ކެމީލާ އަޑުއަހަން އިނެވެ.\n"އަޅުގަނޑަށް ކުރިންވެސް އެނގުނު. ބިކޯޒް އަޅުގަނޑުގެ އަލަމާރީގައިވެސް ތި ރޯޔަލް ފެމިލީގެ ފޮޓޯތައް ފެނުނީމަ ކަފާފައި ތަތްކުރަން. މާތްﷲއަށް ހަމްދު ހުރި. އަޅުގަނޑު އަބަދުވެސް ހިތަށް އަރާ ފަސްޓްލޭޑީއާއި ބައްދަލުވާނެ ނަމައޭ. ޔޫ އާ ސޯ ކައިންޑް. އަޅުގަނޑު އެހާ އެޑްމަޔާ ކުރަނީ ކެންސަރު ޕޭޝަންޓުންނަށް ފަންޑުކުރައްވާކަން އެނގޭތީ..." ކެމީލާ ލޯބިކޮށް ހެވިލާފައި އިންއިރު އެހެންމީހުން ތިބުމުން ރަކިވެ ކުޑަކޮށް މޫނަށް ފިޔާތޮށިކުލައެއްވެސް ވެރިވެއްޖެއެވެ.\n"އާހް ހައު ސްވީޓް. އަދި ކުޑަތަންކޮޅެއް ކިޔަވާފާނަންތަ ކެމީލާ؟ " ސޯފިޔާ އެހިއެވެ.\nކެމީލާ ބިސްމި ކިޔަވާފައި ކިޔަވަން ފެށުމުން ސޯފިއާގެ ލޮލަށް ކަރުނަ އަންނަގޮތްވިއެވެ. ފެންކަޅިވީ އެ އާޔްތަތަކުގައި މޫރިތިކަން ހިތަށް ވަނުމުން ހިތަށް ކުރެވުނު އިހުސާސްތަކުންކަން ޔަގީނެވެ. ސޯފިއާގެ ހިތުން އެވަގުތު ކެމީލާ ޖާގައެއް ޚާއްސަކުރިއެވެ. ސޯފިއާގެ ހަށިފާރަވެރިންނާއި މެނޭޖްމެންޓް ސްޓާފުންނަށްވެސް ކެމީލާގެ ގުރުއާން އަޑުއިވުމުން ސިކުނޑީގައި ބިންވަޅުނެގޭ ގޮތްވިއެވެ. ފަސޭހައިން ހަދާން ނައްތައިލެވޭފަދަ އަޑެއްވެސް ނޫނެވެ. ސޯފިއާ އިރުކޮޅެއްވާންދެން ކެމީލާގެ ގާތުން އެޕްލާސްޓިކް އެނީމިއާ އަދި ބަލި ހާލަތާއި ބެހޭގޮތުން ސުވާލުކުރިއެވެ. ކެމީލާގެ ޖަވާބުން އެނގުނީ ހިތްވަރުގަދަކަމާއި އެފަދަ މުސީބާތްތަކަށް ކެތްކުރާނެކަމެވެ. ހުރިހާ ހާލެއްގައި ހެއްދެވި ފަރާތަށް ހަމްދުކުރާކަމެވެ. ސޯފިއާއަށް ހުރިހާކަމަކަށް ވުރެ ޚާއްސަވީ ކެމީލާ ގެ ހުނުމެވެ. އެހާ ބަލިއިރުވެސް އަބަދު ހީހީ އިންނަ ގޮތުން ސޯފިއާވެސް ހައިރާންވިއެވެ. އިރުކޮޅެއްވާންދެން ސޯފިއާ ވާހަކަދައްކަން ހުރީ ނިކަން ޝައުގުވެރިވެފައެވެ.\nތާނީއޮތީ މޭކަޕްކޮށްގެންނެވެ. ކަންފަތުގައި ހެޑްފޯނު ޖަހައިގެން އޮތްވާ ސޯފިއާ ފެނުމުން ތެދުވުނެވެ. ވަގުތުން ފޮނިވެލާފައި ޖުއާންގެ މަންމަ ދޯ އޭ އަހައިލިއެވެ. އޭނަގެ މަންމަ ޖެނިފާ ދެންމެ މިތާގައި އިނދެލާފައި ޕެރިހުން ކޯލެއް އައިސްގެން ބޭރަށް ނުކުތީކަމުގައި ބުނެލިއެވެ. ތާނީގެ ގާތުން ސުވާލުކުރުމުން ބުނީ އޭނަ ކެންސަރު ޖެހުނުކަން ގަބޫލުނުކުރާ ކަމަށާއި އެހާވެސް ޕޮޒިޓިވްކަމުގައެވެ.\n"އެނީ ހައު އައި ވިލް ފައިޓް ދިސް މޮންސްޓާ.....ދޭ ޝުޑްންޓް އިންވޭޑް މައި ބޮޑީ ވިތްއައުޓް މައި ކޮންސެންޓް....." ތާނީ ހީލަމުން ކިޔައިލިއެވެ.\n"އޮފްކޯޒް" ސޯފިއާވެސް ބާރަށް ހީގަތެވެ.\n"ކެން އައި ޓޭކް އެ ސެލްފީ ޕްލީޒް" ތާނީ އެދުނެވެ.\nސޯފިޔާ ކެމީލާ އެޑޮޕްޓްކުރަން ބޭނުންވާހަކަ ބުނީ ރޭގަނޑު ކެއުމުގެ ވަގުތުގައެވެ. އާތިކާ ވަގުތުން ދެކޮޅުހެދިއެވެ. އެއްވެސް އަދަބެއް އަޚުލާގެއްނެތް އަންހެންކުއްޖަކަށް މިގެއިން ޖާގަދީގެން ނުވާނެކަމަށާއި އޭނައަށް އެކުއްޖާގެ ނުލަފާކަން ފެނިފައިވާ ކަމުގައި ބުނެލިއެވެ. ސޯފިއާ ހައިރާންކަމާއެކު އާތިކާގެ މޫނަށް ބަލާލައިފިއެވެ. ކެމީލާ އާތިކާއަށް ނުލަފާކަން ދައްކަންވީ ކީއްވެހެއްޔެވެ؟ އޭނައާއި ވާހަކަދެއްކީ ބޭނުންވާ ވަރަށްވުރެ އިހުތިރާމްއާއެކީގައެވެ. އާތިކާ ދެކޭގޮތެއް ސޯފިއާއަށް މުހިއްމެއް ނޫނެވެ.\n"ސޯފީ. މިގޭގައި އުޅެނީ ހުސް ފިރިހެންކުދިން. ފިރިހެނުން. ބޭނުމެއްނޫން ލޭކެން ކެމީލާއަށް ހިތްކިޔައިގެން ޅީދަރިއަކަށް ވާކަށް. ހުރިހާ ފިރިހެނުންގެ ތެރެއަށް އަންހެންކުއްޖަކު ގެނައުމަކީ ކޮންކަހަލަ ކަމެއް؟ ގިނަވަގުތު އަޅުގަނޑުމެން ގޭގައި ނޫޅެން. ދެން ؟ " އާތިކާ ނުރުހުނެވެ."ތައިމޫރު ވިދާޅުވަނީ ކީކޭތޯ؟ "\n"އަހަންނަށްވެސް ފެންނަކަމެއް ނޫން. އެކަމަކު ސޯފިއާ ނޫނީ އާތިކާއަށް ފެންނަކަމެއް ނުކުރާށޭވެސް ނުބުނާނަން. ރަގަޅަށް ވިސްނާފައި ސޯފިއާ އެޑޮޕްޓްކުރޭ....." ތައިމޫރުވެސް އެހާ ގަބޫލުހެނެއް ހިޔެއްނުވެއެވެ.\nއާތިކާގެ އެވާހަކައާއި ޖުއާންއާއި ލޭކެން ވަގުތުން އެއްބައިވިއެވެ. ކައިދަންއާއި ޒުބްނާން ހިމޭނުން ތިބިއިރު ޝައުންގެ ޚިޔާލެއް ނުހޯދުނީ މިރޭ ޝައުން ޑިނާގައި ބައިވެރިނުވުމުންނެވެ. ކައިދަންއާއި ޒުބްނާން ބުނީ ސާދަ އަހަރުގެ ކުޑަ އަންހެންކުއްޖެއް ވިއްޔާ ކޮއްކޮއެއްގެ ގޮތުގައި ބަލައިގަންނަން ފަސޭހަވާނެކަމުގައެވެ. ދެރައީ ޖުއާންއަށްވުރެ އެއް އަހަރު ހަނގުކުއްޖަކަށްވުމެވެ.\n"އަހަންނަށްވުރެ ހަ މަސް ކުޑައީ. ބާތުޑޭވެސް އެނގޭ...." ޖުއާން ބުނެދިނެވެ.\n"ލިޓްލް ބްރަދާ. ހުރިހާކަމެއް ހޯދައިފިތާ. އެންމެ ރަގަޅު އަޅުގަނޑުވެސް މިހިރީ ފަހަރީގެ ގޮތުގައި އެކުއްޖާ ބަލައިގަންނަން...." ލޭކެން އެއްލޯ މަރައިލިއެވެ.\n"ޕްލީޒް ލޭކް.." ޖުއާން ރުޅި އަންނަގޮތްވިއެވެ.\n"ދެކުދިން ހުއްޓާލާ. އަދި އަރައިރުންވާން ޖެހޭނީ މަންމަ ނިންމާގޮތަކުންތާ. ޝައުންއަށް ކިހިނެއްވެގެން އުޅެނީ؟ ހުރިހާކަމެއް ރަގަޅުތަ؟ ބިޒީކަމުން އެގެއަށްވެސް ނުދެވޭ. ލޫކާ ބަލަން ފުރަތަމަ ދުވަހު ދެވުނުގޮތަށް ނުދެވުނު. މިހާރު ލޫކްވެސް އޯކޭތާ. އެކަމަކު ޝައުންގެ ފަރާތުން ހިމޭންކަން ފެންނަތާ ހަފްތާއެއް ވަރުވެއްޖެ...." ތައިމޫރު މައުޟޫ ބަދަލުކޮށްލި ގޮތުން އެޑޮޕްޓްކުރުމުގެ ވާހަކަ އެރެއަށް ހުއްޓުނެވެ.\nސޯފިއާ ޖެހިގެން އައި ދުވަހު ފެންފިޔައަށްގޮސް ކެމީލާގެ ދައްތަ ޒައިރާއާއި ބައްދަލުކުރިއެވެ. މާމަ ވީ ކަޑާގައޭ ބުނަން އުޅެފައިވެސް ޒައިރާ ހިމޭންވިއެވެ. ކެމީލާ އެޑޮޕްޓްކުރަން ބޭނުންވާ ވާހަކަ ބުނުމުން ޒައިރާ އުފަލުން މޮޔަވާވަރުވިއެވެ. އެމީހުންގެ ނަސީބު އަތުގައި ހިފަން އުޅެނީއެވެ. ކެމީލާ އެޑޮޕްޓްކުރަން ދޭނީވެސް ޝަރުތުތައް ކަނޑައަޅާފައެވެ. އެހާ މުއްސަދި ބަޔަކަށް އެހާވަރުގެ ބޮޑުކަމަކަށް ނުވާނެތާއެވެ. އޭނަ ބޭނުމީ ސޯފިއާމެންގެ ކައިރިން އެޕާޓްމެންޓެކެވެ. ދެކޮޓަރީގެ ތަނެއް އެންމެ ރަގަޅެވެ. ރަގަޅު ވަޒީފާއެކެވެ. ކެމީލާ އެގޭގައި ހުރެއްޖެއްޔާ އޭނައަށްވެސް އެ ރީތި ގަނޑުވަރެއްފަދަ ގެއަށް ދެވޭނެތާއެވެ. އެގެ މަގުން ހިނގާފައި ދާއިރު އެ ފެންނަ ބަގީޗާއިންވެސް އޭނަ އާޝޯޚުވެއެވެ. ފިނިފެންމަލުގެ ހުރިހާ ކުލަތަކާއި އޯކިޑް ލައިލެކް އައިރިސް ހައިޑްރެއިންޖާ ފަދަ ގަސްތަކާއިއެކު ފެންޑާގައިވާ ޕޮޓްތައް އަދި ދެފަރާތުގައި އޮންނަ ފެހި ވިނަގަނޑާއި ހިޔާދޭ ގަސްތަކަށް ފެންދީފައި ހުންނައިރު ޝަބްނަމްގެ ތިކިތަކުން ފެންވަރާފައިވާ ފަދައެވެ. އެތައް ހާސް މާތަކެއް ފަރިވެ ފޮޅޭއިރު މަގާއި ހަމަޔަށް އެ ހުވަދުގެ ވަސް ހަރުލާފައި ހުރެއެވެ. ހުދުކުލައިގެ މާބްލްއިން ވާ އެގޭގެ އަގު ކިތައް މިލިއަން ރުފިޔާއަށް އަރާނެހެއްޔޭ ހިތަށް އަރައެވެ.\nކެމީލާ ގެއަށް ފޮނުވީ އެދުވަހުއެވެ. އޭނަ ހުރީ ގެއަށް އާދެވެންދެން ހިމޭނުންނެވެ. ސޯފިޔާގެ ހުށަހެޅުން އޭނަ ކެމީލާ ގާތުގައި ބުނާނީ ދެމީހުން އެކަނި ވީމައެވެ. ނޫނީ ތާނީގެ އެސްފީނާޖެހިދާނެއެވެ.\n"ލިލީ ބުނީމެއްނު ފަސްޓްލޭޑީ ޒިޔާރްތްކުރި ވާހަކަ. ޝީ ކޭމް ޓު އަވާ ޕްލޭސް. އަދި އެބޭފުޅާ ބޭނުންފުޅުވަނީ ލިލީ އެޑޮޕްޓްކުރަން......."\n"ނޯ ވޭ... އަހަންނަށް މާމައާއި ދޮންތި ދޫކޮށް ހިލޭބަޔެއްގެ ތެރެއަށް ނުދެވޭނެ..." ކެމީލާ ކަންބޮޑުވިއެވެ.\n"ލިލީ އެމީހުންނަށް އަބަދު އެޑްމަޔާ ކުރަމެއްނު..."\n"އޭގެ މާނައަކީ އެއީ އާއިލާއަށް ވުމެއްނޫނެއްނު. ކިތަންމެ ޝާހީވެފައި މޮޅަސް މުއްސަންޖަސް ހިލޭ ބަޔެއްގެ ގާތަށް ނުދެވޭނެ. ސޮރީ ދޮންތީ. ޕްލީޒް މަޖުބޫރު ނުކުރޭ. ކުޑަކޮށް ޖައްސައިލާނަން...އޭގެ ފަހުން ކޭކު އަޅާނީ." ކެމީލާ ޓިޝޫއެއް ނަގާ އަވަން ފޮހެލިއެވެ.\n"ލިލީ މޮޔަކަން. ރައީސްގެ ދެމަފިރިން އެގެއަށް ގެންދާނީ އެހެންކަހަލަ ވިސްނުމެއް ހުރީމަ. ޖުއާން ކިހާ ރީތި. ސްކޫލް ކެޕްޓަން އެހާ މަޝްހޫރު. އަދި އެގޭ އެހެން ކުދިންފަދައިން އޭނަވެސް ޑޮކްޓަރަކަށްވާނީ. ޝާހީ ފެމިލީއަކުން އެޑޮޕްޓްކުރީމަ މާމައާއި ދޮންތިއަށްވެސް ފައިދާވާނެ. މާތްﷲ ދެއްވި ނިއުމަތަކަށް ފުރަގަސްދޭކަށް ނުވާނެ. ލިލީ. އެގެއަށް ދިޔައީމަ މާމައަށްވެސް ރަގަޅަށް ބޭސްކުރެވޭނެ. ދޮންތިއަށް ކިޔަވަން ބޭރަށް ދެވޭނެ. އެފެމިލީތަކުން ޗުއްޓީތަކުގައި ޕެރިހާއި ނިއުޔޯކް ލަންޑަން ޒިއުރިކް ކަހަލަ ތަންތަނަށް ދޯ ދާނީ. ދޮންތިއަށްވެސް ލިލީގެ މެއިޑްގެ ގޮތުގައި ދެވޭނެ. އައި ވިލް ބީ ޔޯ ނެނީ. ވިސްނާލަބަލަ. ކޭކު އަޅަން މާ ފަސޭހަ ބޮޑެތި އަވަންތަކާއި އެއްޗެހި ލިބޭނެ. އަވަހަށް ދަބަސް ތައްޔާރުކޮށް މިދެނީ..." ޒައިރާ އަވަހަށް ގޮސް ކެމީލާގެ ހެދުންތައް ނަގަންފެށިއެވެ.\n"ދޮންތި. މިހާރުވެސް ހުރިހާ ނިއުމަތެއް ދެއްވާފައިވޭ. ދުވަހަކުވެސް ކޮމްޕްލެއިން އެއް ނުކުރަން. ބޭނުންވާވަރަށް ވުރެ އިތުރަށްވެސް ދެއްވާފައިވޭ.."ކެމީލާ ކޮޓަރި ތެރެއަށް ބޯ ދިއްކޮށްލިއެވެ. "މާމަ ކޮބާ"\n"މުންނަ އައިސްގެން އެބައުޅޭ. މާމައާއި މުންނަ ދުވަސްކޮށްފައި ދިމާވީމަ ދެމީހުންގެ ވާހަކަ ހުސްނުވާނެ ދޯ. ބޮޑުދައިތަމެން އުޅެނީ ކުރިމަތީ މިހިރަ ބިލްޑިންގަ. ކުރީ ދުވަހު ޖިލްވާ ފެނުނީމަ ހިތަށް އެރިއޭ މި ހިސާބުގައޭ އުޅެނީ. ލިލީ އެގެއަށް ދިޔައިމަ އެންމެ ޖޭވާނެ އެކަކީ ޖިލްވާ ހެހެ....." ޒައިރާ ހަދާންކޮށްލަދިނެވެ. އެހެންމީހުން ހަސަދަވެރިކޮށް ނޫނީ ކަން ދެއްކުމަކީ ކެމީލާގެ މިޒާޖުގައިވާ ކަމެއް ނޫނެވެ. އޭނަ ކިތަންމެ ނިކަމެތިކޮށް އުޅުނަސް އާއިލާއާއި ވަކިވާކަށް އެއްގޮތަކަށްވެސް ނޭދެއެވެ.\nޒައިޜާ އެރޭވެސް ކެމީލާއަށް ވިސްނައިދޭން މަސައްކަތްކުރިއެވެ. މާމަ ދެރަވިނަމަވެސް ޒައިރާ އެބުނާފަދައިން ކެމީލާއަށް ރަގަޅުގޮތް ވާން ބޭނުންކަމުގައި ބުންޏެވެ. އެންމެފަހުން ޒައިރާ ގުޅައިގެން ކިޔާން އެގެއަށް އައެވެ. ކިޔާން ފެނުމުން ކެމީލާގެ ލޮލަށް ކަރުނަ ޖަމާވިއެވެ.\n"ދޮންބެ. އެމީހުންނަށް ގެންދިޔަ ނުދީ ޕްލީޒް. "ކެމީލާ އެދުނެވެ.


BREAKING NEWS: America In Covid Ge Aa Vahthareh Fenijje - Vaguthu\nއަދަދުތައް މަދުވެއްޖެ، މައްސަލަތައް މަދެއް ނޫން! - 10 ގަޑިއިރު ކުރިން\nއެމެރިކާ އިން ކޮވިޑްގެ އާވައްތަރެއް ފެނިއްޖެ\n4 މަސް ކުރިން ( ޖެނުއަރީ 18, 2021 )\nކޮވިޑް-19 ވައިރަސްއަށް ބަދަލުތަކެއް އައިސްފައިވާ އާވޭރިއަންޓެއް އެމެރިކާ އިން ފެނިއްޖެއެވެ.\nއެމެރިކާގެ ސައިންސްވެރިންނާއި ހަވާލާދީ މީޑިއާތަކުން ބުނީ އާވައްތަރުގެ ކޮވިޑް-19 ފެނިފައި ވަނީ އެމެރިކާގެ ކެލިފޯނިއާ އިންކަމަށެވެ. މިއީ މީގެ ކުރިން އެމެރިކާ ފިޔަވައި އަދި އެއްވެސް ގައުމަކުން ފެނިފައި ނުވާވައްތަރެއްގެ ކޮވިޑް-19 އެކެވެ.\nސައިންސްވެރިން ބުނާ ގޮތުގައި ކެލިފޯނިއާގައި ކޮވިޑް-19 އަށް ފައްސިވާ މީހުންނާއި މަރުވާ މީހުންގެ އަދަދު ކޮންޓްރޯލެއް ނެތި އިތުރުވަމުން އަންނަނީ އާވައްތަރުގެ ކޮވިޑް-19 ކެލިފޯނިއާގައި ހަލުވިކޮށް ފެތުރެމުން އަންނާތީއެވެ. ނަމަވެސް އަދި މިވޭރިއަންޓްގެ ސަބަބުން ބަލި ފެތުރުން އަވަސްވި ނަމަވެސް ބަލި ޖެހޭ މީހުންގެ ނިސްބަތައް ބަލާއިރު ގިނަ ބަޔަކު މަރުވާކަން ކަށަވަރުކުރަން އިތުރު ދިރާސާތައް ބޭނުންވާ ކަމަށް ވެސް ސައިންސްވެރިން ބުނެއެވެ.\nއިނގިރޭސިވިލާތުން ފެނިގެން އުޅޭ ކޮވިޑް-19 ވައިރަސްގެ އާވޭރިއަންޓް ވެސް އެމެރިކާގައި އަންނަނީ ފެތުރެމުންނެވެ. އެމެރިކާ ސަރުކާރުން ބުނާ ގޮތުގައި މިހާތަނަށް 18 ސްޓޭޓަކުން ވަނީ އިނގިރޭސިވިލާތުގެ ވޭރިއަންޓް ފެނިފައެވެ.\nއެމެރިކާގެ އިންފެކްޝަސް ޑިސީސްގެ ތަޖުރިބާކާރު ޑރ.އެންތަނީ ފައުޗީ ވިދާޅުވީ އިނގިރޭސިވިލާތުގެ ވޭރިއަންޓް މިހާރު އެމެރިކާގައި ފެތުރެމުންދާ ނިސްބަތައް ބަލާއިރު އެމެރިކާގައި ހަމައެކަނި "އިނގިރޭސިވިލާތުގެ ވޭރިއަންޓް" އޮތް ގައުމަކަށް ނުވަތަ ފައްސިވާ ގިނަ މީހުންނަކީ އިނގިރޭސިވިލާތުގެ ވޭރިއަންޓްގެ މީހުންނަށްވުމުގެ ފުރުސަތު ވަރަށް ބޮޑު ކަމަށެވެ.\nވައިރަސްއަށް ބަދަލުތައް އައުމަކީ އާކަމެއް ނޫނެވެ. ބައެއް ފަހަރު ވައިރަސް އަށް އަންނަ ބަދަލުތަކުގެ ސަބަބުން ވައިރަސްގެ ބާރު ދެރަވެ، ވައިރަސް ފެތުރުމަށް ހުރަސްވެސް އެޅެއެވެ. ކޮވިޑް-19 ވައިރަސް ވެސް ބަލިކަށިވާނެ ފަދަ ބަދަލެއް އައުމަކީ މިހާރު ސައިންސްވެރިންގެ އެންމެ ބޮޑު އުއްމީދެވެ. ނަމަވެސް އަދި ކޮވިޑް-19 ވައިރަސް އަށް އައިސްފައިވާ ބަދަލުތަކަށް ބަލާއިރު ވައިރަސްއަށް ބަލިކަށިކަމެއް އައިސްފައިވާ ކަމަކަށް ނުބެލެވެއެވެ.\nއެމެރިކާ އަކީ މިހާރު ވެސް އެންމެ ގިނަ ބަޔަކު ކޮވިޑް-19 އަށް ފައްސިވެފައިވާ ގައުމެވެ. އެމެރިކާ އިން ކޮވިޑް-19 އަށް ފައްސިވި މީހުންގެ ޖުމްލަ އަދަދު 24.4 މިލިއަނަށް އަރައެވެ. އޭގެތެރެއިން 407,346 މީހަކު ވަނީ ވައިރަސް ޖެހިގެން މަރުވެފައެވެ.\nޖޯންސަންގެ 60 މިލިއަން ޑޯޒް ވެކްސިން އުކާލަން އެފްޑީއޭ އިން އަންގައިފި\n51 ސިކުންތު ކުރިން\nއަދަދުތައް މަދުވެއްޖެ، މައްސަލަތައް މަދެއް ނޫން!\nކޮވިޑް-19: ކަރަންޓީންގައި އާއިލާއެއް ތިބޭތާ 43 ދުވަސް ވެއްޖެ


Donetsk aai Luhansk ge minivankan gabooleh nukuran\nދޮނެސްކާއި ލުހާންސްކްގެ މިނިވަންކަން ގަބޫލެއް ނުކުރަން: ކަޒަކިސްތާން\nގާސިމް ޖޫމާތު ތޮކަޔޭފް: ދޮނެސްކާއި ލުހާންސް އަކީ މިނިވަން ދެ ދައުލަތް ކަމަށް ގަބޫލު ނުކުރައްވާ ކަމަށް ވިދާޅުވި\nދޮނެސްކާއި ލުހާންސް އަކީ މިނިވަން ދެ ދައުލަތް ކަމަށް ރަޝިއާ ގަބޫލުކުރި ނަމަވެސް އެކަން އެގޮތަށް ކަޒަކިސްތާނުން ގަބޫލު ނުކުރާނެ ކަމަށް ރައީސް ގާސިމް ޖޫމާތު ތޮކަޔޭފް ވިދާޅުވެއްޖެ އެވެ.\nދޮނެސްކާއި ލުހާންސް އަކީ ޔުކްރޭންގެ ދޮންބާސް ސަރަހައްދުގެ ދެކޮޅެވެ. އެ ދެ އަވަށުގައި ދިދިއުޅޭ މީހުން ބުނާ ގޮތުން ޔުކްރޭންގެ ބައެއްގެ ގޮތުގައި ދެމިއޮންނާކަށް ބޭނުމެއް ނުވެ އެވެ. އެ މީހުން ބޭނުންވަނީ ޔުކްރޭން ސަރުކާރުން ވަކިވެ މިނިވަން ދެ ދައުލަތް އުފައްދާށެވެ.\nރަޝިއާއިން މިއަހަރު ފެބްރުއަރީ 24 ގައި ޔުކްރޭނަށް އަރައިގަތުމުގެ ކުރިން ދޮނެސްކާއި ލުހާންސްކް ވަނީ މިނިވަންކަން އިއުލާންކޮށް ދޮނެސްކް ޕީޕަލްސް ރިޕަބްލިކް އާއި ލުހާންސްކް ޕީޕަލްސް ރިޕަބްލިކްގެ ނަމުގައި ދެ ދައުލައް އުފައްދާފަ އެވެ.\nމިއީ ބައިނަލްއަގްވާމީ ގާނޫނުތަކުގެ ދަށުން ކުރެވިގެން ވާނެ ކަމެއް ނޫން ކަމަށް ގައުމުތަކުން ބުނެ އެވެ. އަދި އެ ދެ ދައުލަތަކީ މިނިވަން ދެ ދައުލަތުގެ ގޮތުގައި ރަޝިއާ ނޫން އެހެން ގައުމަކުން ބަލައެއް ނުގަނެ އެވެ.\nކަޒަކިސްތާންގެ ރައީސް ގާސިމް ޖޫމާތު ތޮކަޔޭފް ވިދާޅުވި ގޮތުގައި މައި ސަރުކާރާ މެދު ނުތަނަވަސްވާ ކޮންމެ ބަޔަކު ވަކި ދައުލަތެއް އުފައްދައި މިނިވަން ކަމަށް ގޮވާ ނަމަ ދުނިޔޭގައި 193 ގައުމުގެ ބަދަލުގައި 600 ދައުލަތް އޮންނާނެ އެވެ.\nގާސިމް ޖޫމާތު ތޮކަޔޭފް ވިދާޅުވި ގޮތުގައި ޓައިވާނަކީ ވެސް މިނިވަން ދައުލަތެއް ނޫނެވެ. އަދި ކޮސޯވޯ އާއި ދެކުނު އޮސެޓިއާ އަދި އަޚްބާޒިއާ އަކީ ވެސް މިނިވަން ދައުލަތް ތަކެއް ގޮތުގައި ކަޒަކިސްތާން ގަބޫލެއް ނުކުރެ އެވެ. ދޮނެސްކާއި ލުހާންސްކްއަށް ވެސް އޮތީ އެ ގޮތް ކަމަށް އޭނާ ވިދާޅުވި އެވެ.\nރަޝިއާއިން 2014 ގައި ޔުކްރޭންގެ ކްރައިމިއާ ޖަހަގަތްއިރު ވެސް ދޮނެސްކާއި ލުހާންސްކް އިން ދިޔައީ މިނިވަން ކަމަށް ގޮވަމުންނެވެ. އެ ދެ އަވަށުގައި ވެސް ގިނައީ ރަޝިއާ ބަހުން ވާހަކަދައްކާ މީހުން ކަމަށް ވުމުން އެ މީހުން އެދޭ ގޮތަކީ ރަޝިއާގެ ބެލުމުގެ ދަށަށް ދިއުމެވެ.\nއެެހެން ނަމަވެސް، ކްރައިމިއާ އާއި ދޮނެސްކް އަދި ލުހާންސް އަކީ ވެސް ޔުކްރޭންގެ ބައެއް ކަމަށް ބުނެ ޔުކްރޭންގެ އަސްކަރިއްޔާއިން މިހާރު ވެސް ގެންދަނީ ރަޝިއާ ސިފައިން އެތަނުން ބޭލުމަށް ހަމަލާ ދެމުންނެވެ.\nރަޝިޔާ ޕޮލިޓިކްސް ޔުކްރެއިން\nޔުކްރޭނުން ސިރިއާއާ ގުޅުން ކަނޑާލައިފި\nބައިޑަންގެ އަނބިކަނބަލުން ރަޝިއާގެ ބްލެކްލިސްޓްގައި\n"ޔުކްރޭނަށް މިސައިލް ފޮނުވާކަން އަންގާފައެއް ނެތް"


ދިރާގުން ސެމްސަންގް ގެލްކްސީ S8 އަދި +8Sގެ ޕްރީ ރެޖިސްޓްރޭޝަން ހުޅުވާލައިފި\nދިރާގުން ސެންމަންގްގެ އެންމެ ފަހުގެ ފްލެގްޝިޕް ސްމާޓްފޯން ސީރީޒް ކަމަށްވާ ސެމްސަންގް ގެލެކްސީ S8 އަދި ގެލެކްސީ +8Sދިރާގުވެބްސައިޓްމެދުވެރިކޮށް މިއަދުން ފެށިގެން ޕްރީ ރެޖިސްޓަރކުރުމުގެ ފުރުސަތު މިއަދު ހުޅުވާލައިފިއެވެ.\nދިރާގު މެދުވެރިކޮށް ފޯނު ބައްލަވައިގަންނަ ފަރާތްތަކަށް ހަމަސްދުވަހު ހިލޭ ޑޭޓާ ލިބޭނެއެވެ.\nކަސްޓަމަރުންނަށް އިތުރު ލުއި ފަސޭހަ ފޯރުކޮށްދިނުމުގެ ގޮތުން، އިންސްޓޯލްމެންޓަށް ފައިސާ ދައްކާގޮތަށް ފޯނުގަތުމުގެ ފުރުސަތު ދިރާގުން ވަނީ ޕޯސްޓްޕެއިޑް ކަސްޓަމަރުންނަށް ހުޅުވާލާފައެވެ.\nސެމްސަންގް ގެލެކްސީ S8ދެ ކުލަޔަކުން ލިބެން ހުންނާނެއެވެ. އެއީ މިޑްނައިޓް ބްލެކް އަދި މޭޕަލްގޯލްޑްއެވެ. ސެމްސަންގް ގެލެކްސީ +8S ލިބެން ހުންނަ ކުލަތަކަކީ މިޑަނައިޓް ބްލެކް، މޭޕްލް ގޯލްޑް އަދި ކޮރަލް ބްލޫ އިންނެވެ.\nސެމްސަންގް ގެލެކްސީ S8އަދި+8S ގަންނަން ޝައުގުވެރިވާ ފަރާތްތަކުން މިއަދުން ފެށިގެން ދިރާގު ވެބްސައިޓް www.dhiraagu.com.mvމެދުވެރިކޮށް ޕްރީބުކް ކުރުމުގެ އިންތިޒާމް ހަމަޖެހިފައިވާކަމަށް ދިރާގުން ބުނެއެވެ.


December 28, 2016 21\nމިދިޔަ ހޮނިހިރު ދުވަހު ފަތިހު، ފަތިސް ނަމާދަށް ފަހު ހަލީމާ އާދަމް ގޭގެ ދޮރު ހުޅުވާލީ ރަށުތެރެ ކުނިކަހަން ދާށެވެ. އެކަމަކު އެވަގުތު އޭނާގެ ކުރިމައްޗަށް އެރީ ހުސް ސޯޓުކޮޅެއް ލައިގެން، މޫނުމަތީގައި ގަނޑުގަނޑަށް ހުދު ފުށް ޖަހައިގެން ހުރި މީހެކެވެ. އެއީ ކާކުކަން އޭނާ އަށް ރަނގަޅަށް އެނގެ އެވެ. އެކަމަކު ސިފަ ނާންގަން ވެގެން އެގޮތަށް...\nކެމިކަލް ޖެހި މައްސަލައިގަ ދެވަނަ މީހަކު ހައްޔަރުކޮށްފި\nށ. ޅައިމަގު އަންހެނުންގެ ކޮމިޓީގެ ރައީސްގެ މޫނަށް މީހަކު ރޭ ކެމިކަލް ޖެހި މައްސަލައިގައި ދެވަނަ މީހަކު ހައްޔަރުކޮށްފި އެވެ.\nށ. ޅައިމަގު އަންހެނުންގެ ކޮމިޓީގެ ރައީސްގެ މޫނަށް މީހަކު ރޭ ކެމިކަލް ޖެހި މައްސަލައިގައި މީހަކު ހައްޔަރުކޮށްފި އެވެ.\nDecember 24, 2016 48\nއާއްމުކޮށް ގެންގުޅޭ ތަކެތީގައި ކެންސަރު ޖައްސާ ކެމިކަލް\nޕްލާސްޓިކް ފުޅި އާއި ކުޑަކުދިން ކުޅެން ގެންގުޅޭ އެއްޗެހި އަދި ކޮސްމެޓިކްސްގައި ހޯމޯންތަކަށް މައްސަލަތައް ދިމާވާ ޒާތުގެ ކެމިކަލްތައް ވަރަށް ކުޑަ މިންވަރަކަށް ނަމަވެސް ހުރެ އެވެ. މިފަދަ ކެމިކަލްތަކުން ކެންސަރާއި އޯޓިޒަމް އަދި ހަކުރު ބައްޔާއި އެޓެންޝަން-ޑެފިސިޓް/ހައިޕައެކްޓިވިޓީ ޑިސްއޯޑާ (އޭޑީއެޗްޑީ) ފަދަ ސިއްހީ މައްސަލަތައް...


verikamuge nizaamuge massalaenei, beynun vanee ihulaastherikan! – adduLIVE\nކޮލަމް: ވެރިކަމުގެ ނިޒާމުގެ މައްސަލައެއް ނެތް! ބޭނުމީ އިހުލާސްތެރިކަން!\nApr 23, 2021, 13:22 އަބްދުﷲ ޔާމީން\nކުރީގެ ރައީސް މައުމޫން އަބްދުލް ޤައްޔޫމްގެ ވެރިކަމުގައި ސަތާރަ އަހަރުން އިސްލާހުކޮށް އަމަލުކުރަންފެށި ނޫ ޤާނޫނުއަސާސީ އަލުން އިސްލާހު ކުރުމަށް އެމަނިކުފާނު ނިންމެވީ އޭރުގެ ސިޔާސީ ހަލަބޮލިކަމާ އެކު ކުރިމަތިވި އެކިއެކި ފިއްތުންތަކުގެ ސަބަބުން, އެމަނިކުފާނު ފެއްޓެވި އިސްލާހީ އެޖެންޑާގެ ދަށުން 2004 ވަނަ އަހަރުއެވެ. ނޫ ޤާނޫނުއަސާސީ އިސްލާހު ކުރުމަށް ރައްޔިތުންގެ ހާއްސަ މަޖިލިސް އެކުލަވާލެއްވީ 2004 ވަނަ އަހަރުގެ ޖުލައި މަހުގެ 19 ވަނަ ދުވަހުއެވެ. އިސްލާހީ ބަދަލަކަށް ދިވެހިން ކުރި ދިގު އުނދަގޫ ދަތުރު ހާއްސަ މަޖިލީހުގެ ތެރެއިންވެސް ފެނިގެންދިޔައެވެ. އިސްލާހީ މަސައްކަތުގެ ތެރެއިން 2007 ވަނަ އަހަރު ނިޒާމުގެ ވޯޓެއް ނެގުނެވެ. ބޭނުމަކަށްވީ ގާނޫނުއަސާސީ އެއްކޮށް އިސްލާހުކޮށްގެން އަންނައިރު ވެރިކަން ކުރުމަށް އޮންނަން ފެންނަނީ ކޮން ނިޒާމެއްތޯ ރައްޔިތުން ކުރެއް އެހުމެވެ. ރައްޔިތުންގެ ހިޔާލު ކަމަކަށް ހޯދާ އެ ރައްޔިތުންގެ ނިންމުމާއި އެއްގޮތަށް ޤާނޫނުއަސާސީގައި ކަންކަން ކަނޑައަޅާ ރިޔާސީ ނިޒާމެއްގެ ސިފަތައް ހިމަނާ އަދި ބަރުލަމާނީ ސިފަތަކެއްވެސް މަސްހުނިކޮށް ޤާނޫނުއަސާސީ ލިޔެ ނިންމާލީއެވެ. 2008 ވަނަ އަހަރު ދިވެހިންނަށް ފެހި ޤާނޫނުއަސާސީއެއް ލިބުނެވެ.\nމިއީ ކުޑަ ހުލާސާއެކެވެ. ދިވެހިން މިހާރު މި އަމަލުކުރާ އަދި ރާއްޖޭގައި މި ގާއިމުވެފައި އޮތް ނިޒާމު ލިބުނު ގޮތާއި ކުރެވުނު މަސައްކަތުގެ ކުޑަ ހުލާސާއެވެ.\nތިން ބާރު ވަކިވެފައިވާ މި ނިޒާމަށް ދިވެހިން އަމަލުކުރަން ފެށިތާ މިއަހަރަށް ވާނީ 13 އަހަރެވެ. ކިރިޔާ ފުރާވަރަށް އެރިކަމެވެ. އަދި ރަނގަޅަށް މިއުޅެނީ ފެހި ފޮތުގައި ކަޅުކުލައިން ލިޔުނު ކަންކަމަށް ރަނގަޅަށް އަމަލު ކުރަން ނުފެށިގެންނެވެ.\nމިހާ ބުރަ މަސައްކަތްކޮށް އަދި ރަނގަޅަށް އަމަލު ކުރަން ނުފެށި އުޅެނިކޮށް އަނެއްވާވެސް މިވަނީ ނިޒާމުގެ ބަހުސެއް ފެށިފައެވެ. ބަރުލަމާނީ ނިޒާމަކަށް ވެރިކަމުގެ ނިޒާމު ބަދަލު ކުރުމުގެ އަޑު ގަދަވެއްޖެއެވެ. ބޮޑުވަޒީރުކަން ހޯދައި، ވެރިކަމުގެ ނިޒާމު ބަރުލަމާނީއަށް ބަދަލު ކުރުމުގެ ކެމްޕެއިން މިވަނީ ފަށާފައެވެ.\nބަރުލަމާނީ ނިޒާމަކަށް ދާން ވިސްނަނީ ކީއްވެ؟\nމައްސަލައެއްކަމަށް ބައެއް ބޭބޭފުޅުން ވިދާޅުވަކީ ވައްކަމާއި ކޮރަޕްޝަން އިތުރުވުމެވެ. ސަރުކާރުގެ މަތިބަރުވެ އަބަދު ކޯލިޝަނެއް ހަދަންޖެހޭތީ އެއީވެސް މައްސަލައެއް ކަމަށް ބައެއްބޭބޭފުޅުން ވިދާޅުވެއެވެ. އަނެއްބަޔަކު ބުނަނީ ބަރުލަމާނީއަށް ފެށުނީއްސުރެއް އޮތް ލޯތްބެއްގެ ބޮޑުކަމުން ހަމަ އެނިޒާމު ބޭނުންވަނީ ކަމަށާއި, 2007 ވަނަ އަހަރުގެ ވޯޓު އޮޅުވާލީ ކަމަށެވެ.\nކޮރަޕްޝަނާއި ވައްކަމަށް އޮތް ހައްލަކީ ބަރުލަމާނީ ނިޒާމު ކަމަށް ވިދާޅުވުމަކީ މުޅިއަކުން ހަމަޖެހޭ ކަމެއް ނޫންނެވެ. އަދި ވަކިން ހާއްސަކޮށް އެވާހަކަ ދައްކަވަނީ މަޖިލީހުގެ މެމްބަރެއް ކަމަށްވާނަމަ އެ ދެކެވެނީ ވަރަށްވެސް ބޮޑު ގޯހެއްގެ ވާހަކަވެ. ކޮރަޕްޝަންގެ އަމަލުތައް ބަލާ ހުއްޓުވާ އެކަންކަމަށް ފާރަވެރިވުމަށް މިނިވަންމުއައްސަސާތައް ކަނޑައެޅިފައިވާއިރު ކޮރަޕްޝަން ގިނަވާކަމަށް ބެލެވޭނަމަ އެކަންކަމުގައި މިނިވަން މުއައްސަސާތައް ޖަވާބުދާރީ ކުރުވުމުގެ ފުރުސަތު އޮތީވެސް ރައްޔިތުންގެ މަޖިލީހަށެވެ.\nމަޖިލީހުން އެމީހުންގެ ޒިންމާ އަދާކޮށް މިނިވަން މުއައްސަސާތަކުން ކަންކަން ރަނގަޅަށް ކުރޭތޯ ބަލާ އެމީހުންގެ މައްޗަށް ފާރަވެރިވެ ނިޒާމު ރަނގަޅަށް ހިނގުމުގެ ފުރުސަތުދީ އެކަން ކަށަވަރު ކުރާނަމަ ނިޒާމު ގޯސްވެގެން އުޅޭކަށް ނުޖެހޭނެއެވެ. އެހެންކަމުން ވައްކަމާއި ކޮރަޕްޝަން އިތުރުވުމަކީ ނިޒާމުގެ މައްސަލައެއްކަމަށް ބުނެވޭނެ ހަމަ އެއްވެސް ގޮތެއް އޮތްކަމަކަށް ނުފެނެއެވެ.\nދެން އޮތީ ސަރުކާރުގެ މަތިބަރުވެ ކޯލިޝަނެއް ހަދަންޖެހޭތީ ރިޔާސީ ނިޒާމު ގޯސްވެގެން އެވާހަކަ ދައްކާ ފަރާތްތަކެވެ. އެކަމަކީވެސް ނިޒާމު ބަދަލުނުކޮށް ހައްލުކުރެވެން އޮތް ކަމެކެވެ. ވޯޓުލުމުގައި މިހާރު އެކަކަށް ވޯޓު ލުމަށް މިގެންގުޅޭ އުސޫލުގެ ބަދަލުގައި އެންމެ ކަމުދާ ކެނޑިޑޭޓުންގެ ތަރުތީބުން ގިންތި ކުރާގޮތަށް ވޯޓުގެ އުސޫލު ބަދަލުކުރުމުން ދެވަނަ ބުރަކަށް ގޮސް ކޯލިޝަނެއް ހަދަންޖެހޭތީ އަންނަ ގޯސް ނުނިކުމެ އެއްބުރުން އިންތިހާބުތައްވެސް ނިމުނީއެވެ.\nރާއްޖޭގެ ވެރިކަމުގެ ނިޒާމަކީ ވަކި ބޭފުޅަކު ވަކި މަގާމެއް ބޭނުންފުޅުވާތީ, ބަދަލުކުރަން ނުވަތަ ރައްޔިތުންގެ ފެންނަ ނުފެންނަ ވޯޓަކަށް ދާގޮތަށް އޮންނަ ކަމަކަށް ވެގެންނުވާނެއެވެ.\nރައްޔިތުން މިހާރުވެސް އޭރުވެސް ކުރަނީ ނިޒާމުގެ ޝަކުވާއެއްނޫނެވެ. ރައްޔިތުން ކުރަނީ އިންސާފު ނުލިބޭ ކަމުގެ ޝަކުވާއެވެ. ރައްޔިތުން ދައްކަނީ ކޮރަޕްޝަނާއި ވައްކަން އިތުރުވާ ވާހަކައެވެ. ރައްޔިތުން ދައްކަނީ އެ މީހުންގެ އަތާއި އަނގައާ ދިމާނުވެގެން އުޅެން ޖެހޭ ވާހަކައެވެ. އެކަންކަމުގެ ހައްލެއްގެ ގޮތުން ރައްޔިތުން ހުށަހަޅަނީ ނިޒާމު ބަދަލު ކުރުމެއް ނޫނެވެ. ރައްޔިތުން އެދެނީ އިދާރާތަކާއި މުއައްސަސާތަކާއި މަގާމުތަކަށް އައްޔަނު ކުރާ ފަރާތްތަކުން އިހުލާސްތެރި މަސައްކަތެއް ކުރުމަށެވެ. ސިޔާސީ ފަރާތްތަކުން ވެސް އިހުލާސްތެރި ކަމާއި އެކު ރައްޔިތުންނަށް ހެވެއް އެދިގެން ރައްޔިތުންގެ މުހުތާދުތައް ފުއްދުމަށް މަސައްކަތްކުރުމެވެ.


Israel In Gaza Ah Varugadha Hamalaa Thakeh Dheyn Fashaifi - Vaguthu\nރާއްޖެއިން ކޮވިޑްގައި އެއްދުވަހުން ހަމީހުން މަރު، ބިރުވެރި އިންޒާރެއް! - 19 ގަޑިއިރު ކުރިން\nއިސްރާއިލް އިން ޣައްޒާއަށް ވަރުގަދަ ހަމަލާތަކެއް ދޭން ފަށައިފި\nހައްދުފަހަނައަޅާފައިވާ އިސްރާއިލްގެ ޔަހޫދީން، ޣައްޒާގެ މުސްލިމުން ދިރިއުޅޭ ސަރަޙައްދުތަކަށް ޙަމަލާދެމުން އެބަދެއެވެ.\nރިޕޯޓްތައް ބުނާގޮތުން އިސްރާއިލް ސިފައިން ޣައްޒާއަށް ވަރުގަދަ ހަމަލާތަކެއް ދެމުން އަންނަނީ ރެއިން ފަށައިގެންނެވެ. މި ޙަމަލާތައް މިރޭވެސް ދެމިގެންދާއިރު އިސްރާއިލް އިން އަންނަނީ ޙަމަލާތައް އިތުރަށް ވަރުގަދަކޮށް ޢާންމުން ދިރިއުޅޭ ސަރަޙައްދުތަކަށް ނުރައްކާ ކުރިމަތި ކުރަމުންނެވެ.\nއިސްރާއިލް އިން ބުނެފައިވަނީ ޣައްޒާއަށް ޙަމަލާ ދެމުންދަނީ އެ ސިޓީގައި އުޅޭ ޙަމާސް ޖަމާޢަތުގެ ސިފައިންނަށް އަމާޒުކޮށް ޢާންމުން ދިރިނޫޅޭ ސަރަޙައްދުތައް ބެލުމަށްފަހު ކަމަށެވެ. ނަމަވެސް މިހާތަނަށް އިސްރާއިލްގެ ގިނަ ޙަމަލާތައް އަމާޒުކުރަމުން ދަނީ ޣައްޒާގެ ޢާންމުންގެ ގެތައްވެސް ހުރި ސަރަޙައްދުތަކަށެވެ.\nނޫސްތައް ބުނާގޮތުން އިސްރާއިލް އިން މިރޭ އަންނަނީ ޣައްޒާއަށްވައިގެ މަގުން ގިނަ ޙަމަލާތަކެއް ފޮނުވަމުންނެވެ. އިއްޔެ މި ޙަމަލާތައް ދޭން ފަށާފައި ވަނީ އިސްރާއިލްގެ ސަރަޙައްދަކަށް ހަމާސް އިން ރޮކެޓް ހަމަލާއެއް ދޭން އުޅުނުކަމަށް ބުނެއެވެ.\nGaza tonight. pic.twitter.com/IS8HilLG0R\n— Muhammad Smiry 🇵🇸 (@MuhammadSmiry) April 16, 2021\nފަލަސްތީނުގެ ނޫސް އިދާރާއަކުން ރިޕޯޓްކޮށްފައި ވަނީ އިސްރާއިލްގެ ޙަމަލާތަކުގެ ސަބަބުން ޣައްޒާގެ މުސްލިމުންގެ ގިނަ ޢަދަދެއްގެ ދަނޑުބިންތައްވެސް އަނދައި އަޅިޔަށް ވެފައިވާ ކަމަށެވެ. މި ޙަމަލާތަކަކީ މުސްލިމުންނަށް އަނިޔާދިނުމުގެ ގޮތުން ދެމުންދާ ޙަމަލާތަކެއް ކަމަށް އެ އޭޖެންސީން ބުނެފައި ވެއެވެ.\nއިސްރާއިލްގެ ހައްދުފަހަނައަޅާފައިވާ ޔަހޫދީ ވެރިން ފަހަތުގައި ތިބެގެން މުސްލިމުންނަށް ނުރައްކާ ކުރިމަތިކުރަމުންދާތާ މިހާރު 14 ވަރަކަށް އަހަރުވީ އެވެ. މި މުއްދަތުގައި ފަލަސްތީނުގެ ބިމުން ބޮޑުބައެއް ފޭރިގަނެ އިސްރާއިލް ސިފައިން މެދުވެރިކޮށް ޔަހޫދީ ވެރިން އަންނަނީ ފަލަސްތީނުގެ ބިމުގައި ބޮޑެތި ލޭއޮހޮރުވުންތައް ހިންގަމުންނެވެ. މި ޖަރީމާތަކުގައި މިހާތަނަށް ގިނަ ޢަދަދެއްގެ މުސްލިމުން ޝަހީދުކޮށްފައި ވެއެވެ.\nއިސްރާއިލް ސިފައިން ކޮންމެ ރަމަޟާން މަހަކާއި ދިމާކޮށްވެސް ފަލަސްތީނަށް ޙަމަލާ ދިނުމަކީ ޢާންމު ކަމެކެވެ. އަދި މުސްލިމުން ފާހަގަކުރާ ޢީދުތަކާއި އެނޫންވެސް އެފަދަ ބޮޑެތި ދުވަސްތަކާއި ދިމާކޮށް މުސްލިމުންގެ ލޭއޮހޮރުވުމަކީ ޔަހޫދީން ސިލްސިލާކޮށް ހިންގަމުންދާ ޖަރީމާއެކެވެ.\nފަލަސްތީނާއި އިޒްރޭލްގެ މަޖިލީހުން ރައީސް ނަޝީދަށް ދައުވަތެއް ލިބިއްޖެ\nއޭޕްރީލް 17, 2021 05:04\nތި އިޒްރޭލް މީހުންން ހަނދާން ނެތުނީ ދޯ ގަރުމަނުން\nހެދިގޮތް ހަމަ އެގޮތް ތިޔަނުލަފާ މީހުންނަ އް ދަކަވާންދޭވް\nއޭޕްރީލް 17, 2021 07:07\nމުސްލިމުން މެރުމަކީ ޔަހޫދީން ކުޅޭ ކުޅިވަރަކަށް ހަދައިފި...ފޫހިވީމަ ފޫހިފިލުވަން މުސްލިމުން މެރުން ހަދައިފި...މިކަން ހުއްޓުވޭނެ ގޮތެއް ހޯދާކަށް މުސްލިމް ވެރިންގެ އެއްވެސް ބަޔަކު މަސައްކަތެއް ނުކުރޭ\nއޭޕްރީލް 17, 2021 07:58\nކޮން ފަދަ މުސީބާތެއް މި ޔަހޫދީ ބައިގަޑާހެދި، ކޮންމެ ރޯދަމަހަކާ ދިމާކޮށް އެތައް ސަތޭކަ މުސްލިމުން މަރަމުން މިދާ ޔަހޫދީ ބައިގަނޑު މި ބިންމަތީގައި ނިކަމެތިކުރައްވާ މުސްލިމުންނަށް ނަސްރު ދެއްވާފާންދޭވެ\nއޭޕްރީލް 17, 2021 08:02\nޕަލަސްތީނުވެސް މާ ކަންތަ އް ފަލަ އީ. ރޮކެޓާ މިސަ އިލް ފޮނުވަންވޭވި އްޔަ. ޙަމާސް ނަ އްތާލަ އިން ސުލްހަވެރިކޮށް ޕަލަސްތީނާ އިޒްރޭލް އޮންނާނީ\nއޭޕްރީލް 17, 2021 14:16\nއިޒުރޭލާ ގުޅުން ބާއްވާނީޔަހުދީން\nއޭޕްރީލް 17, 2021 14:36\nހުރިހާ ވެސް މައްސަލަ އަކީ ސައޫދީ ރަސްގެފާނުގެ


Dhoogos nihkureegai jassaaleveynee kaakah\nދޫ ނިއްކުރީގައި ޖައްސާލެވޭނީ ކާކަށް؟\nކޮންމެ އިންސާނަކީވެސް ތަފާތު އިންސާނެކެވެ. އެކި އިންސާނުންނަށް އެކިކަހަލަ ހުނަރު ލިބިފައިވާއިރު މި ހުނަރުތަކުގެ ބޭނުންކޮށް މަޝްހޫރުކަން ހޯދާ ފަރާތްތަށް ވަރަށް ގިނައެވެ. މި ގޮތުން ނޭޕާލުގެ ސްކޫލެއްގެ ބަސް ޑްރައިވަރަކަށް އުޅޭ މި މީހާ މިހާރު އުއްމީދުކުރަމުން އަންނަނީ އޭނާގެ ނޭފަތް ބޭނުނުންކޮށްގެން އޭނާގެ ނިއްކުރީގައި ޖައްސާ ދުނިޔޭގެ ރެކޯޑް ފޮތުން ޖާގަ ހޯދުމަށެވެ.\nނޭޕާލުގެ ޔުރްލަބަރިއަށް އުފަން 35 އަހަރުގެ ޔަގްޔާ ބަހާދުރް ކަޓުވާލް އަކީ ދުނިޔޭގައި އެންމެ ދިގު ދުލެއް ހުރި މީހާ އެވެ. އަދި ކަޓުވާލް އޭނާގެ ދޫގޮސް ނިއްކުރީގައި ޖައްސައި އޭނާގެ ނޭވާވެސް އެއްކޮށް ފޮރުވާލެވެއެވެ. ކަޓުވާލް ވަނީ އޭނާގެ ދޫ ބޭނުންކޮށްގެން މީހުންގެ ސަމާލުކަން ވަރަށް އަވަހަށް ހޯދާފައިއެވެ.\nކަޓުވާލް އަށް ކުއްލިއަކަށް އެހާ ބޮޑު ސަމާލުކަމެއް ލިބިގެންދިޔައީ އޭނާ ދޫ ނިއްކުރީގައި ޖައްސާ ވީޑިޔޯއެއް އޭނާގެ އެކުވެރިއަކު މީސްމީޑިއާއަށްލީ ހިސާބުންނެވެ.ކަޓުވާލްއަކީ ބަސް ޑްރައިވަރަކަށްވުމުން ކޮންމެ ދުވަހަކުވެސް އުޅެން ޖެހެނީ ސްކޫލް ކުދީންނާއިއެކު ކަމަށްވުމުން ސްކޫލުން އެދިފައިވަނީ ކުދީން ބިރުގަންނާތީ ކުދިން ތިބޭ ގަޑިތަކުގައި ދޫ ގޮސް ނިއްކުރީގައި ނުޖެއްސުމަށެވެ.\nކަޓުވާލަށް އޭނާގެ ދޫ ގޮސް ނިއްކުރީގައި ޖެއްސޭކަން ވަރަށް ކުޑައިރުއްސުރެން އެނގިފައިވާކަމަށް އޭނާ ބުންޏެވެ.ކަޓުވާލަކީ ޖިސްމާނީގޮތުންވެސް އަދި ނަފްސާނީގޮތުންވެސް ދުޅަހެޔޮ މީހެކެވެ.


އެމް.ޑަބްލިޔު.އެސް.ސީ އެމް.އެން.ޔޫ ފުޓްސަލް ފިއެސްޓާ 2019 ގެ އެފް.އެޗް.ޓީ.އެސް ޓީމުގެ ޖާޒީ ހަވާލުކޮށްފި – MNUSU\nއެމް.ޑަބްލިޔު.އެސް.ސީ އެމް.އެން.ޔޫ ފުޓްސަލް ފިއެސްޓާ 2019 ގެ އެފް.އެޗް.ޓީ.އެސް ޓީމުގެ ޖާޒީ ހަވާލުކޮށްފި\nއެމް.ޑަބްލިޔު.އެސް.ސީ އެމް.އެން.ޔޫ ފުޓްސަލް ފިއެސްޓާ 2019 ގެ އެފް.އެޗް.ޓީ.އެސް ޓީމުގެ ޖާޒީ ހަވާލުކޮށްފިއެވެ. އެހެން އަހަރުތަކެކޭވެސް އެއްފަދައިން އެފް.އެޗް.ޓީ.އެސް އިން ވަނީ މިއަހަރުވެސް އަންހެން އަދި ފިރިހެން ޓީމެއް މި މުބާރާތުގައި ބައިވެރިވެފައެވެ.\nސެރެމަނީ ފެށިގެން ދިޔައީ ޝެޓްސްގެ ނައިބު ރައީސް(އަމަލީ)، ހުސައިން ޒައިދުގެ ކުޑަ ބަސް ކޮޅަކުންނެވެ. އެއަށްފަހު ޝެޓްސްގެ ރައީސް، މީކާއިލް ހަލީމް ވަނީ ކުޅުންތެރިންނާއި މުހާތަބުކޮށް ވާހަކަދައްކާފައެވެ. މީގެއިތުރުން، އެފް.އެޗް.ޓީ.އެސް ގެ ލެކްޗަރަރ ޙުސައިން ޞަބާޙު ވަނީ2ޓީމުގެ ކުޅުންތެރިންނަށާއި އޮފިޝަލުންނާއި މުޚާތަބުކޮށް ވާހަކަދައްކައި، ޖާޒީ ޙަވާލުކޮށްދެއްވާފައެވެ. އެފް.އެޗް.ޓީ.އެސް އިން ނެރުނު އަންހެން ޓީމްގެ ކޯޗަކަށް ހަމަޖެހިފައިވަނީ މިފެކަލްޓީގައި ތަޢުލީމު ޙާޞިލުކުރަމުން އަންނަ ދަރިވަރެއް ކަމުގައިވާ، ޝުހާދު އަހުމަދެވެ. އަދި މިފެކަލްޓީ އިން ނެރުނު ފިރިހެން ޓީމުގެ ކޯޗަކަށް ހަމަޖެހިފައިވަނީ އަހުމަދު ޙަލީމެވެ.\nމިފަހަރު2ޓީމުންވެސް ވަނީ މުބާރާތަށް ވަރަށް ފުރިހަމައަށް ތައްޔާރުވެފައެވެ. މި2ޓީމުގެ ތެރެއިން މިރޭ އެންމެ ފުރަތަމަ ނިކުންނާނީ އަންހެން ޓީމެވެ. އެފް.އެޗް.ޓީ.އެސް ގެ އަންހެން ޓީމު މިރޭ 00 20 ގައި ކުޅޭނީ ސައިރިކްސް ކޮލެޖާއި ދެކޮޅަށެވެ. އަދި އެފް.އެޗް.ޓީ.އެސް ގެ ފިރިހެން ޓީމު މިރޭ 50 20 ގައި ކުޅުމަށް ހަމަޖެހިފައި ވަނީ ޕޮލިޓެކްނިކާއި ދެކޮޅަށެވެ.\nމި ދެ ޓީމުގެ ވެސް އަމާޒަކީ މުބާރާތުގެ ތަށި ކާމިޔާބުކުރުމެވެ.


ދެކުނު އޭޝިއާގެ މީހުންނަށް ޙިދުމަތް ދެމުންދިޔަ އިތުރު ގެސްޓްހައުސްއެއްގެ ހުއްދަ ބާޠިލްކޮށްފި ދެކުނު އޭޝިއާގެ މީހުންނަށް ޙިދުމަތް ދެމުންދިޔަ އިތުރު ގެސްޓްހައުސްއެއްގެ ހުއްދަ ބާޠިލްކޮށްފި\nދެކުނު އޭޝިއާގެ މީހުންނަށް ޙިދުމަތް ދެމުންދިޔަ އިތުރު ގެސްޓްހައުސްއެއްގެ ހުއްދަ ބާޠިލްކޮށްފި\nވެލާނާ އިންޓަރނޭޝަނަލް އެއަރޕޯޓް، ފޮޓޯ- ޕީއެސްއެމްނިއުސް\nޓޫރިޒަމް މިނިސްޓްރީން ކަނޑައަޅާފައިވާ ގައިޑްލައިނާ ހިލާފަށް، ދެކުނު އޭޝިއާގެ ފަތުުރުވެރިންނަށް ޙިދުމަތް ދެމުން ދިޔަ އިތުރު ގެސްޓްހައުސްއެއްގެ ހުއްދަ ޓޫރިޒަމް މިނިސްޓްރީން ބާޠިލްކޮށްފިއެވެ.\nޓޫރިޒަމް މިނިސްޓްރީން ވަނީ މިމަހުގެ 17 ވަނަ ދުވަހުވެސް3ގެސްޓު ހައުސްއެއްގެ ހުއްދަ ބާޠިލްކޮށް އިތުރު3ތަނަށްކަށް އިންޒާރު ދީފައެވެ.\nއެޗްޕީއޭއިން ނެރެފައިވާ ގައިޑްލައިންގައިވާ ގޮތުން، ޓްރާންސިޓް ހާލަތުގައި ފިޔަވައި މާލެ ސަރަހައްދުގެ ގެސްޓު ހައުސްތަކުގައި 48 ގަޑިއިރަށް ވުރެ ގިނަ އިރަށް ދެކުނު އޭޝިއާގެ ފަތުރުވެރިންނަށް ނުތިބެވޭނެއެވެ. އަދި ރާއްޖޭގެ އެއްވެސް ރަށެއްގެ ގެސްޓްހައުސްއެއްގައި މިވަގުތަށް ދެކުނު އޭޝިއާ ފަތުރުވެރިން ބޭތިއްބުމަކީ މަނާކަމެއް ކަމަށް އެޗްޕީއޭއިން ވަނީ އަންގާފައެވެ.\nރާއްޖޭގެ ބޯޑަރުތަށް ދެކުނު އޭޝިއާގެ ފަތުރުވެރިންނަށް ހުޅުވާލުމާއި އެކު މި ސަރަޙައްދުގެ ޤައުމުތަކުން ދަނީ ގިނަ އަދަދެއްގެ ފަތުުރުވެރިން ރާއްޖެއަށް އެތެރެވަމުންނެވެ.\nމިއާ އެކު ޓޫރިޒަމް މިނިސްޓްރީން ވަނީ ޙާއްސަ އިންސްޕެކްޝަނެއްވެސް ފަށާފައެވެ. މި އިންސްޕެކްޝަންގެ ބޭނުމަކީ ރާއްޖެއަށް އެޤައުމުތަކުން އެތެރެވާ މީހުން ދަނީ ކޮންތަންތާކަށް ތޯ ބެލުމާއި، ރާއްޖޭގެ އެއްވެސް ގެސްޓުހައުސްއެއްގައި އެޤައުމުތަކަށް ނިސްބަތްވާ ފަތުރުވެރިން ޗުއްޓީ ހޭދަކުރަމުންދޭތޯ ބެލުމެވެ.\nމިނިސްޓްރީން ވިދާޅުވާ ގޮތުގައި އެ މިނިސްޓްރީގެ ބޭނުމަކީ ފިޔަވަޅު އެޅުން ނޫން ކަމަށެވެ. ނަމަވެސް މިވަގުތު ކަނޑައެޅިފައިވާ ގައިޑްލައިންތަކަކީ އެންމެންގެ ރައްކާތެރިކަމަށް ހެދިފައިވާ ގައިޑްލައިންތައްކަމުން އެއަށް ޢަމަލުކުރުމަށް ޓޫރިޒަމް މިނިސްޓްރީން އިލްތިމާސް ކުރެއެވެ.\nދެކުނު އޭޝިއާގައި ކޯވިޑްގެ ބަލިމަޑުކަން ހަލުވިކަމާއެކު ފެތުރެމުންދިޔުމާއި ގުޅިގެން ދެކުނު އޭޝިއާގެ ފަތުރުވެރިންނަށް ރާއްޖެއިން ޓޫރިސްޓް ވިސާ ދިނުން ހުއްޓާލާފައިވަނީ މިދިޔަ މޭއި މަހުގެ 13 ވަނަ ދުވަހުއެވެ. އޭގެ ގާތްގަނޑަކަށް2މަސް ދުވަސްފަހުން ދެކުނު އޭޝިއާގެ ޤައުމުތަކުގެ ފަތުރުވެރިންނަށް ރާއްޖެއިން ޓޫރިސްޓް ވިސާ ދޫކުރަން ފެށީ މި މަހުގެ 15 ވަނަ ދުވަހުއެވެ. އަދި މިމަހުގެ 30ވަނަ ދުވަހު ގެސްޓުހައުސްތައް ދެކުނު އޭޝިއާގެ ފަތުރުވެރިންނަށް ހުޅުވާލެވޭނެ ކަމަށް ސަރުކާރުން މީގެކުރިންވަނީ ވިދާޅުވެފައެވެ.


Gina baehge hiyythah kathili Tara Raajjey gai\nގިނަ ބައެއްގެ ހިތްތައް ކަތިލި ތާރާ ރާއްޖޭގައި\n19 ނޮވެންބަރ 2020 - 11:00:25\nސްޓޫޑަންޓް އޮފް ދަ އިޔާ ދެ އަކުން ބޮލީވުޑަށް ތައާރަފުވި ތާރާ ސުތާރިއާ، ރާއްޖޭގައި ޗުއްޓީ ހޭދަކުރަމުން އެބަދެ އެވެ.\nތާރާގެ ރީތިކަމުގެ ސަބަބުން ގިނަ ބަޔަކަށް އޭނާ ކަމުގޮސްފައިވާއިރު ދިވެހިންގެ ތެރޭގައި ވެސް ތާރާ ރީތިވެގެން އުޅޭ އެތައް ބަޔަކު އެބަ އުޅެ އެވެ.\nމިއަދު ތާރާއަސް 25 އަހަރު ފުރޭއިރު އުފަން ދުވަސް ފާހަގަކުރަން ތާރާ ރާއްޖެއަށް އައިސްފައި ވަނީ އޭނާގެ ލޯބިވެރިޔާ، އާދާރު ޖެއިންއާއެކު ކަމަށް ވެ އެވެ. އިއްޔެ އިންސްޓްގަރްމު ސްޓޯރީޒް މެދުވެރިކޮށް ރާއްޖޭގައި އުޅޭ ވީޑިއޯއާއި ފޮޓޯ ހިއްސާކޮށްފައިވާއިރު އެމީހުން ޗުއްޓީ ހޭދަކުރަމުންދަނީ ކޮން ރިސޯޓެއްގައި ކަމެއް ސާފެއް ނުވެ އެވެ.\nއާދަރްއާ ރައްޓެހިވެގެން އުޅޭކަން ތާރާ ކަށަވަރުކޮށްދިނީ ވަރަށް ފަހުންނެވެ. އެގޮތުން މިއަހަރުގެ ތެރޭގައި އާދަރްއަށް 26 އަހަރުވުމާއި ގުޅިގެން ދުވަހުގެ ތަހުނިޔާ ފޮނުވި މެސެޖުގައި ވަނީ ރައްޓެހިވެގެން އުޅޭކަން އިއުލާންކޮށްފަ އެވެ.


WTM london kaamiyaabu kamaaeku nimaalaifi - vNews.mv\nޑަބްލިޔުޓީއެމް ލަންޑަން ކާމިޔާބުކަމާއެކު ނިންމާލައިފި\nމަރްޔަމް ލީން 05 November 2021, 11:26\nފަތުރުވެރިކަމުގެ ދާއިރާގައި ހަރަކާތްތެރިވާ 58 ފަރާތަކާއެކު ވިޒިޓް މޯލްޑިވްސްއިން ބައިވެރިވި "ޑަބްލިއުޓީއެމް ލަންޑަން 2021" ނިންމާލައިފިއެވެ.\nޑަބްލިއުޓީއެމް ލަންޑަން 2021 ކުރިއަށް ދިޔައީ ނޮވެންބަރު މަހުގެ 1 ވަނަ ދުވަހުން3ވަނަ ދުވަހުގެ ނިޔަލަށެވެ.\nޑަބްލިއުޓީއެމް ލަންޑަން 2021 އަކީ ދުނިޔޭގައި ކުރިއަށް ގެންދާ ފަތުރުވެރިކަމުގެ ވިޔަފާރި އާ ގުޅޭ އެންމެ ބޮޑު އެއް ފެއާއެވެ. 1980 ވަނަ އަހަރުން ފެށިގެން ކުރިއަށް ގެންދާ ޑަބްލިއުޓީއެމް ފެއާއަކީ ދުނިޔޭގެ ފަތުރުވެރިކަމުގެ ހިދުމަތް ފޯރުކޮށްދޭ އަދި ލިބިގަންނަ ފަރާތްތައް އެއް ފުރާޅެއްގެ ދަށުން ބައްދަލުކޮށް، ގުޅުން ބަދަހިކުރުމަށް ފުރުސަތު ދިނުމަށް ބާއްވާ މިފަދަ އެންމެ ބޮޑު އެއްފެއާއެވެ.\nމި ފެއާގެ ފިޒިކަލް އިވެންޓް މިދިޔަ އަހަރު ކޮވިޑްގެ ސަބަބުން ވަނީ ކެންސަލް ކޮށްފައެވެ. އަހަރު މި ފެއާގައި އޮންލައިންކޮށް ބައިވެރިވުމުގެ ފުރުސަތުވެސް ވަނީ ހުޅުވާލެވިފައެވެ.\nވިޒިޓް މޯލްޑިވްސްއިން މި ފެއާގައި ބައިވެރިވީ އިންޑަސްޓްރީގެ 58 ކުންފުނީގެ 104 ފަރާތާއެކުއެވެ. މި ފެއާގައި ބައިވެރިވުމުގެ މަޤްސަދަކީ ރާއްޖޭއަކީ ފަތުރުވެރިން ދަތުރުކުރުމަށް އެންމެ ރައްކާތެރި މަންޒިލްގެ ގޮތުގައި އިޝްތިހާރުކޮށް، ރާއްޖެއިން ފަތުރުވެރިންނަށް ލިބޭ ތަފާތު ތަޖުރިބާތައް އިޝްތިހާރުކުރުންކަމަށް ވިޒިޓް މޯލްޑިވްސްއިން ބުނެއެވެ. އަދި ރާއްޖޭގެ ރިޒޯޓު، ހޮޓެލް، ގެސްޓްހައުސް އަދި ލިވަބޯޑުތަކުގެ މައުލޫމާތާއި، ރާއްޖޭގެ ޓްރެވަލް ގައިޑްލައިންތައް މި ފެއާއަށް ޒިޔާރަތްކުރާ ފަރާތްތަކާ ހިއްސާކުރުންކަމަށެވެ.\nމި ފެއާގެ ޒަރިއްޔާއިން ރާއްޖޭގެ ފަތުރުވެރިކަމުގެ ދާއިރާގައި ހަރަކާތްތެރިވާ ފަރާތްތަކަށް އެ ފަރާތްތަކުގެ ހިދުމަތްތަކާއި، ޕްރޮޑަކްޓްތައް އިނގިރޭސިވިލާތުގެ މާކެޓާއި ދުނިޔޭގެ އެކި ކަންކޮޅުތަކުން މި ފެއާގައި ބައިވެރިވާ ފަރާތްތަކަށް އިޝްތިހާރުކުރުމަށް ފުރުސަތު ލިބިގެން ދިޔައެވެ.\nމި ފެއާގެ ޒަރިއްޔާއިން ފަތުރުވެރިކަމުގެ ދާއިރާގައި ހަރަކާތްތެރިވާ 150 ފަރާތަކާއި ބައްދަލުވުމުގެ ފުރުސަތު ރާއްޖޭގެ ކޮންޓިންޖެންޓަށް ލިބިގެން ދިޔަކަމަށް ވިޒިޓް މޯލްޑިވްސްއިން ބުނެއެވެ. މި ހަރަކާތުގެ ތެރެއިން ވިޒިޓް މޯލްޑިވްސްއާއެކު ބައިވެރިވި އިންޑަސްޓްރީ ޕާޓްނަރުންނަށް ބޭރުގެ ފަރާތްތަކާއެކު ވަކިވަކިން، ބައްދަލުވުންތައް ކުރިއަށް ގެންދިއުމުގެ، ފުރުސަތު ލިބުނެވެ.\nޑަބްލިއުޓީއެމްގެ ތެރެއިން ރާއްޖޭގެ ފަތުރުވެރިކަމުގެ އެންމެ ފަހުގެ މައުލޫމާތާއި ބައިނަލްއަޤްވާމީ ގޮތުން އިޝްތިހާތިހާރު ކުރުމުގެ ފުރުސަތު ދިނުމަށް ހާއްސަ ޕްރެސް ކޮންފަރެންސްއެއް ވަނީ ބާއްވާފައެވެ.\nމި ޕްރެސް ކޮންފަރެންސްގައި މީޑިއާއަށް މައުލޫމަތު ދެއްވީ އެމްއެމްޕީއާރުސީގެ މެނޭޖިން ޑިރެކްޓަރ އަދި ސީއީއޯ ތައްޔިބް މުހައްމަދުގެ އިތުރުން މިނިސްޓަރ އޮފް ޓޫރިޒަމް ޑރ އަބްދުﷲ މައުސޫމް އަދި ސަން ސިޔާމް ރިޒޯޓްސްގެ ފަރާތުން އެގްޒެކެޓިވް ޑިރެކްޓަރ ޒުލޭހާ މަނިކުއެވެ.\nމީގެއިތުރުންވެސް ޑަބްލިއުޓީއެމްގެ އެންމެ ފަހު ދުވަހު ރާއްޖޭގެ ފަރާތުން ހާއްސަ ވީއައިޕީ ހަރަކާތެއް ބޭއްވިއިރު، މި ހަރަކާތުގައި ރައީސުލްޖުމްހޫރިއްޔާ އިބްރާހިމް މުހައްމަދު ސަލިހް ބައިވެރިވެވަޑައިގަތެވެ. ޑަބްލިއުޓީއެމް ނިންމާލުމަށްފަހު ވިޒިޓް މޯލްޑިވްސްއިން ވަނީ ރާއްޖޭގައި މައިސް ޓޫރިޒަމް މީޓިންސް، އިންސެންޓިކްސް، ކޮންފަރެންސަސް އަށް ހުރި ފުރުސަތުތައް ޕްރޮމޯޓްކުރުމުގެ ގޮތުން ރޯޑް ޝޯއެއް ބާއްވާފައެވެ.\n2019 ވަނަ އަހަރު ބޭއްވި ޑަބްލިއުޓީއެމް ފެއާގައި 5000 އެގްޒިބިޓަރުން ބައިވެރިވެފައިވާއިރު، މި ފެއާއަށް 51،000 މީހުން ވަނީ ޒިޔާރަތްކޮށްފައެވެ. އަދި މިފެއާގެ ޒަރިއްޔާއިން ފަތުރުވެރިކަމުގެ ދާއިރާގައި ހަރަކާތްތެރިވާ ފަރާތްތަކުގެ މެދުގައި 935،129 ބައްދަލުވުން ވަނީ ބޭއްވިފައެވެ. އަދި 2019ގެ ހަރަކާތުގެ މީޑިއާ ކަވަރޭޖްގައި ބައިނަލްއަޤްވާމީ 3000 މީޑީއާއިން ވަނީ ބައިވެރިވެ، ފަތުރުވެރިކަމުގެ ދާއިރާގެ ހަބަރާއި މައުލޫމާތުތައް އާންމުންނާ ހަމައަށް ގެނެސްދީފައެވެ.\nއިނގިރޭސިވިލާތަކީ މި އަހަރު މިހާތަނަށް ރާއްޖެއަށް 8 ވަނަ އަށް އެންމެ ގިނައިން ފަތުރުވެރިން ޒިޔާރަތްކުރި މާކެޓެވެ. މި އަހަރުގެ މިހާތަނަށް ރާއްޖެއަށް 1މިލިއަނަށް ވުރެ ގިނަ ފަތުރުވެރިން ޒިޔާރަތްކޮށްފައިވާއިރު، މީގެތެރެއިން 2.6 އިންސައްތަ ނުވަތަ 29,224 ފަތުރުވެރިންނަކީ އިނގިރޭސިވިލާތުން އައި ފަތުރުވެރިންނެވެ.


SunOnline: Raalhaa elhuntherinnah MTCC ferry ge hidhumaiy fulhaakoh, alun feshumah ebbasvumugai soikoffi\nމުޙައްމަދު ޝަމްޢޫން 12 Jul 2018, 15:05\nރަޅާ އެޅުންތެރިންނަށް ފެރީ ހަމަޖެއްސުމުގެ އެއްބަސްވުމުގައި ސޮއިކުރުމަށް މިއަދު ބޭއްވި ރަސްމިއްޔާތުގެ ތެރެއިން --- ސަން ފޮޓޯ/ މުހައްމަދު އަފްރާހު\nމާލެއާއި ހުޅެލެއާ ދެމެދު އަޅާ ބްރިޖުގެ މަސައްކަތް ކުރިއަށްދާތީ މާލޭގެ ރާޅުގަނޑު ބޭނުން ނުކުރެވުމުގެ ސަބަބުން ރާޅާ އެޅުންތެރިންނަށް ދިމާވާ ދަތިތަކަށް ހައްލެއް ހޯދައިދިނުމަށް ސަރުކާރާއި އެމްޓީސީސީން އަނެއްކާވެސް ފެރީ ހަމަޖެއްސުމަށް ނިންމައިފިއެވެ.\nމިދިޔަ އަހަރުވެސް ޓޫރިޒަމް މިނިސްޓްރީއާއި އެމްޓީސީސީ ގުޅިގެން ރާޅާ އެޅުންތެރިންނަށް ކ. ތަނބުރުދޫއަށް ފެރީ ހަމަޖައްސާ ދީފައިވެއެވެ. ރާޅާ އެޅުމަށް ހާއްސަ ރަށެއްގެ ގޮތުގައި ތަނބުރުދޫ ފާހަގަކުރެވިފައި އޮންނަ އިރު، މިއަދު ސޮއިކުރެވުނު އެއްބަސްވުމާއެކު އެމްޓީސީސީގެ ފެރީ ތަނބުރުދޫގެ އިތުރުން ކ. ތުލުސްދޫއަށްވެސް ދަތުރުކުރާ ގޮތަށް ވަނީ ހަމަޖެހިފައެވެ.\nރާޅާ އެޅުންތެރިނަށް ހާއްސަ ފެރީގެ ހިދުމަތް ފެށުމަށް ވެވުނު އެއްބަސްވުމުގައި ސޮއިކުރުމަށް މިއަދު ޓޫރިޒަމް މިނިސްޓްރީގައި ބޭއްވި ރަސްމިއްޔާތުގައި މިނިސްޓްރީގެ ފަރާތުން ސޮއިކުރެއްވީ ޑެޕިއުޓީ މިނިސްޓަރު ހުސައިން ލިރާރެވެ. އެމްޓީސީސީގެ ފަރާތުން ސީއީއޯ އިބްރާހީމް ޒިޔަތު ސޮއިކުރެއްވެވި އިރު، ސާފިން އެސޯސިއޭޝަންގެ ފަރާތުން ސޮއިކުރެއްވީ ހަސަން ޒަކީއެވެ. ބޮޑީ ބޯޑިން އެސޯސިއޭޝަންގެ ފަރާތުން ސޮއިކުރެއްވީ އަބްދުﷲ އަރީފް (ފުކޫ)އެވެ.\nމިއަދުގެ އެއްބަސްވުމާ ގުޅިގެން ޑެޕިއުޓީ މިނިސްޓަރު ލިރާރު ވިދާޅުވީ، އެއްބަސްވުމުގެ ސަބަބުން ރާޅާއަޅާ ކުދިންނަށް ވަރަށް ބޮޑެތި ފަސޭހަތަކެއް ލިބިގެންދާނެ ކަމަށެވެ.\nއެމްޓީސީސީގެ ފަރާތުން ވާހަކަ ދައްކަވަމުން ސީއީއޯ ޒިޔަތު ވިދާޅުވީ ރާޅާއެޅުމަކީ ސީޒަނަލް ކަމަކަށްވުމާއެކު، ކުރިން ފެށި ދަތުރުތައް ހުއްޓާލުމަށްފަހު އަނެއްކާވެސް ދަތުރުތައް ފަށަން ނިންމީ މިއީ ރާޅު ސީޒަނަށް ވުމުން ކަމަށެވެ. ކުރިއާ ހިލާފަށް މިފަހަރު ފެރީ ހަމަޖެހިފައި ވަނީ ތަނބުރުދޫގެ އިތުރުން އެހެން މަންޒިލްތަކަށްވެސް ދެވޭނެ ގޮތަކަށް ކަމަށާއި، މުޅި އޮޕަރޭޝަން އެއްކޮށް ރާޅާ އެޅުންތެރިންގެ އަތް މައްޗަށް ދީފައިވާނެ ކަމަށެވެ.\nމިފަހަރު އެގްރީމަންޓް ހެދީ ހަ މަސް ދުވަހުގެ މުއްދަތަކަށް ކަމަށާއި، ކޮންމެ ދުވަހަކުވެސް ފެރީ އޮންނާނެ ކަމަށްވެސް އެމްޓީސީސީން މައުލޫމާތު ދީފައިވެއެވެ.\nއެސޯސިއޭޝަންގެ ފަރާތުން ބުނެފައި ވަނީ ދަތުރުތައް ފެށުމަށް ވެވުނު އެއްބަސްވުމަކީ އަނެއްކާވެސް ހުރިހާ ބޮޑީ ބޯޑަރުންނާއި ސާފަރުންނަށް ލިބުނު ވަރަށް ބޮޑު އުފާވެރިކަމެއް ކަމަށެވެ. އެއްބަސްވުމަކާއެކު ކަންކަން ހަމަޖައްސައި ދެއްވިކަމަށްޓަކައި ޓޫރިޒަމް މިނިސްޓްރީއައި އެމްޓީސީސީގެ އިތުރުން މިއަދުގެ ސަރުކާރުގެ މަސައްކަތަށް އެސޯސިއޭޝަންތަކުން ވަނީ ޝުކުރު އަދާކޮށްފައެވެ.\nބުރިޖު އެޅުމަށްޓަކައި "ރާޅު ގަނޑު" ސަރަހައްދު ބަންދުކުރުމާއި ގުޅިގެން ރާއްޖޭގެ ބޮޑީ ބޯޑަރުން އަދި ސާފަރުންނަށް ވަނީ ފަރިތަކުރުންތައް ކުރިއަށް ގެންދިއުމަށް ބޮޑެތި ދަތިތަކެއް ކުރިމަތި ވެފައެވެ. ބައިނަލްއަގުވާމީ ބޮޑީ ބޯޑިން އަދި ރާޅާއެޅުމުގެ މުބާރާތްތަކުގައި ރާއްޖޭގެ އެތުލީޓުން އަންނަނީ ގިނަ ކާމިޔާބީތަކެއް ހޯދަމުންނެވެ.\nރާޅާއެޅުންތެރިން ގޮވައިގެން އެމްޓީސީސީގެ ފުރަތަމަ ފެރީ ތަނބުރުދުއަށް\nތަނބުރުދުއަށް ރާޅާއަޅަން ދަތުރުކުރެވޭނެ އިންތިޒާމު ސަރުކާރުން ހަމަޖައްސައިދީފި


BREAKING NEWS: Gasim Ge Gairu Haaziru Gai Hukum Neehveeyne Kamah Dhaulathun Ehbas Vehjje - Vaguthu\nގާސިމްގެ ޣައިރު ހާޒިރުގައި ޙުކުމް ނީއްވޭނެ ކަމަށް ދައުލަތުން އެއްބަސްވެއްޖެ\nޖުމްހޫރީ ޕާޓީގެ ލީޑަރު ގާސިމް އިބްރާހިމްގެ މައްޗަށް ކްރިމިނަލް ކޯޓުގައި ޣައިރު ހާޒިރުގައި ޙުކުމް ނީއްވޭނެ ކަމަށް ދައުލަތުން ހައިކޯޓުގައި އެއްބަސް ވެއްޖެއެވެ.\nގާސިމްގެ މައްޗަށް ތިން އަހަރާއި ދެ މަހާއި 12 ދުވަހުގެ ޖަލު ހުކުމެއް މިދިޔަ އަހަރު ކްރިމިނަލް ކޯޓުން އިއްވީ މަޖިލީހުގެ މެމްބަރުންތަކަކަށް ރިޝްވަތު ހުށަހެޅުމުގެ ކުށުގަ އެވެ. މިއަދު އޮތީ އެމައްސަލަ ގާސިމްގެ ފަރާތުން ހައިކޯޓުގައި އިސްތިއުނާފު ކުރުމުން ބޭއްވި ޝަރީޢަތެވެ.\nމިއަދު އޮތީ މިމައްސަލައިގެ ފުރަތަމަ އިސްތިއުނާފް އަޑުއެހުމެވެ. ނަމަވެސް އަޑުއެހުން ނިންމާލަމުން ފަނޑިޔާރުން ވިދާޅުވީ މައްސަލައިގެ އަޑުއެހުން ނިމުނީ ކަމަށާއި ދެން އޮންނާނީ ޙުކުމް ކުރުން ކަމަށެވެ.\nގާސިމްގެ ފަރާތުން ހައިކޯޓުގައި ވަނީ 13 ހުށަހެޅުމެއް ހުށަހަޅާފައެވެ.\nއެންމެ މައިގަނޑު ނުކުތާއެއްގެ ގޮތުގައި ގާސިމްގެ ވަކީލުން ހައިކޯޓުގައި ފާހަގަ ކުރީ ޣައިރު ހާޒިރުގައި ގާސިމްގެ މައްޗަށް ކްރިމިނަލް ކޯޓުން ހުކުމް އިއްވާފައިވާ މައްސަލައެވެ.\nޣައިރު ހާޒިރުގައި ކުރިއަށް ގެންދިއުމުން ޤާނޫނު އަސާސީ އިން ލިބިގެންދާ ދައުވާއިން ދިފާޢު ވުމުގެ ޙައްޤު ގާސިމަށް ގެއްލިފައިވާ ކަމަށާއި އަދި ޣައިރު ހާޒިރުގައި ޝަރީޢަތް ކުރިއަށް ގެންދިއުމަކީ ޖިނާޢީ އިޖުރާޢަތުގެ ޤާނޫނުގެ ދަށުން ވެސް ހަނި ކުރޭވެނެ ކަމެއް ނޫން ކަމަށް ގާސިމްގެ ވަކީލުން ވިދާޅުވިއެވެ.\nގާސިމްގެ ވަކީލުން ބުނީ ޣައިރު ހާޒިރުގައި ޝަރީޢަތް ކުރިއަށް ގެންދެވޭނީ އިބްތިދާއީ އަޑުއެހުމަށް ހާޒިރު ނުވެއްޖެ ހާލަތެއްގައި އެކަނި ކަމަށާއި ނަމަވެސް މިމައްސަލައިގެ ޝަރީޢަތް ކުރިއަށް ގެންދިޔައީ އެގޮތައް ނޫން ކަމަށެވެ.\nއޭގެ އިތުރުން ޕާސްޕޯޓް ހިފަހައްޓާ ޣައިރު ޤާނޫނީ ބަންދެއްގައި ބަހައްޓައިގެން ޝަރީޢަތް ކުރިއަށް ގެންދިޔަ ކަމަށް ވެސް ވަކީލުން ބުންޏެވެ. ޕާސްޕޯޓް ހިފެހެއްޓީ ކްރިމިނަލް ކޯޓުން ކަމަށާއި އެއީ ކޯޓަށް ކުރެވޭނެ ކަމެއް ނޫން ކަމަށް ވަކީލުން ވިދާޅުވިއެވެ. ވަކީލުން ވިދާޅުވީ ޕާސްޕޯޓް ހިފެހެއްޓޭނީ ތަންފީޒީ އިދާރާ އަކުން އެކަމަށް އެދުމުން ކަމަށާއި ނަމަވެސް ތަންފީޒީ އިދާރާ އަކުން ގާސިމްގެ ޕާސްޕޯޓް ހިފަހައްޓަން އެދިފައި ނުވާ ކަމަށެވެ.\nދައުލަތުން ވެސް ވަނީ ކޯޓަށް ޕާސްޕޯޓް ނުހިފެއްޓޭނެ ކަމަށް އެއްބަސް ވެފައެވެ.\nދެން ގާސިމްގެ ވަކީލުން ފާހަގަ ކުރީ އެކަށީގެންވާ ސިއްހީ ފަރުވާ އިން މަހްރޫމް ކޮށްގެން ޝަރީޢަތް ކުރިއަށް ގެންދިޔަ ކަމަށެވެ. ޖަވާބުގައި ދައުލަތުން ބުނީ ގާސިމްގެ ސިއްހީ ހާލަތައް ކޮންމެވެސް ވަރަކަށް ކްރިމިނަލް ކޯޓުން ރިޢާޔަތް ކުރެއްވި ކަމަށެވެ.\nކުރިން ކޯޓަށް ހުށަހަޅާ ބާތިލް ކޮށްފައިވާ މައްސަލައެއް އަލުން ހުށަހެޅީ އިޖުރާޢަތާއި ހިލާފަށް ކަމަށް ގާސިމްގެ ވަކީލުން ފާހަގަ ކުރި ނުކުތާ އަށް ރައްދު ދެމުން ދައުލަތުން ބުނީ ދައުލަތުން ހާޒިރު ނުވުމުން ދައުވާ ބާތިލް ކުރެވޭނެ ކަމަށް ދައުލަތުން ގަބޫލު ނުކުރާ ކަމަށެވެ.\nދިފާޢު ވުމުގެ ޙައްޤު ގާސިމަށް ނުދީ ޖިނާޢީ އިޖުރާޢަތުގެ ޤާނޫނުގެ 76 ވަނަ މާއްދާ އާއި ހިލާފަށް ތަޙްޤީޤު ހިންގާފައިވާ ކަމަށާއި ތަޙްޤީޤު ހިންގުމުގައި އިހްމާލް ވެފައިވާ ގާސިމްގެ ވަކީލުން ބުންޏެވެ. އަދި މިއީ ކޮރަޕްޝަންގެ އަމަލެއް ހިމެނޭ މައްސަލައެއް ކަމަށް ވާއިރު މިމައްސަލަ ފުލުހުން ތަޙްޤީޤު ކުރަން ޖެހޭނީ އޭސީސީގެ ލަފާ ހޯދައިގެން ކަމަށް ވެސް ގާސިމްގެ ވަކީލުން ބުންޏެވެ. ނަމަވެސް ދައުލަތުން ބުނީ ފުލުހުންނަކީ ޖިނާޢީ ކޮންމެ މައްސަލައެއް ވެސް ތަޙްޤީޤު ކުރުމުގެ ބާރު ލިބިފައިވާ މުއައްސަސާއެއް ކަމަށެވެ.\nބުނާ ބަހެއްގެ މައްޗަށް ކުށެއް ސާބިތު ނުވާނެ ކަމަށާއި ކުށެއް ސާބިތުވާނީ ޖިނާޢީ ނިޔަތެއް އޮތްކަން ސާބިތުވެގެން ކަމަށް ގާސިމްގެ ވަކީލުން ބުންޏެވެ.\nނަމަވެސް ދައުލަތުން ބުނީ ގާސިމްގެ މައްޗަށް ކުރީ ރިޝްވަތު ހުށަހެޅުމުގެ ދައުވާ ކަމަށާއި އެއީ އަނބަހުން ބުނުމުން ސާބިތު ކުރެވޭނެ ކުށެއް ކަމަށެވެ.\nހުސާލާ ބަޔާން ހުށަހަޅަން ފުރުސަތު ނުދޭ ކަމަށް ގާސިމްގެ ވަކީލުން ބުނި ނަމަވެސް ދައުލަތުން ބުނީ ގާސިމަށް ޝަރީޢަތުގައި ވާހަކަ ދެއްކުމުގެ ފުރުސަތު ލިބުނު ކަމަށާއި އެހެންކަމުން ހުލާސާ ބަޔާން އިއްވަން ފުރުސަތު ނުލިބުމަކީ ދައުވާ ބާތިލް ކުރަން ޖެހޭ ސަބަބެއް ނޫން ކަމަށެވެ.\nޣައިރު ހާޒިރުގައި ޝަރީޢަތް ކުރިއަށް ނުގެންދޭވޭނެ ކަމަށް ދައުލަތުން އެއްބަސްވުމުން ގާސިމްގެ ވަކީލުން ކޯޓުގައި އެދުނީ ކްރިމިނަލް ކޯޓުގެ ޙުކުމް ބާތިލް ކޮށްދިނުމަށެވެ.\nދައުލަތުން ބުނީ ދައުލަތުން ބޭނުންވަނީ އަދުލްވެރި އިންސާފުވެރި ނިންމުމެއް މިކަމުގައި ނިންމައި ދިނުމަށް ކަމަށެވެ. ދައުލަތަކީ މައްސަލައިގެ ހަސްމަކަށް ވާއިރު ދައުލަތުން ބޭނުންވާ ގޮތެއް ބުނެދޭން ތަކުރާރުކޮށް ފަނޑިޔާރުން ސުވާލު ކުރުމުން ދައުލަތުން ބުނީ ޣައިރު ހާޒިރުގައި ޝަރީޢަތް ކުރިއަށް ގެންދެވިދާނެ ކަމަށް ގަބޫލު ނުކުރާ ކަމަށެވެ. ނަމަވެސް ކްރިމިނަލް ކޯޓުގެ ޙުކުމް ބާތިލް ކޮށްދިނުމަށް ދައުލަތަކުން ނޭދެއެވެ.\nމިމައްސަލައިގައި ދެން އޮންނަ އަޑުއެހުމެއްގައި ޙުކުމް އިއްވާނެއެވެ.\nރައީސް ޔާމީން ހުށަހެޅުއްވީ އިންތިޚާބު ބާތިލް ކުރަން، ޖަވާބުދާރީވާން އީސީއަށް އަންގައިފި ނަމަ މިކަމަކީ މީ 96 ހާސް މީހުންގެ ހައްގުގައި މަމެން ޕިންކީންގެ ސަރުކާރުން ކުރައްވާ ވަރަށް އަގުހުރި ގައުމީ މަސައްކަތެކޭ އެމެރިކާގެ އިންތިޚާބު ވެސް ވަނީ ވަގަށް ނަގާފައޭ ހަމަ އެވަގުން ނޫންތޭ މިހާރު ރާއްޖެ އައިސް އެ މީހުން ވައްކަން ކުރާ ގޮތް އެއީ އެންމެ ރަނގަޅު ޑިމޮކްރަސީ ކަަމަށް ބުނަނީ ބަލާދީ މައްސަލަ އަވަހަށް ބަލާ ބަލާދީ އަވަހަށް.\nމީދެން ކިހާބޮޑުބަލާއެއްތަ؟ މިއެއްޗަކާހެދި ފޮރުއްޕާކަށްނެތޭ. މީނަގެ އުދަގޫ މިދިޔަ ވިއްސަކަށް އަހަރު މިގައުމާކުރިމަތިވެގެންމިއުޅެނީ. ބޮޑުބަލާއެއްނޫންތަ.\nއޮކްޓޯބަރ 11, 2018 15:29\nކޮބާތަމެންނަށް ފެނޭތަ ފެނޭދޯ ފެނޭތޭ މިހާރު ތަމެންތިބޭނީ ރަގަޅަށްވެސް ރާކަނިމަސް ކެވިފަ !\nއޮކްޓޯބަރ 11, 2018 19:54\nމީހުން ބަދަލުވެއެވެ. ޙާލަތު ބަދަލުވެއެވެ. މޫސުމް ބަދަލުވެއެވެ.


Rajjeyge vaige askariyaa varugadha kuran hanguraama mathee boat thakeh gennanee | Mihaaru\nރާއްޖޭގެ ވައިގެ އަސްކަރިއްޔާ ވަރުގަދަ ކުރަން ހަނގުރާމަމަތީ ބޯޓުތަކެއް\nވައިގެ އަސްކަރިއްޔާގެ ހިދުމަތް ފެށުމަށް ސަރުކާރުން އަންނަނީ މަސައްކަތް ކުރަމުން. ރާއްޖެއަށް އެހީވުމަށް ނިންމާފައި ވަނީ އަވައްޓެރި އިންޑިއާ އާއި ޕާކިސްތާނުން. ރާއްޖެ އަށް ގެންނަަ ހަނގުރާމަ މަތީ ކޮންމެ ބޯޓެއްގެ އަގު މިލިއަން ޑޮލަރަށް އަރާއިރު، މިއީ އަސްކަރީ ބޯޓުތަކެއް ރާއްޖެ ގެންނަ ފުރަތަމަ ފަހަރު.\nއިންޑިއާ އިން ބޭނުން ކުރަމުން އަންނަ އަސްކަރީ ޖެޓެއް. ވައިގެ އަސްކަރިއްޔާ ވަރުގަދަ ކުރަން މި ވައްތަރުގެ އަސްކަރީ ޖެޓެއް ދިނުމަށް ވަނީ ނިންމާފައި.\n13 އޯގަސްޓް 2016\nރާއްޖޭގެ ވައިގެ އަސްކަރިއްޔާގެ ހިދުމަތް ފަށައި، އެ ހިދުމަތް ވަރުގަދަ ކުރުމަށް އިންޑިއާ އާއި ޕާކިސްތާނުން ހަނގުރާމަމަތީ މަތިންދާބޯޓުތަކެއް ރާއްޖެއަށް ދިނުމަށް ނިންމައިފި އެވެ.\n"މިހާރު"ން ދެންނެި ސުވާލެއްގެ ޖަވާބުގައި ޑިފެންސް މިނިސްޓަރު އާދަމް ޝަރީފް އުމަރު މިއަދު ވިދާޅުވި ގޮތުގައި އިންޑިއާ އިން ދޭ ނިންމީ ތިން ފައިޓާ ޖެޓާއި މަތިންދާ ބޯޓެކެވެ. އަދި ޕާކިސްތާނުން ދޭން ނިންމާފައި ވަނީ ވައިގެ އަސްކަރިއްޔާގައި ބޭނުންކުރާ ދެ މަތިންދާ ބޯޓު ކަމަށް އޭނާ ވިދާޅުވި އެވެ.\nމިއީ އެމްއެންޑީއެފްގެ ހިދުމަތް ފުޅާކުރަން އަސްކަރީ މަތިންދާ ބޯޓުތަކެއް ރާއްޖެ ގެންނަ ފުރަތަމަ ފަހަރެވެ.\nޑިފެންސް މިނިސްޓަރު އާދަމް ޝަރީފް ނޫސްވެރިންނާ ވާހަކަ ދައްކަވަނީ: ރާއްޖޭގެ ވައިގެ އަސްކަރިއްޔާއެއް ގާއިމު ކުރަން ސަރުކާރުން ދަނީ މަސައްކަތް ކުރަމުން.\n"އިންޑިއާއިން ދިނުމަށް ނިންމި ތިން ޖެޓާއި ބޯޓަކީ ރާއްޖެއަށް ހިލޭ ދޭ އުޅަނދުތަކެއް، ޕާކިސްތާނުން މަތިންދާ ބޯޓު ދެނީ އެ ގައުމުން ކަނޑައަޅާ ކްރެޑިޓް ފެސިލިޓީއެއްގެ ދަށުން،" މިނިސްޓަރު ވިދާޅުވި އެވެ.\nމީގެ އިތުރުން މިނިސްޓަރު ވިދާޅުވީ ވައިގެ އަސްކަރިއްޔާގައި މަސައްކަތް ކުރާނެ ސިފައިން ތަމްރީނު ކުރުމުގައި އިންޑިއާ އިން އެހީތެރިވުމަށް ނިންމާފައިވާ ކަމަށެވެ.\nއާދަމް ވިދާޅުވި ގޮތުގައި އިންޑިއާ އިން ހަދިޔާ ކުރި މަތިންދާ ބޯޓު މި އަހަރު ނިމުމުގެ ކުރިން ރާއްޖެ ގެނެވޭތޯ އަންނަނީ މަސައްކަތް ކުރަމުންނެވެ. ނަމަވެސް ޖެޓްތައް ރާއްޖެ ގެނައުމަށް ގިނަ ދުވަސްތަކެއް ނަގާނެ ކަމަށް ވެސް ޑިފެންސް މިނިސްޓަރު ވިދާޅުވި އެވެ.\nއިންޑިއާގެ އަސްކަރީ ޖެޓެއް.\nވައިގެ އަސްކަރިއްޔާގެ ހިދުމަތް ފެށުމަށް ސަރުކާރުން އަންނަނީ ގިނަ މަސައްކަތްތަކެއް ކުރަމުންނެވެ. އެގޮތުން ލ. ކައްދޫގައި ގާއިމްކުރި ސިފައިންގެ އަސްކަރީ ވައިގެ މަރުކަޒު ހުޅުވައި، ސިފައިންގެ އަސްކަރިއްޔާގައި ބޭނުންކުރާ ހުރިހާ ވައިގެ އުޅަނދެއް އެ ތަނުގައި ބެހެއްޓުމަށް ވަނީ ނިންމައިފަ އެވެ.\n"ފައިޓާ ޖެޓްތައް ގެނެވޭނީ ދުވަސްކޮޅެއް ފަހުން. އެއީ ކައްދޫ އަސްކަރީ ވައިގެ މަރުކަޒު އިތުރަށް ތަރައްގީ ކުރުމަށް ގިނަ މަސައްކަތްތަކެއް އަދިވެސް ކުރަން އެބަހުރި،" އާދަމް ވިދާޅުވި އެވެ.\nމިނިސްޓަރު ވިދާޅުވި ގޮތުގައި ވައިގެ އަސްކަރިއްޔާގެ ހިދުމަތް ފަށާނީ މީހުން ތަމްރީނުކޮށް، ސިފައިންގެ އަސްކަރީ ވައިގެ މަރުކަޒު ވެސް ތަރައްގީ ކުރުމަށްފަހު އެވެ. ވައިގެ މަރުކަޒު ތަރައްގީ ކުރާނެ ފަރާތެއް ހޯދުމުގެ މަސައްކަތް ސަރުކާރުން ދަނީ ކުރަމުންނެވެ.\nފައިޓާ ޖެޓަކީ ކޮބާ؟\nއިންޑިއާއަކީ ދުނިޔޭގެ ހަތަރު ވަނައަށް އެންމެ ބޮޑު ވައިގެ އަސްކަރިއްޔާއެއް އޮންނަ ގައުމުމެވެ. އެ ގައުމުގައި ބޭނުންކުރަމުން އަންނަ އަސްކަރީ އުޅަނދުތަކުގެ ތެރެއިން ފައިޓާ ޖެޓަކީ ދުވެލި ބާރު، އެއްގަމުގައި ނުވަތަ ކަނޑުގައި އުޅޭ ދުޝްމަނުންނަށް ހަމަލާ ދިނުމަށް ބޭނުން ކުރެވިދާނެ ކުޑަ ޖެޓެކެވެ.\nބޮން އެޅުމަށާއި، ވައިގެ ވަރުގަދަ ހަމަލާތައް ދިނުމުގައި ފައިޓާ ޖެޓު ދުނިޔޭގެ ގިނަ ގައުމުތަކުން އިހްތިޔާރު ކުރަނީ އޭގެ ބޭނުން އެންމެ ފުރިހަމަ ގޮތުގައި ހިފި، ބޭނުންވާ ތަނަކަށް އަމާޒުކުރުމުގެ ގާބިލްކަން ހުރުމުންނެވެ.\nއިންޑިއާގެ ވައިގެ އަސްކަރިއްޔާގައި އާންމުކޮށް ހުންނަނީ ފްރާންސާއި ރަޝިއާގެ އުފެއްދުންތަކެވެ. އެ ގައުމުން ބޭނުންކުރާ ފައިޓާ ޖެޓެއްގެ އަގު އުޅެނީ 20 މިލިއަން ޑޮލަރާއި 50 މިލިއަން ޑޮލަރުގެ އަގުތަކެއްގަ އެވެ. އެއީ 300 މިލިއަން ރުފިޔާ އާއި 700 މިލިއަން ރުފިޔާއާ ދެމެދުގެ އަގެކެވެ.\nޑިފެންސް މިނިސްޓްރީން ބުނީ ވައިގެ އަސްކަރިއްޔާއަށް ހާއްސަކޮށްގެން ގެންނަ އުޅަނދުތައް ބޭނުން ކުރާނީ ރާއްޖޭގެ އިގްތިސާދީ ސަރަހައްދު ބެލެހެއްޓުމަށް ކަމަށެވެ. އަދި މި އުޅަނދުތަކުގެ ސަބަބުން ރާއްޖޭގެ ރައްކާތެރިކަން އިތުރަށް ކަށަވަރުވެގެން ދާނެ ކަމަށް ވެސް މިނިސްޓްރީން ބުންޏެވެ.\nއެމްއެންޑީއެފް ޑިފެންސް މިނިސްޓަރު އެމްއެންޑީއެފްގެ ރެހެންދި ހެލިކޮޕްޓަރު ރާއްޖެ-އިންޑިއާ ކައްދޫ އެއާޕޯޓް ޑިފެންސް މިނިސްޓްރީ ރާއްޖެ-ޕާކިސްތާން މެމްބަރު އާދަމް ޝަރީފް (މަޑުއްވަރި)\n74 ކޮމެންޓް, 63 ރިއެކްޝަންސް\nބޭކާރު ޚަރަދެއް. މިއީ މުޒާހަރާ ހުއްޓުވަން ގެންނަ އެއްޗެއްތޯ؟\nފައިޓާ ޖެޓަކީ ކަޑާ އެއްގަމާ ވައިގެ ހަމަލާތައް ދިނުމަށް ބޭނުންކުރާ އެއްޗެއް... ރާޖެޔަށް މީންކުރާނީ ފައިދާއަށްވުރެ ގެއްލުން... ތި މެއިންޓަންސް ކުރުމަށް ދާނެ ތިގަތުމަށް ދާހަރަދައްވުރެ ބޮދުހަރަދެއް އަދި މެއިންްޓޭން ކުރުމަކީ އަބަދުކުރައްޖެހޭ ކަމެއް... މީގެން ވަގައް މަސްވެރިކަންކުރާ އުޅަދަކަށް ހަމަލާދިނުމަކީ ސަރަހައްދީ ހަމަނުޖެހުމަކާ ރާއްޖެޔަށް ކުރިމަތިވާނެކަމެއް... މީގެން ވައިގެ ހަމަލާއެއް ދޭނީ ކޮންގައުމަކަށް... ރާއްޖެޔަކު އެފެންވަރެއްނެއް...ތިޔައްވުރެ ރަގަޅުވީސް ކަޑުގެ އަސްކަރިއްޔާ ވަރުގަދަ ކުރިނަމަ ތިބުނާ މާކަޑުތަކުގަ އުޅޭ ވަގައް މަސްވެރިކަން ކުރާ ބޯޓުތައްވެސް ހޯދޭނެ އަދި ގެއްލޭ ދޯނިފަހަރުވެސް ހޯދަން ފަސޭހަ ވާނެ... ހެލިކޮޕްޓަރާއެކު ހަރަކާތްތެރި ވާނެވަރުގެ3ނޭވީ މަނަވަރުނަމަ އޯކޭދެއް...\nމިއީ ރަގަޅު ފިޔަވަޅެއް ނޫން. މިވަގުތު ރާއްޖެއަށް ބޭނުންވަނީ ފައިޓަރ ޖެޓެއް ނޫން. ސާޗް އެންޑް ރެސްކިއު ޔުނިޓް. ފައިޓަރ ޖެޓް ހޯދުމަށްވުރެ ފްލެޓް މިވަގުުތު މުހިންމު.\nއިންޑިޔާ ލަންކާ ސަރަހައްދުގެ ގޮތްނޭނގޭ ބޯތުތައް ދޭތެރެ ދޭތެރެއިން ރާއްޖެ ސަރަހައްދައް ގަަވައިދާ ހިލާފައް ވަދެ މސްވެރިކަންކުރޭ ދާއަޅަ މުޅިސަރަހައްދު ކަހާލާ ވީމާ ހަނިމާދޫ އެއާޕޯޓު އަސްކަރީ ބޯޓުތައް ޖައްސާ އެެއްތަނައް ވުންވަރައްމުހިންމު އަދި ހެލްކޮޕްޓަރުގެ އެހީގަ މިސަރަހައްދު ސާޗް ކުރުން ބުއްދިވެރި އަދި ކުޅުދުއްފުށި އެއާޕޯޓު ހދ ގެ ރައްޔިތުންނައް ގާއިމު ކޮއްދިނުމުން ހުރިހާ ރައްޔިތުންނައް ވަރައްބޮޑައް ޖީބައް ލުއިކަމެއް ލިބޭނެ ހަނިމާދޫ ގަތިބި 900 ވަރަކައް މީހުން ނޮޅިވަރަމް ފަރާ ކުމުންދޫއައް ބަދަލު ކޮއްލުމުން ހަނިމާދޫގެ ފުރިހަމަބޭނުން ހިފިގެންދަނެ ފަތުރު ވެރިކަމައް ރޫމްތައްވެސް ގާއިމު ކުރެވި ވަޒީފާތައްވެސް އުފެދޭނެ\nޢިސްތިއު ފާއައް ގޮވާލަން ޑިފެންސް މިނިސްޓަރ ވާނުވާނޭން ގޭ\nދެން ސަޅިވާނެ އިންޑިޔާ އާ ގުޅުން ކަނޑާލީމަ،\nމީ ދުނިިޔޭގެ ހުރިހާ ގައުމެއްގެވެސް ސަލާމަތައްޓަކާ ބޭނުން ކުރާ އެއްޗެއް. އެ ގައުމެއްގެ ސަރަހައްދަށް ހުއްދަނެތި އެހެނިހެން ވައިގެ އުޅަނދު ވަނުމުން މި އެއްޗިހިން އިންޓަސެޕްޓް ކުރެ. މީ މިހާރު ދުނިޔޭގަ އަސާސީ އެއްޗެއް. ހާއްސަކޮއް ބާރަށް ތަރައްގީވަމުންދާ ގައުމަކަށް.\nތި އެއްޗެހި ގެނަސް އައިސީޔޫ ގަ ގެންގުޅެން ޖެހޭނީ.\nތި ހެލިކަޕްޓަރުތައް ގެނެސްގެން ސިފައިން ތަމްރީނު ކުރަތާ އެތައް އަހަރެއް ވެއްޖެ. އެކަމަކު އަދިވެސް އިންޑިއާ ސިފައިން އެ އުޅަނދުތައް ދުއްވަނީ. އަދި އެމީހުންގެ ބޮޑު ފްލީޓެއް ރާއްޖޭގައި އޮވޭ.


BML ge lui express loan3lakka rufiya aa hama ah bodukoffi | Mihaaru\nބީއެމްއެލް އިން މިއަދު ބޭއްވި ނިއުސް ބްރީފިންގައި އެ ބޭންކުގެ ޑެޕިއުޓީ ސީއީއޯ ޝަރީފް ވާހަކަ ދައްކަވަނީ.---ފޮޓޯ: ހުސައިން ވަހީދު/މިހާރު\nބީއެމްއެލްގެ ލުއި އެކްސްޕްރެސް ލޯނު ތިން ލައްކަ ރުފިޔާއާ ހަމައަށް ބޮޑުކޮށްފި\n10 ފެބުރުއަރީ 2019 - 13:10 33 comments\nބޭންކް އޮފް މޯލްޑިވްސް (ބީއެމްއެލް) އިން ދޫކުރާ ލުއި އެކްސްޕްރެސް ލޯނުގެ މިންވަރު ތިން ލައްކަ ރުފިޔާއާ ހަމައަށް ބޮޑުކޮށް، އިތުރު ދެ ލޯނެއް ދޫކުރާ މިންވަރު ވެސް އިތުރުކޮށްފި އެވެ.\nބީއެމްއެލުން މިއަދު ބޭއްވި ރަސްމިއްޔާތެއްގައި، ބުނީ ލުއި އެކްސްޕްރެސް ލޯނު ނެގޭ މިންވަރު ތިން ލައްކަ ރުފިޔާއާ ހަމައަށް އިތުރުކުރިއިރު، އެ ލޯނު އަނބުރާ ދެއްކުމަށް ފަސް އަހަރުގެ މުއްދަތެއް ދޭނެ ކަމަށެވެ.\nލުއި އެކްސްޕްރެސް ލޯނަކީ އެ މީހެއްގެ އެކައުންޓަށް ގަވައިދުން މުސާރަ ޖަމާކުރާ ކަސްޓަމަރުންނަށް ދޫކުރާ ލޯނެކެވެ. މި ލޯނަށް އެދި ހުށަހަޅާއިރު ރަހުނެއް ބަހައްޓާކަށް ނުޖެހެ އެވެ.\nލުއި އެކްސްޕްރެސްގެ ނަމުގައި އެންމެ ފުރަތަމަ 2015 ގައި ދޫކުރީ 100،000ރ. ގެ ލޯނެވެ. މި ލޯނުގެ އިންޓަރެސްޓް ރޭޓަކީ 18 ޕަސެންޓުގަ އެވެ.\nމީގެ އިތުރުން، ލުއި މައިކްރޯ ލޯނުގެ ދަށުން 25،000ރ. އާ ހަމައަށް ލޯނު ނެގޭ ގޮތަށް މިހާރު ވަނީ ހަމަޖައްސައިފަ އެވެ. މި ލޯނު ދެއްކުމަށް ވެސް ކަނޑައަޅާފައި ވަނީ ފަސް އަހަރުގެ މުއްދަތެކެވެ. ކުރިން މި ލޯނު ދޫކުރަމުން އައީ 15000ރ. އާ ހަމަ އަށެވެ.\nބީއެމްއެލް އިން މިހާރު ވަނީ އާމްދަނީގެ ގޮތުގައި ކުލި ލިބޭ ފަރާތްތަކަށް އަމާޒުކޮށް "ލައިފް ސްޓައިލް" ލޯނެއް ތައާރަފު ކޮށްފަ އެވެ. އަލަށް ތައާރަފު ކުރި މި ލޯނު ރަހުނަކާ އެކު 1.5 މިލިއަން ރުފިޔާއާ ހަމައަށް ނެގޭނެ އެވެ. އަދި ރަހުނަކާ ނުލައި އެއް ލައްކަ ރުފިޔާއާ ހަމައަށް ލޯނު ނެގޭނެ އެވެ.\nބީއެމްއެލުން މިއަދު ބޭއްވި ރަސްމިއްޔާތެއްގައި އެތަނުގެ ޑެޕިއުޓީ ސީއީއޯ މުހައްމަދު ޝަރީފް ވިދާޅުވީ، ބޮޑު އިންޓަރެސްޓް ރޭޓާ އެކު ލުއި ލޯނު ދޭތީ މީހުން ސުވާލު ކުރާ ކަމަށެވެ. އޭނާ ވިދާޅުވީ، ލުއި އެކްސްޕްރެސް ލޯނުތަކަކީ އެންމެ ބޮޑު އިންޓަރެސްޓް ރޭޓުތަކުގައި ދޫކުރާ ލޯނު ކަމަށެވެ. ސަބަބަކީ އޭނާ ވިދާޅުވި ގޮތުގައި، އެއީ ރަހުނަކާ ނުލައި ދޫކުރާ ލޯނުތަކަށް ވާތީ އެވެ.\n"ލުއި ލޯނަކީ ވަރަށް ފަސޭހަ އިން ދޫކުރާ ލޯނެއް. ބޭންކަކުން ރަހުނަކާ ނުލައި ލޯނެއް ދޭ އިރު އިންޓްރެސްޓް ބޮޑުވާނެ. ރަހުނު ކުރާ ނަމަ ލޯނު ދައްކާނެ ކަމުގެ ޔަގީންކަން ބޮޑުވާނެ،" ޝަރީފް ވިދާޅުވި އެވެ.\nޝަރީފް ވިދާޅުވީ، ލުއި ލޯނުގެ އެންމެ ބޮޑު ފައިދާ އަކީ ސައިކަލް ފަދަ އަގު ބޮޑު ތަކެތި އިންސްޓޯލްމަންޓަށް ނެގުމުގެ ބަދަލުގައި ލޯނެއް ނަގައިގެން ދެއްކުން ކަމަށެވެ. ލޯނެއް ނަގައިގެން އެ ފައިސާ އަދާކުރާ ނަމަ މާބޮޑަށް އަގު ހެޔޮވާނެ ކަމަށް އޭނާ ވިދާޅުވި އެވެ.\nޝަރީފް ވިދާޅުވި ގޮތުގައި، ލުއި ލޯނަކީ ބީއެމްއެލް އިން މިހާތަނަށް ދޫކުރާ އެންމެ މަގުބޫލު ލޯނެވެ. ތަފާސްހިސާބުތަކަށް ބަލާއިރު، ގާތްގަނޑަކަށް 40،000 މީހުން މިހާރު ވެސް އެ ލޯނު ނަގާފައިވާ ކަމަށް އޭނާ ވިދާޅުވި އެވެ.\n12،000 ލޯނު ފަސްކުރަން އެދިފައިވޭ: ބީއެމްއެލް\nޑަބަލް އިންޓްރެސްޓް ނުނަގަން ބީއެމްއެލުން ނިންމައިފި\nޓޫރިޒަމަށް ބީއެމްއެލްއިން 30 މިލިއަން ރުފިޔާގެ ލޯނު


Amuraai Hilaafah Manafaru Resort Ah Eri Muvahzzafah Dhauvaa Koffi | Hathaavees\nއަމުރާއި ހިލާފަށް މަނަފަރު ރިސޯޓަށް އެރި މުވައްޒަފަށް ދައުވާކޮށްފި\nމަނަފަރު ރިސޯޓު --\nރަށްރަށުން ރިސޯޓްތަކަށް ދަތުރުކުރުން ހުއްޓައިލުމަށް ޑިރެކްޓަރު ޖެނެލަރް އޮފް ޕަބްލިކް ހެލްތު އަންގާފައިވާ އެންގުމާއި ހިލާފަށް ޖޭ.އޭ މަނަފަރު ރިސޯޓަށް އެރި އެ ރިސޯޓުގެ މުވައްޒަފުގެ މައްޗަށް ޕްރޮސިކިއުޓާ ޖެނެރަލް އޮފީސް (ޕީޖީ) އިން ދައުވާ ކޮށްފިއެވެ،\nޕްރޮސިކިއުޓާ ޖެނެރަލް (ޕީޖީ) އޮފީހުން ބުނީ ޑިރެކްޓަރ ޖެނެރަލް އޮފް ޕަބްލިކް ހެލްތަށް ލިބިދީފައިވާ ބާރުގެ ދަށުން، ރަށްރަށުން ރިސޯޓްތަކަށް ދަތުރުކުރުން ހުއްޓައިލުމަށް އެންގި އެންގުމާ ހިލާފަށް ޖޭ.އޭ. މަނަފަރު ރިސޯޓަށް އެރި މީހެއްގެ މައްޗަށް، ގާނޫނުލް އުގޫބާތުގެ 533 ވަނަ މާއްދާގެ ދަށުން، ގާނޫނު ހިންގުމަށް ހުރަސް އެޅުމާއި ދައުލަތުގެ އެހެނިހެން މަސައްކަތްތަކަށް ހުރަސްއެޅުމުގެ ކުށުގެ ދައުވާ އުފުލުމަށްފަހު ހއ. ކެލާ މެޖިސްޓްރޭޓް ކޯޓަށް ހުށަހަޅާފައިވާ ކަމަށެވެ. އޭނާގެ މައްޗަށް ކޮށްފައިވާ ދައުވާ ސާބިތުވެއްޖެ ނަމަ ހަމަހާއި އެއް އަަހަރުގެ ޖަލު ހުކުމެއް އަންނާނެއެވެ.\nއާންމު ސިއްހަތު ރައްކާތެރިކުރުމުގެ ގާނޫނުގެ ދަށުން މާޗު 14 ވަނަ ދުވަހުގެ 18:00 އިން ފެށިގެން 14 ދުވަހުގެ މުއްދަތަކަށް ރިސޯޓުތަކުން މީހުން ދިރިއުޅޭ ރަށްރަށަށް ދިއުމާއި ރަށްރަށުން ރިސޯޓުތަކަށް މީހުން ދިއުން ވަނީ މަނާކޮށްފައެވެ. ނަމަވެސް ދާދިފަހުން އެ އެންގުމުގެ މުއްދަތު ހަމަވާން ގާތްވެފައި ވާތީ ޑިރެކްޓަރު ޖެނެރަލް އޮފް ޕަބްލިކް ހެލްތު ވަނީ ވަކި ގޮތެއް އަންގަންދެން ރަށްރަށުން ރިސޯޓުތަކަށް އެރުން މަނާ ކޮށްފައެވެ. އަދި އެ އެންގުމަށް ހުރިހާ ފަރާތްތަކަކުން ވެސް ބޯލެނބުމަށް އެކަމަނާ ވަނީ އެދިވަޑައިގެންފައެވެ.\nރާއްޖެއިން މިހާތަނަށް ކޮވިޑް19 ޖެހުނު ގިނަ މީހުންނަކީ ރިސޯޓުތަކުގައި މަސައްކަތް ކުރާ މުވައްޒަފުންނާއި ރިސޯޓުތަކަށް ޗުއްޓީ ހޭދަ ކުރުމަށް އައިސް ތިބި ފަތުރުވެރިންނެވެ. ޖުމްލަ 15 ބިދޭސީއަކަށް މި ވައިރަސް ޖެހުނު ނަމަވެސް މިހާރު އެ އެންމެންގެ ހާލަތުވެސް ރަނގަޅު ކަމަށް ސަރުކާރުން ވަނީ ބުނެފައެވެ.


Chicking restaurant male gai alun hulhuvaifi\n"ޗިކިންގް" ރެސްޓޯރެންޓް އަލުން ހުޅުވައިފި\nމީދޫ ދާއިރާގެ މެމްބަރު ރޮޒައިނާ އާދަމް "ޗިކިންގް" ރެސްޓޯރެންޓް ހުޅުވައި ދެއްވަނީ -- އަހުމަދު އަޔާދު | އަވަސް\nދުބާއީގެ މަޝްހޫރު ފާސްޓްފުޑް ފްރަންޗައިޒް "ޗިކިންގް" ރެސްޓޯރެންޓް މާލޭގައި އަލުން ހުޅުވައިފި އެވެ.\n"ޗިކިންގް" ރެސްޓޯރެންޓް މީގެ ކުރިން ހުޅުވީ ރަސްފަންނުގެ ޕެވީލިއަންގެ ބައެއްގަ އެވެ. އާ މެނޭޖްމެންޓަކާއެކު މިފަހަރު "ޗިކިންގް" ރެސްޓޯރެންޓް ހުޅުވީ މާލޭގެ އަމީރު އަހުމަދު މަގު ވެލާނާގެ ކުރިމަތީގައި ހުންނަ ހ. ސުއެޒްގަ އެވެ. އެ ރެސްޓޯރެންޓް އިއްޔެ ހުޅުވައިދެއްވީ ރައްޔިތުންގެ މަޖިލީހުގެ މީދޫ ދާއިރާގެ މެމްބަރު ރޮޒައިނާ އާދަމެވެ.\nމެމްބަރު ރޮޒައިނާ "ޗިކިންގް" ރެސްޓޯރެންޓްގެ އިސްވެރިއަކާއެކު -- އަހުމަދު އަޔާދު | އަވަަސް\nޗިކިންގް އައުޓްލެޓް ރާއްޖޭގައި ހިންގާ ބްރޫވް އެންޑް ފީސްޓް ޕްރައިވެޓް ލިމިޓެޑްގެ ޑައިރެކްޓަރު އަހުމަދު ސައީދު ވިދާޅުވީ ކަސްޓަމަރުންނަށް ފުރިހަމަ ހިދުމަތްތަކާއެކު ތަފާތު ރަހަތަކެއް "ޗިކިންގް" އިން ލިބިގެންދާނެ ކަމަށެވެ.\nކުކުޅު ބޭނުން ކޮށްގެން ތައްޔާރު ކޮށްފައިވާ ތަފާތު ރަހަތައް ހިމެނޭ "ޗިކިންގް" ގެ ބާނީއަކީ އިންޑިޔާއަށް އުފަން އޭކޭ މަންސޫރެވެ. ދުނިޔޭގެ 17 އަށް ވުރެ ގިނަ ގައުމުގައި "ޗިކިންގް" ގެ 150 އަށް ވުރެ ގިނަ އައުޓްލެޓް ހުރެއެވެ.\nމި ރެސްޓޯރެންޓް ހުޅުވާފަ ހުންނާނީ ހުކުރު ދުވަސް ފިޔަވާ ކޮންމެ ދުވަހަކު ހެނދުނު 9:00 އިން ރޭގަނޑު 12:00 އަށެވެ. ހުކުރު ދުވަހު ހުޅުވާނީ ހަވީރު 4:00 އިން ރޭގަނޑު 12:00 އަށެވެ.\nކްރޮސްރޯޑުގައި ޖަޕަނީޒް ރެސްޓޯރެންޓެއް ހުޅުވައިފި


Missile forukohdhinumuge varugadha ebbasvumegai Russia aai Iran soikohfi\nމިސައިލް ފޯރުކޮށްދޭ ވަރުގަދަ އެއްބަސްވުމެއްގައި ރަޝިޔާ އާއި އީރާން ސޮއިކޮށްފި\nއެސް 300 ގެ މިސައިލް ލޯންޗް ކުރާ ނިޒާމެއް: މިފަދަ ހަތިޔާރު ބަދަލު ކުރުމުގެ އެއްބަސްވުމެއްގައި ދެ ގައުމުން ވަނީ ސޮއިކޮށްފައި --\nމޮސްކޯ، (ބީބީސީ) - އީރާނަށް އެސް-ތްރީހަންޑްރެޑް މަރުކާގެ މިސައިލް ފޯރުކޮށްދިނުމުގެ އެއްބަސްވުމެއްގައި އެގައުމުން ރަޝިޔާއާއި އެކު ސޮއިކޮށްފިއެވެ.\nމި އެއްބަސްވުމާއި މެދު އެމެރިކާއާއި އިޒްރޭލުގެ އިތުރުން ސައުދީ އަރަބިއްޔާއިން ވަނީ ކަންބޮޑުވުން ފާޅުކޮށްފައެވެ.\nމިއީ 800 މިލިއަން ޑޮލަރުގެ މި އެއްބަސްވުމެކެވެ. މިފަދަ އެއްބަސްވުމެއްގައި އެންމެ ފުރަތަމަ އީރާނާއި ރަޝިޔާ ސޮއިކުރީ 2007 ގައެވެ. އެކަމަކު އީރާނާއި ދެކޮޅަށް އެޅި ދަތިކުރުމުގެ ފިޔަވަޅު ތަކާއި އެކު ރަޝިޔާއިން 2010 ވަނަ އަހަރު މި އެއްބަސްވުން މުއްދަތެއް ނެތް ގޮތަށް މަޑުޖައްސާލިއެވެ. މި އެއްބަސްވުމާއިގެން އަނެއްކާވެސް ކުރިއަށް ދިއުމަށް މަގުފަހިވީ އީރާނުގެ ތާރީހީ ނިއުކްލިއާ އެއްބަސްވުން ކާމިޔާބުވުމާއި އެކު އެގައުމާއި ދެކޮޅަށް ކުރިން އަޅާފައި އޮތް ބައިނަލްއަގުވާމީ ދަތިކުރުމުގެ ފިޔަވަޅުތައް އުވާލުމާއި ގުޅިގެންނެވެ.\nރަޝިޔާއިން ބުނީ މިސައިލްތަކުގެ ފުރަތަމަ ބެޗް ދޮޅު އަހަރެއްހާ ދުވަހުގެ ތެރޭގައި އެގައުމަށް ފޯރުކޮށްދޭނެ ކަމަށެވެ. އަދި މިހާރު ދެގަކއުމުގެ މެދުގަކއި ކުރިއަށްދަނީ މި އެއްބަސްވުމާއި ބެހޭ ފަންނީ މަޝްވަރާތައް ކަމަށްވެސް ރަޝިޔާއިން ބުންޏެވެ.\nއެމެރިކާއާއި އިޒްރޭލުން ކަންބޮޑުވަނީ މި މިސައިލްތައް ބޭނުންކޮށްގެން އީރާނުން އެގައުމުގެ ނިއުކްލިއާ ސައިޓުތައް ހިމާޔަތް ކުރުމަށް މަސައްކަތް ކޮށްފާނެތީއެވެ. އެސް-ތްރީހަންޑްރެޑް މަރުކާގެ މިސައިލަކީ ވައިގެ ތެރޭގައި ޖެޓާއި އެހެނިހެން މިސައިލުތައް ގޮއްވާލުމުގެ ގާބިލުކަން ލިބިފައިވާ މިސައިލުގެ ބާވަތެކެވެ. މިފަދަ މިސައިލު ތަކުގެ ދުވެލި އަޑަށްވުރެ ފަސް ގުނަ ބާރެވެ.


MDP thereygai ulhenee Riyaasee Ticket ge massala eh: Abduh'Raheem – adduLIVE\nJul 12, 2021, 11:11 އަބްދުﷲ ޔާމީން\nޕީއެންސީގެ ރައީސް އަބްދުއްރަހީމް. ފޮޓޯ: މިހާރު\nއެމްޑީޕީގެ އެތެރޭގައި މިވަގުތު ދިމާވެފައިވާ މައްސަލައަކީ ރިޔާސީ ޓިކެޓްގެ މައްސަލައެއް ކަމަށް ޕީޕީއެމް ޕީއެންސީ ކޯލިޝަން ހިންގެވުމާ ހަވާލުވެވަޑައިގެން ހުންނެވި އަބްދުއްރަހީމް އަބްދުﷲ ވިދާޅުވެއްޖެއެވެ.\nއެމްޑީޕީގެ އެތެރޭގެ ހަމަނުޖެހުން ބޮޑުވެ ރައީސް މުހައްމަދު ނަޝީދަށް ތާއީދު ކުރައްވާ ފަރާތްތަކާއި ރައީސް އިބްރާހިމް މުހައްމަދު ސޯލިހަށް ތާއީދުކުރާ ފަރާތްތަކުގެ މެދުގައި ބަހުގެ ހަމަލާތައް އަންނަނީ ބަދަލުކުރެވެމުންނެވެ. އަދި އަންނަ ރިޔާސީ އިންތިހާބުގެ ޓިކެޓް ކާމިޔާބު ކުރައްވާނޭ ކަމަށް ރައީސް މުހައްމަދު ނަޝީދުވެސް ވަނީ ވިދާޅުވެފައެވެ.\n"އައްޑޫލައިވް"އަށް ދެއްވި އެކްސްކްލޫސިވް އިންޓަވިއުގައި އަބްދުއްރަހީމް ވަނީ އެމްޑީޕީގެ އެތެރޭގައި އަދި މަޖިލީހުގައި ހިނގާދާ ކަންކަމާ ގުޅޭގޮތުން ވާހަކަ ދައްކަވާފައެވެ. އެގޮތުން ވިދާޅުވެފައިވަނީ ރައްޔިތުން އެމްޑީޕީއަށް ވެރިކަމާއި މަޖިލީހުގެ ބޮޑު މެޖޯރިޓީއެއް ދީފައިވަނީ އެތައް އުންމީދުތަކެއް ކުރުމަށްފަހު ކަމަށެވެ.\nއަބްދުއްރަހީމް ވިދާޅުވީ ރައްޔިތުން ބޮޑު މެޖޯރިޓީއެއް ދިނުމުން ރައްޔިތުންނާއި ޤައުމުގެ މަތިން ހަނދާން ނައްތާލާ އަމިއްލަ މަޤުސަދުތަކެއް ހާސިލު ކުރުމަށް އެތެރޭގެ ތަޅާފޮޅުމެއްގައި އުޅުމަކީ ރައްޔިތުން ބޭނުންވާނެ ގޮތް ނޫންކަމަށެވެ.\n"މިއީ ރައްޔިތުންނަށް އެންމެ ފައިދާ ހުރި ގޮތް ނޫންކަން ދެން އަންނަ އިންތިހާބެއްގައި ރައްޔިތުން ބުނާނެ."\nމި ސަރުކާރު ފެއިލްވެފައިވާ ކަމަށާއި، އެކަމުގެ ޒިންމާ އެމްޑީޕީން ނަގަންޖެހޭނެކަމަށް އަބްދުއްރަހީމް ވިދާޅުވިއެވެ. މި ސަރުކާރު ފައިލްވެފައި އޮތް އޮތުމާމެދު ރައްޔިތުންނަށް ވިސްނާލުމުގެ ޖާގައެއް ނުދީ އަބަދުވެސް އެކި ކަންކަމުގެ ތެރޭގައި ރައްޔިތުންގެ ވިސްނުން އެނބުރުމަށް އެކި ކަންކަން ސަރުކާރުން ކުރާކަމަށް ތުހުމަތު ކުރެއްވިއެވެ. ނަފްރަތުގެ ބިލާއި އެމްޑީޕީގެ އެތެރޭގެ ހަމަނުޖެހުމާއި މިފަދަ ކަންކަމަކީ އެގޮތުން ހިނގާދާ ކަންކަމުގެ ގޮތުގައި ސިފަކުރެއްވިއެވެ.\nމަޖިލީހުގެ ތެރެއިން އެމްޑީޕީގެ ބައެއް މެމްބަރުން ސަރުކާރަށް ފާޑުކިޔަމުން އަންނައިރު އަބްދުއްރަހީމް ވިދާޅުވީ ޑިމޮކްރަޓިކް ވެއްޓެއްގައި އެއީ ވަރަށް މުހިންމު ކަމެއްކަމަށެވެ. އެހެންނަމަވެސް އެމްޑީޕީގެ ތެރޭގައި މިހާރު ދިމާވެގެން އުޅޭ މައްސަލައަކީ ރިޔާސީ ޓިކެޓްގެ މައްސަލައެއް ކަމަށެވެ.\n"ހަގީގަތުގައި ރައީސް ނަޝީދަށް ތާއީދު ކުރައްވާ ފަރާތްތަކުން އެ ވިދާޅުވަނީ ރަނގަޅު ވާހަކައެއް. ދެއަހަރާ ބައިވެގެން ދިޔައިރު މި ސަރުކާރަށް ކުރެވުނު ކަމެއް ނެތްކަމަށް. އިބްރާހިމް މުހައްމަދު ސޯލިހަށް ވާނުވާއެއް ނޭންގުނު."\nއަބްދުއްރަހީމް ވިދާޅުވީ ރައީސް ނަޝިދަށް އެމްޑީޕީގެ ރިޔާސީ ޓިކެޓް ލިބެން އޮތީ ރައީސް ސޯލިހް ރައްޔިތުންގެ ކުރިމަތީގައި ބަދުނާމު ކޮށްގެންކަމަށާއި، އަދި ސަރުކާރުން ކަމެއް ނުކޮށް އޮތުމުން އެކަމަކީ ވަރަށް ފަސޭހައިން ކުރެވޭނެކަމެއްކަމަށެވެ.\nސަރުކާރުގެ ފަރާތުން ރައްޔިތުންގެ މަޖިލީހަށް ހުށަހަޅާފައިވާ ނަފުރަތުގެ ބިލަށްވެސް އަލިއަޅުވާލާ ވާހަކަ ދައްކަވަމުން އަބްދުއްރަހީމް ވިދާޅުވީ އެއީ މަޖިލީހުގެ ތުޅާދޫ ދާއިރާގެ މެމްބަރު ހިސާން ހުސައިންގެ ބިލެއްކަމަށް ދެއްކުމަށް ބަޔަކު މަސައްކަތް ކުރިނަމަވެސް އެބިލަކީ ސަރުކާރުގެ ބިލެއްކަމަށެވެ. އަދި އެބިލު މަޖިލީހުގައި ބާއްވައިގެން ނުވާނެކަމަށާއި، އެ ބިލު ފާސްނުކޮށް ސަރުކާރުން އެ ބިލު އަނބުރާ ގެންދަންޖެހޭނެކަމަށެވެ.\nސަރުކާރު ކޯލިޝަނާއި ގުޅޭގޮތުން ވާހަކަ ދައްކަވަމުން އަބްދުއްރަހީމް ވިދާޅުވީ ރައީސް އިބްރާހިމް މުހައްމަދު ސޯލިހް ކޯލިޝަން ހިފަހައްޓައިގެން ހުންނަވަނީ ވެރިކަން ދިފާއު ކުރެއްވުމުގެ ބޭނުމުގައި ކަމަށާއި، އެހެންނަމަވެސް އޭގެޒާތުގައި ކޯލިޝަން ވަރަށް އަވަހަށް ރޫޅޭނެކަމަށެވެ. އަދި ހާއްސަކޮށް ރިޔާސީ އިންތިހާބުގެ ކަންކަމުގައި ޕާޓީތަކުން މަސައްކަތް ފަށާ ހިސާބުން ކޯލީޝަނެއް ނޯންނާނެކަމަށް ވިދާޅުވިއެވެ.


ކައްޕި ގެއްލުނު ސަރަޙައްދުން ކަނޑުގެ އަޑިން ވަޅިއަކާއި އެހެނިހެން ބައެއް ތަކެތި ފެނިއްޖެ!\nމިމަހުގެ6ވަނަ ދުވަހު ހެނދުނު ކ. ކަގި ކައިރިން ދޯންޏެއް ފަރަށްއަރާ އެދޯނީގެ ކައްޕި ގެއްލިގެން ހޯދުމުގެ މަސައްކަތް އެމްއެންޑީއެފް އިން ކުރަމުންދިޔަ ސަރަޙައްދުން، ކަނޑުގެ އަޑިން ވަޅިއަކާއި އެހެނިހެން ބައެއް ސާމާނު ފެނިއްޖެއެވެ.\nއެމްއެންޑީއެފް ގެ ތަރުޖަމާނު މޭޖަރ އިބްރާހިމް އާޒިމް ވިދާޅުވީ ކައްޕި ހޯދުމުގެ މަސައްކަތުގެ ތެރެއިން މިއަދު ވެސް ހެލިކޮޕްޓަރ ގައި ވައިގެ މަގުން އެސަރަޙައްދު ބެލިކަމަށާއި ކަނޑު ސާފެސް ބެލުމަށް ކޯސްޓްގާޑުގެ ޑައިވަރުން ފީނާފައިވާ ކަމަށެވެ.\nއެގޮތުން އެޑައިވަރުންނަށް އެސަރަޙައްދުން މިއަދު ފެނުނު ތަކެތީގެ ތެރޭގައި ތުވާއްޔެއްގެ ބަޔަކާއި ޑަސްބިން ކޮތަޅަކަށްލާ ބަންދު ކޮށްފައި އޮތް ވަޅިއަކާއި އިލެކްޓްރޯނިކް ބައެއް ސާމާނު ވެސް ފެނިފައިވާ ކަމަށް އާޒިމް ވިދާޅުވިއެވެ.\nމިފެނުނު ތަކެތި ތަހުގީގު ކުރުމަށް ފުލުހުންނާއި ހަވާލު ކޮށްފައިވާ ކަމަށް ވެސް އެމްއެންޑީއެފްގެ ތަރުޖަމާނު ވިދާޅުވެފައިވެއެވެ.\nދޯންޏެއް ފަރަކަށް އެރިކަމަށްބުނެ ރިޕޯޓުކޮށް، ގެއްލިގެން ހޯދަމުންދަނީ ހދ. ކުޅުުދުށްފުށި/ ހަވީރީނާޒް މުޙައްމަދު ޔޫސުފް (37އ.) އެވެ.\nއެމްއެންޑީއެފް އިން ކުރިން މައުލޫމާތު ދީފައިވާ ގޮތުގައި، މިހާދިސާ ހިނގިއިރު ދޯނީގައި ތިބީ މުޙައްމަދު (ކައްޕި) ގެ އިތުރުން ދެ ބިދޭސީންނެވެ.\nއެމްއެންޑީއެފް ގެ ކޮމާންޑާސް ކޮންފަރެންސް ކާމިޔާބުކަމާއެކު ނިންމާލައިފި\nބޯޓެއް އޮޔާދާތީ ދަތުރުވެރިން ސަމާލުވުމަށް އިލްތިމާސް ކޮށްފި!\nގަލޮޅު ގެއެއްގައި ރޯވި އަލިފާންގަނޑު ނިއްވާލައިފި!\nބޯޓެއް އޮޔާދާތީ ސަމާލުވާން އިލްތިމާސް ކޮށްފި!\nފީނަން ފޭބި މީހަކު ޑީކޯވެގެން އަވަސްފަރުވާ ދިނުމުގެ މަސައްކަތް އެމް އެންޑީއެފް އިން ފަށައިފި


Covid Jehumun kaakukan Neygey Varah Meeha Mulhin Badhaluvi: Deepika\nކޮވިޑް ޖެހި ރަނގަޅު ވިޔަސް،2މަސް ވަންދެން ޗުއްޓީ ނަގަން ޖެހުން: ދިޕިކާ\n08 ޖެނުއަރީ 2022 - 09:37:20\nދިޕިކާއަށް ކޮވިޑް ޖެހުނީ މިދިޔަ އަހަރުގެ މެއި މަސް ތެރޭގައެވެ. އެފަހަރު އޭނާ އާ އެކު މުޅި އާއިލާ ކޮވިޑަށް ޕޮޒިޓިވްވިއިރު، ރަނގަޅުވުމާއި ދެމެދު ހޭދަވި ދުވަސްތަކުގެ ވާހަކަ ދިޕިކާ ދެއްކި މިއީ ފުރަތަމަ ފަހަރެވެ.\nއެދުވަސްތައް ދިޔަ ގޮތް ހިއްސާކުރަމުން ދިޕިކާ ބުނީ އޭނާގެ ނަޒަރުގައި ލޮކްޑައުން އަދި ފެތުރެމުންދާ ކޮވިޑް ބައްޔަަކީ އެއާ އެކު އުޅެން ވަރަށް އުނދަގޫ ކަމެއް ކަމަށެވެ.\nއޭނާ ބުނިގޮތުގައި ކޮވިޑު ޖެހި ރަނގަޅު ވުމަށް ފަހު އަމިއްލައަށް އަމިއްލަ މީހާ ދެނެގަންނަން ނޭނގޭ ވަރަށް ބަދަލުވިއެވެ. އެގޮތުން ޖިސްމާނީ ގޮތުން މީހާ އަށް ބޮޑެތި ބަދަލުތަކެއް އައިކަމަށާއި، ބަލިވި ދުވަސްކޮޅު ރަނގަޅުވުމަށް ނަގަންޖެހުނު ބޭސްތަކުގެ ސަބަބުން ވެސް މީހާ ބަލިން ރަނގަޅުވިޔަސް ދުވަސްތަކަކަށް އެކަމުގެ ތެރޭގައި އުޅެން ޖެހޭ ކަމަށެވެ.\nދިޕިކާ ބުނީ ކޮވިޑުން ރަނގަޅުވުމަށްް ފަހު މީހާ ބަލިން ރަނގަޅުވި ނަމަވެސް އެ އާ ވިދިގެން މުޅި ހަށިގަނޑަށާއި، މީހާގެ ސިކުޑިއަށް އަންނަ ބަދަލުތަައް އެތައް ދުވަހަކަށް ދެމިގެންދާ ކަމަށެވެ. އެހެންކަމުން ކޮވިޑުން ރަނގަޅުވި ފަހުން ވެސް ދެ މަސް ދުވަހުގެ ޗުއްޓީއެެއް ނަގަން ޖެހުނުކަމަށް ދިޕިކާ ބުންޏެވެ.\nދިޕިކާ ބުނީ އެކަން އެގޮތަށް ކުރަން ޖެހުނީ ކޮވިޑަށް ފަހު ޖިސްމާނީ ގޮތުންނާއި ނަފްސާނީ ގޮތުން ވެސް މަަަސައްކަތުގެ މާހައުލުގައި ފިޓު ނުވުމުން ކަމަށާއި، މަަަސަައްކަތައް ސިކުނޑި އަލުން ހޭނުވުމަށް މަސައްކަތުގެ މާހައުލުން ދުރުގައި ސިކުނޑިއަށް ލުއިކޮށް ވަގުތުތަކެއް ހޭދަކުރުން ވަރަށް މުހިންމު ކަމަށެވެ.\nދިޕިކާ ބުނީ އެދުވަސްކޮޅު އޭނާގެ ސިކުނޑި އެއްވެސް ވަރަކަށް މަަސައްކަތް ނުކުރާހެން އޭނާއަށް ހީވާ ކަމަށާއި އެދުވަސްތަކަކީ ވަރަށް ވަރަށް އުނދަގޫ ދުވަސްތަކެއް ކަމަށެވެ.


Addu city hulhu meedhoo fire station hulhuvaafi - Fvm times\nއައްޑޫ ސިޓީގައި ވަކިން އޮންނަ ދެ އަވަށް ކަމުގައިވާ ހުޅުދޫ އަދި މީދޫ އަށް ޚާއްސަކޮށްގެން ހަދާފައިވާ “ހުޅުމީދޫ ފަޔަރ ސްޓޭޝަން” މިއަދު ރަސްމީކޮށް ހުޅުވައިފި އެވެ.\nމިއަދު ބޭއްވި ޚާއްސަ ރަސްމިއްޔާތުގައި ޑިފެންސް މިނިސްޓަރު މާރިޔާ އަހުމަދުދީދީ ވަނީީ ފަޔަރ ސްޓޭޝަނެއް އެ ދެ އަވަށުއި ހުރުމުގެ މުހިންމުކަން ފާހަގަކުރައްވާފައެެވެ.\nއެގޮތުން މީގެ ކުރިން ހުޅުދޫ އަދި މީދޫގައި އަލިފާނުގެ ހާދިސާއެއް ހިނގައިފި ނަމަ، ހިތަދޫން އެ ހާދިސާ ހިނގި އަވަށަކަށް ގޮސް ހާދިސާ ހިނގި ސަރަހައްދަށް އެޓެންޑް ކުރެވެނީ ގާތްގަނޑަކަށް އެއް ގަޑިއިރާއި 15 މިނެޓުން ކަމަށް މިނިސްޓަރ ފާހަގަކުރެއްވިއެވެ. އެ ދެ އަވަށަށް ޚާއްސަ ފަޔަރ ސްޓޭޝަނެއް ޤާއިމް ކުރުމުން އެ މައްސަލަ އަށް ހައްލު ލިބިގެން ދާނެކަން މިނިސްޓަރ ފާހަގަކުރެއްވިއެވެ.\n“ނަމަވެސް މިއަދު ހުޅުވިގެން މިދިޔަ ފަޔަ ސްޓޭޝަންގެ ސަބަބުން ހުޅުމީދޫގައި ހިނގާ މިފަދަ [އަލިފާނުގެ] ހާދިސާތަކުގައި، ފަޔަ އެންޑް ރެސްކިއު ޓީމަށް ދިހަ މިނެޓުގެ ތެރޭގައި ހާދިސާ ހިނގި ސަރަގައްދަށް ގޮސް ހަރަކާތްތެރިވެވޭނެ.” މާރިޔާ ވިދާޅުވި އެވެ.\nހުޅުދޫ އާއި މީދޫ އައްޑޫގެ މީހުން ދިރިއުޅޭ އެހެން ތަންތަނާއި ވަކިން އޮންނަ ތަނަކަށް ވާއިރު އެއީ ސިނާއީ ގިނަ މަސައްކަތްތަކެއް ހިނގަމުންދާ ދެ އަވަށް ކަން މިނިސްޓަރ ފާހަގަކުރެއްވިއެވެ. ހަމައެހެންމެ އެ ދެ އަވަށާ ޖެހިގެން ދެ ރިސޯޓު ވެސް އޮތުމާ އެކު ފަޔަ އެންޑް ރެސްކިއު ސާވިސްގެ ހިދުމަތް ހުޅުދޫ އާއި މީދޫން ލިބިގެން ދިއުމަކީ ރިސޯޓުތަކުގެ ރައްކާތެރިކަން ކަށަވަރުުރުމަށް އެޅޭ މުހިންމު ފިޔަވަޅެއްކަން އެކަމަނާ ފާހަގަކުރެއްވިއެވެ.\nފަޔަރ ސްޓޭޝަން ހުޅުވުމަށް ބޭއްވި ރަސްމިއްޔާތުގައި އައްޑޫގެ ކައުންސިލަރުންނާއި އެކިއެކި މުއައްސަސާތަކުގެ ބޭފުޅުން ވެސް ބައިވެރިވަޑައިގެންނެވި އެވެ.


Fenboduvumugai India aai Pakistanun 68 meehun maruvejje | Mihaaru\nއިންޑިއާގެ އިރުއުތުރުގެ ސްޓޭޓުތަކުގައި ފެންބޮޑުވެފައި: ފެންބޮޑުވުމުން އިންޑިއާ އިން ވަނީ 25 މީހުން މަރުވެފައި. --ފޮޓޯ:އޭއެފްޕީ\nފެންބޮޑުވުމުގައި އިންޑިއާ އާއި ޕާކިސްތާނުން 68 މީހުން މަރުވެއްޖެ\n03 ޖުލައި 2016 - 15:31\nނިއު ދިއްލީ (ޖުލައި 3) - އިންޑިއާ އާއި ޕާކިސްތާނަށް މިހާރު ކުރަމުންދާ ވިއްސާރައިގައި އެ ގައުމުން މިހާތަނަށް 68 މީހުން މަރުވެފައިވާ ކަމަށް އޮފިޝަލުން މިއަދު ބުނެފި އެވެ.\nހުޅަނގު މޫސުމުގެ ވިއްސާރައިގައި ޕާކިސްތާނުގެ އުތުރުގެ ހިސާބުތަކުން 43 މީހުން މަރުވެފައިވާ ކަމަށް އޮފިޝަލުން ބުނެ އެވެ. އަފްޣާނިސްތާނުގެ ސަރަހައްދީ ރޮނގާ ކައިރީގައި އޮންނަ ހިސާބުތަކަށް ބޯކޮށް ވާރޭ ވެހެން ފެށީ އިއްޔެ އިން ފެށިގެންނެވެ. އެންމެ ބޮޑަށް ވިއްސާރަކޮށްފައި ވަނީ ޗިޓްރަލް އަވަށަށެވެ. އެ އަވަށުން ވަނީ 31 މީހުން މަރުވެފަ އެވެ. އަވަށުގެ މޭޔަރު ވިދާޅުވީ ބޯ ވިއްސާރައިގެ ސަބަބުން ގޭގޭގެ އިތުރުން މިސްކިތްތައް ވެސް ހަލާކުވެފައިވާ ކަމަށެވެ. ޕްރޮވިންސްގެ ޑިޒާސްޓާ މެނޭޖްމަންޓް އޮތޯރިޓީން ބުނީ ވިއްސާރައިގެ ސަބަބުން 82 މީހުން މަރުވެފައިވާ ކަމަށެވެ. އަދި އެ ވަށުން ހާލުގައި ޖެހުނު މީހުންނަށް ކާބޯތަކެތި ފޯރުކޮށްދެމުންދާ ކަމަށް ވެސް ޑިޒާސްޓާ ސެންޓަރުން ބުނެފައިވެ އެވެ.\nއިންޑިއާގެ އުއްތަރަކަންޑު ސްޓޭޓުން ބިންގަނޑު ފޭބުމުގެ މީހުން ހޯދުމުގެ މަސައްކަތް ސިފައިން ކުރަނީ. --ފޮޓޯ:އޭއެފްޕީ\nމިދިޔަ އެޕްރީލް މަހު ކުރި ވިއްސާރައިގައި ޚައިބަރު ޕަޚްތުންކުވާ އިން ވަނީ 127 މީހުން މަރުވެފަ އެވެ. މިދިޔަ އަހަރުގެ ވިއްސާރަ މޫސުމުގައި ޕާކިސްތާނުން ވަނީ 81 މީހުން މަރުވެ 300،000 މީހުންނަށް އަސަރުކޮށްފަ އެވެ. ދެހާސް ދިހަ ވަނަ އަހަރު ޕާކިސްތާނަށް ކުރި ވިއްސާރައިގައި އެ ގައުމުގެ ފަސްބައި ކުޅަ އެއްބައިގައި ވަނީ ފެންބޮޑުވެފަ އެވެ. ގާތްގަނޑަކަށް 2،000 މީހުން މަރުވެ 20 މިލިއަން މީހުންނަށް ވަނީ އަސަރުކޮށްފަ އެވެ.\nވިއްސާރައިގައި އިންޑިއާގެ އުތުރުން ވަނީ 25 މީހުން މަރުވެފަ އެވެ. އެންމެ ގިނަ މީހުން މަރުވެފައި ވަނީ އުއްތަރަޚަންދު އަދި އަރުނަޗަލް ޕްރަދޭޝް އިންނެވެ. ދެހާސް ތޭރަ ވަނަ އަހަރު ކުރި ވިއްސާރައިގައި އުއްތަރަކަންޑުން ވަނީ 6،000 މީހުން މަރުވެފަ އެވެ.\nއިތުރު ލިޔުންތައް އިންޑިއާ ޕާކިސްތާން ފެންބޮޑުވުން\n22 hours ago 155


މެލޭސިޔާގެ އިމިގްރޭޝަން ސިސްޓަމް ބަޔަކު ހެކްކުރިކަން ފަޅާއަރައިފި | Sandhaanu\nމެލޭސިޔާގެ އިމިގްރޭޝަން ސިސްޓަމް ބަޔަކު ހެކްކުރިކަން ފަޅާއަރައިފި\nމެލޭޝިޔާގެ އިމިގްރޭޝަން ރެކޯރޑްސް ހެކްކޮށް ބަޔަކުމީހުން އެކަމުގެ ނާޖާއިޒު ފައިދާ ނަގަމުންދާކަމަށް ދާދިފަހުން މެލޭޝިޔާ އޮޑިޓަރ ޖެނެރަލްގެ އޮފީހުން ވަނީ ހާމަކޮށްފައެއެވެ.\nއިމިގްރޭޝަން ސިސްޓަމް ހެކްކޮށް ބޭރު ގައުމުތަކުގެ މީހުންނަށް ވަގު އައިޑީ ވިއްކައިގެން އެ ގައުމަށް އެތެރެވެވޭގޮތަށް ހަދައިފާވާކަމަށް ކަމާބެހޭ ފަރާތްތަކުން ވަނީ މައުލޫމާތު ދީފައެވެ. ލަފާކުރެވޭގޮތުގައި މިކަމަކީ 2017 ވަނަ އަހަރުން ފެށިގެން ކުރަމުން ގެންދާކަމެކެވެ. ހެކަރުންނަށް އެކަން ކުރެވުނީ އިމިގްރޭޝަން އޮތޯރިޓީގައި ތިބި ބައެއްގެ އެހީތެރިކަމާ އެކުގައި ކަމަށްވެސް ކަމާބެހޭ ފަރާތްތަކުން ލަފާކުރެއެވެ. އެފަރާތްތަކުގެ އެހީތެރިކަމާ އެކު ކޮމްޕިއުޓަރު ސިސްޓަމްތަކުގެ ޕާސްވޯޑްތަކާއި މުހިންމު މައުލޫމާތުތައް ހެކަރުން ހޯދާފައިވެއެވެ.\nމިހާ ގިނަ ދުވަސް ވީއިރު މިކަން ސަރުކާރަށް ފާހަގަ ކުރެވިފައިނުވާތީ ގިނަ ބަޔަކު ދަނީ ކަންބޮޑުވުން ފާޅުކުރަމުންނެވެ. ފާއިތުވި އަހަރުތަކުގެ ތެރޭގައި ދައުލަތަށް މިކަމުގެ ސަބަބުން ލިބުނީ ކިހާވަރެއްގެ ގެއްލުމެއްކަން ލަފާކުރާކަށް އަދި ނޭނގެއެވެ.


Ras Online - މެޖިސްޓްރޭޓުންގެ މުސާރަ ބޮޑު ކުރަން ކޮމިޓީން ފާސްކޮށްފި\nމެޖިސްޓްރޭޓުންގެ މުސާރަ ބޮޑު ކުރަން ކޮމިޓީން ފާސްކޮށްފި\nއިބްރާހިމް ފަހީމް 22 ޖޫން 2022 - 19:0\nމާލިއްޔަތު ކޮމެޓީގެ މުގައްރިރު ނާޝިޒް\nމެޖިސްޓްރޭޓުންގެ މުސާރަ ބޮޑު ކުރުމަށް ރައްޔިތުންގެ މަޖިލީހުގެ މާލިއްޔަތު ކޮމިޓީން ފާސްކޮށްފިއެވެ.\nޖުޑީޝަލް ސާރވިސް ކޮމިޝަން، ޖޭއެސްސީން މަޖިލީހަށް ހުށަހެޅި މި މައްސަލަ މާލިއްޔަތު ކޮމެޓީން ނިންމާފައިވަނީ އެ ކޮމިޝަނުން ހުށަހެޅި ގޮތަށް އެބަދަލު ގެނައުމަށެވެ. ޖޭއެސްސީން ހުށަހަޅާފައިވާ ހުށައެޅުމުގައި މެޖިސްޓްރޭޓުންގެ މުސާރައަށް ހޭދަކުރާ މިންވަރު އިތުރުވެގެން ދަނީ އަހަރަކު ގާތްގަނޑަކަށް 3.7 މިލިއަން ރުފިޔާއެވެ.\nޖޭއެސްސީން ހުށަހެޅިގޮތަށް މެޖިސްޓްރޭޓުންގެ މުސާރަ ބޮޑުކުރަން ފާސްކުރުމަށް ކޮމިޓީގައި ހުށަހެޅުއްވީ ތިމަރަފުށީ ދާއިރާގެ މެންބަރު ޢަބްދުﷲ ރިޔާޒެވެ. ރިޔާޒުގެ އެ ހުށަހެޅުން ފާސްވީ ކޮމިޓީގައި ބައިވެރިވެވަޑައިގެންނެވި މެންބަރުންގެ އަގުލަބިއްޔަތުންނެވެ.\nމީގެ އިތުރުން ކޮމިޓީން ވަނީ ޑިޕާޓްމަންޓް އޮފް ޖުޑިޝަލް އެޑްމިނިސްޓްރޭޝަން (ޑީޖޭއޭ) އިން ހުށަހަޅާފައިވާގޮތަށް ކްރިމިނަލް ކޯޓުގެ ބެކްލޮގް ހުސްކުރުމަށްޓަކައި ގާޒީން އިތުރަށް މަސައްކަތްކުރާ ދުވަސްތަކަށް އިނާޔަތް ދިނުމަށް ވެސް ވަނީ ފާސްކޮށްފައެވެ. ކޮމެޓީން ފާސްކޮށްފައިވަނީ އިތުރު ވަގުތު މަސައްކަތް ކުރާ ގާޒީންނަށް އެމަސައްކަތް ކުރާ ކޮންމެ ދުވަހަކަށް 500 ރުފިޔާގެ އިނާޔަތެއް4މަސްދުވަސް ވަންދެން ދިނުމަށެވެ.\nކްރިމިނަލް ކޯޓުގައި މިހާރު ބަލަންހުރި މައްސަލަތައް ބަލައި މުޅިން ނިންމަން 16 އަހަރުގެ މުއްދަތެއް ނަގާނެކަމަށާ، ފުލް ކެޕޭސިޓީގައި ކޮންމެ ދުވަހަކު މަސައްކަތް ޝެޑިއުލް ކުރި ނަމަވެސް މިހާ މުއްދަތު ނަގާނެކަމަށް ޖުޑީޝަލް ސާވިސް ކޮމިޝަނުން މީގެ ކުރިންވަނީ ބުނެފައެވެ.\nފަނޑިޔާރުންގެ މުސާރައަށް ބަދަލު ގެނައުމަށް ކޮމެޓީން ނިންމުމާ ގުޅިގެން ޖޭއެސްސީން މިއަދު ބުނީ، ފަނޑިޔާރުންގެ މުސާރައިގެ އޮނިގަނޑު މާލިއްޔަތު ކޮމިޓީން މިއަދު ފާސްކުރުމަކީ ކޮމިޝަނުން ކުރަމުން އައި މަސައްކަތަށް ލިބިގެން ދިޔަ ބޮޑު ކުރިއެރުމެއް ކަމަށެވެ. އެހެންކަމުން މިކަން ފަހިކޮށްދެއްވިކަމަށްޓަކައި ރައީސުލްޖުމްހޫރިއްޔާއަށާއި، ރައްޔިތުންގެ މަޖްލީހަށާއި މަޖްލީހުގެ މާލިއްޔަތު ކޮމިޓީގެ މެމްބަރުންނަށް އަދި މިނިސްޓަރ އޮފް ފިނޭންސަށް ޖޭއެސްސީން ވަނީ ޝުކުރު އަދާކޮށްފައެވެ.\nގާނޫނު އޮންނަ ގޮތުން ފަނޑިޔާރުންގެ މުސާރައާއި އިނާޔަތަށް އެއްވެސް ބަދަލެއް ގެނެވެނީ ރައްޔިތުންގެ މަޖިލީހަށް ހުށަހަޅައި މަޖިލީހުގެ މާލިއްޔަތު ކޮމިޓީން ނިންމާ ގޮތެއްގެ މަތިންނެވެ.


Ahareh therey kurevunee kon kameh!\nއަހަރެއްތެރޭ ކުރެވުނީ ކޮންކަމެއް؟\n09 މާރޗް 2021 - 14:33:37\nރާއްޖެއިން ފުރަތަމަ ފަހަރަށް ކޮވިޑްގެ ފުރަތަމަ ކޭސް ފެނުނު ކަމުގެ ވާހަކަ އަޑުއިވިގެންދިޔައީ މީގެ އެއް އަހަރު ކުރިއެވެ. އޭގެ ފަހުން ދިރިއުޅުމުގެ ހާލަތު މުޅިން މިވަނީ ބަދަލުވެފައެވެ. ކަންކަން ހަމައަކަށް އެޅުމުގެ ކޮޅުމަތި ފެންނަން ނެތް ފަދަ އެވެ.\nކޮވިޑް-19 އަކީ 2019 ވަނަ އަހަރުގެ ފަހުކޮޅު ޗައިނާގެ ވޫހާން ސިޓީން ފެނުނު ވައިރަސްއެކެވެ. ދުނިޔެއިން އަލަށް ފެނުނު މިވައިރަހާ ގުޅިގެން މީގެ އަހަރެއްހާ ދުވަސް ކުރިން އަހަރެމެންނަށް މާ ގިނަ މައުލޫމާތެއް ނޭނގެއެވެ.\nނަމަވެސް ހުރި މަދު މައުލޫމާތު ކޮޅާ އެކުވެސް ސަރުކާރުން އައީ މި ބައްޔާ ދެކޮޅަށް ހަނގުރާމަ ކުރުމަށް ތައްޔާރު ވަމުންނެވެ. އެގޮތުން އަމިއްލަ ރައްކާތެރިކަމާއި ވަށައިގެންވާ މީހުންގެ ރައްކާތެރިކަން ކަށަވަރު ކުރުމަށް އެޅިދާނެ ފިޔަވަޅުތަކަށް އާންމުން އަހުލު ވެރި ކުރުވުމަށް ސަރުކާރުން މަސައްކަތް ފަށައިގަތެވެ.\nމީގެ އަހަރެއް ކުރިން ރާއްޖެއިން ފުރަތަމަ މި ބައްޔަށް ޕޮޒިޓިވްވެފައި ވަނީ ރިސޯޓެއްގައި މަސައްކަތް ކުރާ ދެ މުވައްޒަފުންނެވެ. އެއާއެކު މިބައްޔާ ދެކޮޅަށް އެންމެ ބުރަ މަސައްކަތެއް ކުރަމުން އައި ފްރަންޓްލައިން މަސައްކަތްތެރިންގެ މަސައްކަތް ބުރަ ވެގެން ދިޔައެވެ.\nއޭގެ ފަހުން ގިނަ ދުވަހެއް ނުވެ މާލެ ސަރަހައްދުންމި ބަލި ފެނިފައިވެއެވެ. މާލެއިން ޕޮޒިޓިވް ކޭސްއެއް ފުރަތަމަ ފެނުނީ އޭޕްރީލް 15 ގައެވެ. އެއާއެކު މާލޭގައި ލޮކްޑައުން އިއުލާނު ކުރެވުނެވެ.\nމާލޭގައި ކޮމިއުނިޓީ ސްޕްރެޑަކަށް ދިޔަ ހިސާބުން ފެނިގެން ދިޔައީ މަޑުމަޑުން ކޭސްތައް ގިނަވާން ފެށި މަންޒަރެވެ. ފަރުވާ ހޯދުމަށް އެނދުމަތި ކުރެވެމުން އަންނަ މީހުންގެ އަދަދު އިތުރު ވަމުން އައި މަންޒަރެވެ. މިއީ ދިވެހިން ތަހައްމަލް ކުރަން ޖެހުނު ކޮވިޑްގެ ފުރަތަމަ ރާޅެވެ.\nއޭގެ ފަހުން މިހާރު އަހަރެއް ފާއިތުވި އިރު، އޭރަށްވުރެ ލުއިތަކެއް ހުރި ނަމަވެސް، އަހަރެމެންގެ ދިރިއުޅުން މިވަނީ ކާފިއު އާއި، ރައްކާތެރިކަމުގެ އެކި ފިޔަވަޅުތަކުގެ މައްޗަށް ބިނާވެފައެވެ.\nފެނިގެންދަނީ ފްރަންޓްލައިނުގައި މަސައްކަތް ކުރާ މަސައްކަތްތެރީން ކެނޑިނޭޅި، މި ބަލިމަޑުކަމުން އަރައިގަތުމަށް މަސައްކަތް ކުރަމުން އަންނަ މަންޒަރެވެ.\nރާއްޖޭގައި ކޮވިޑަށް އަހަރެއް ވެގެން ދިޔައިރު، މިކަމުން ސަލާމަތް ވުމަށް އެންމެނަށް ލިބުނު އުއްމީދުގެ ހުޅުކޮޅަކަށްވީ ކޮވިޑް ވެކްސިނެވެ. މީގެ މަހެއް ކުރިން ރާއްޖޭގައި ވެކްސިންގެ ހާއްސަ ޕްރޮގްރާމް ފަށާފައިވާއިރު، މިހާތަނަށް ރާއްޖޭގައި 157،000 އަށް ވުރެ ގިނަ މީހުން ވަނީ ވެކްސިންގެ ފުރަތަމަ ޑޯޒު ޖަހާފައެވެ. އަދި ބަލި ޖެހޭ މިންވަރު ކުޑަކުރުމަށް ވީހާވެސް ގިނަމީހުން ވެކްސިން ޖެހުމަށް އެޗްޕީއޭއިން އަންނަނީ ލަފާ ދެމުންނެވެ.\nމިކަމުގައި އުޅޭތާ އަހަރެއް ވެފައިވާއިރު، ގައިމުވެސް ކޮވިޑްގެ މިހާލަތުގައި ފްރަންޓްލައިނުގައި މަސައްކަތް ކުރާ މީހުން، ހާއްސަކޮށް ސިއްހީ މަސައްކަތްތެރިންނަށް ޝުކުރު ހައްގެވެ. ފްރަންޓްލައިނުގައި މަސައްކަތް ކުރާ ސިއްހީ ހިދުމަތްތެރިންނާއި، ފުލުހުން، ސިފައިން، އަދި އެކި ވޮލެންޓިއަރުން ކެނޑިނޭޅި އައީ އާންމުންގެ ރައްކާތެރިކަމަށް މަސައްކަތް ކުރަމުންނެވެ. އަދިވެސް ފްރަންޓްލައިން މަސައްކަތްތެރިން އަންނަނީ ހަމަ އެ މަސައްކަތް ކުރަމުންނެވެ.\nމިކަމުގައި އަހަރެމެންނަށް ކުރެވެން އޮތް ކަމަކީ ފްރަންޓްލައިން މަސައްކަތްތެރިންގެ މަސައްކަތުގައި އެހީތެރިވުމެވެ. ގައިޑްލައިނުތަކާއި އެއްގޮތަށް އަމަލުކުރުމެވެ. މި ބަލިމަޑުކަމުން ސަލާމަތްވާން ގުޅިގެން، އެކީ މަސައްކަތް ކުރުމެވެ.


Thamalha film ''Jai Bhim'' ge manzareh Oscar Youtube Channel gai himanaifi - One Online\n''ޖެއި ބިމް'' ގައި ސޫރިޔާ ޗަންދުރޫގެ ކެރެކްޓާގައި---\nދެކުނު އިންޑިއާގެ ކާމިޔާބު ފިލްމު ''ޖެއި ބިމް''ގެ މަންޒަރެއް އޮސްކާގެ ޔޫޓިއުބް ޗެނަލްގައި ދައްކާލައިފިއެވެ. މިއީ އިންޑިއާގެ ފިލްމެއްގެ މަންޒަރު އޮސްކާ ޔޫޓިއުބް ޗެނަލްގައި ހިމެނުނު ފުރަތަމަ ފަހަރަށް ވެފައިވާއިރު ތަމަޅަ ފިލްމަކަށް މިފަދަ ބޮޑު ޝަރަފެއް ލިބިގެން ދިޔަ ފުރަތަމަ ފަހަރެވެ.\nސޫރިޔާ ކުޅެދީފައިވާ ''ޖެއި ބިމް'' އަންނަނީ ފިލްމު ރިލީސްކުރި ދުވަހުން ފެށިގެންވެސް ރެކޯޑުތައް މުގުރަމުންނެވެ. މީގެ ތިން މަސް ކުރިން އޯޓީޓީކޮށް ރިލީސްކުރި މިފިލްމު ވަނީ މިދިޔަ އަހަރު އެންމެ ގިނަބަޔަކު އޯޓީޓީ ޕްލެޓްފޯމެއްގައި ބެލި އެއް ފިލްމަށް ވެގެން ގޮސްފައެވެ.\nއޮސްކާގެ ޔޫޓިއުބް ޗެނަލްގައި ''ޖެއި ބިމް'' ހިމެނުނު ނަމަވެސް މިކަމުން އަދި އޮސްކާއަށް ފިލްމު ނޮމިނޭޓުވެފައިކަން ކަށަވަރުކޮށެއް ނުދެއެވެ. މިއަހަރުގެ އޮސްކާއަށް ވާދަކުރާ ފިލްމުތަކުގެ ނަންތައް އަދި އިއުލާނުކޮށްފައެއް ނުވެއެވެ.\nފިލްމު ނޮމިނޭޓުވިކަން ކަށަވަރުވެފައިނުވިނަމަވެސް، އޮސްކާ ޔޫޓިއުބް ޗެނަލްގައި މިފިލްމުގެ މަންޒަރެއް ހިމެނުމަކީ އިންޑިއާގެ ސިނަމާއަށްވެސް ފަހުރުވެރި ވަގުތުކޮޅެއް ކަމަށްބުނެ ގިނަބަޔަކު އަންނަނީ އެކަން ފާހަގަކޮށް ފިލްމަށާއި ފިލްމުގެ މުހިއްމު ރޯލު ކުޅެދިން ސޫރިޔާއަށް މަރުހަބާ ކިޔަމުންނެވެ.\nޓީޖޭ ނަވަވެލް ޑައިރެކްޓުކުރި މިފިލްމަކީ ކޯޓްރޫމް ޑްރާމާއެކެވެ. ފިލްމުގައި ސޫރިޔާ ކުޅެދީފައިވާ ރޯލަކީ ހަގީގީ ދިރިއުޅުމުގައިވެސް އަނިޔާ ލިބެމުންދާ މީހުންނަށް އިންސާފު ހޯދައިދިނުމަށް ހިލޭ ސާބަހަށް ވަކާލާތުކޮށްދެމުން އައިސްފައިވާ ޗަންދުރޫގެ ކެރެކްޓާއެވެ. ފިލްމުގެ ވާހަކަ ބިނާވެފައިވަނީ 1993ވަނަ އަހަރު ހިނގައިދިޔަ ހަގީގީ ހާދިސާއެއް މައްޗަށެވެ.\nމި ފިލްމު ޕްރިމިއާކޮށްފައިވަނީ2ނޮވެމްބަރު 2021 ވަނަ ދުވަހު އެމެޒޯން ޕްރައިމް ވީޑިއޯގައެވެ. ފިލްމު ރިލީސްކުރުމަށްފަހު މި ފިލްމުވަނީ އައިއެމްޑީބީގައި 9.3/10 ގެ ރޭޓިންގަކާއެކު އައިއެމްޑީބީގެ އެންމެ ކުރިން ޖާގަ ހޯދައިފައެވެ. މިއީވެސް އިންޑިއާގެ ފިލްމަކަށް މިފަދަ ކާމިޔާބެއް ލިބުނު ފުރަތަމަ ފަހަރެވެ.\nމީގެ އިތުރުން ''ޖެއި ބިމް'' ވަނީ މިއަހަރު ކުރިއަށްދިޔަ ގޯލްޑަން ގްލޯބްސްގައި ވާދަކޮށްފައެވެ. ގޯލްޑަން ގްލޯބްސް އަށް މިފިލްމު ނޮމިނޭޓުވެފައިވަނީ އިނގިރޭސި ބަސް ނޫން އެހެން ބަސްބަހުގެ ފިލްމު ތަކުގެ ތެރެއިން އެންމެ މޮޅު ފިލްމުގެ ކެޓެގަރީންނެވެ.\nގުޅޭ ޓެގު އޮސްކާ އެވޯރޑްސް